പാളത്തിനരികില് കാട്ടുകൊമ്പന്; പാഞ്ഞടുത്ത ട്രെയിനിലെ ലോക്കോ പൈലറ്റ് ചെയ്തത് കണ്ട് കൈയടിച്ച് സോഷ്യൽ മീഡിയ – News18 Malayalam\nപാളത്തിനരികില് കാട്ടുകൊമ്പന്; പാഞ്ഞടുത്ത ട്രെയിനിലെ ലോക്കോ പൈലറ്റ് ചെയ്തത് കണ്ട് കൈയടിച്ച് സോഷ്യൽ മീഡിയ\nകാഞ്ചന് കന്യ എക്‌സ്പ്രസ് സ്‌പെഷ്യല് - ട്രെയിനിന്റെ ലോക്കോ പൈലറ്റായ ഡി. ദുരൈയുടെ സഹാനുഭൂതിയോടെയുള്ള ഒരു നടപടിയാണ് ഇപ്പോള് വൈറലായിരിക്കുന്നത്.\nLast Updated : August 28, 2021, 13:43 IST\nമനുഷ്യര് അവരുടെ സ്വര്‍ത്ഥത കൊണ്ട് ലോകത്തിലെ മൃഗങ്ങളെയും പക്ഷികളെയും എങ്ങനെയാണ് കൊന്നൊടുക്കുന്നതെന്നും വേട്ടയാടുന്നതെന്നും അവയുടെ സ്വാഭാവിക ആവാസവ്യവസ്ഥ നശിപ്പിക്കുന്നതെന്നും കാട്ടിത്തരുന്ന പല തരത്തിലുള്ള വീഡിയോകളും വാര്‍ത്തകളും നാം ദിവസവും കാണാറുണ്ട്. എന്നാല് ഈ ലോകത്ത് അനുകമ്പയും സ്‌നേഹവും പൂര്‍ണമായും ഇല്ലാതായിട്ടില്ലെന്നും പ്രതീക്ഷകള് അസ്തമിച്ചിട്ടില്ലെന്നും വെളിപ്പെടുന്ന ഒരു മനോഹരമായ വീഡിയോ ആണ് ഇപ്പോള് സോഷ്യല് മീഡിയയില് ശ്രദ്ധ നേടിക്കൊണ്ടിരിക്കുന്നത്.\nഒരു മനുഷ്യന് അനുകമ്പയോടെ ഒരു കാട്ടുമൃഗത്തെ സംരക്ഷിക്കുന്നതിന് നടത്തിയ ചെറിയ പ്രവൃത്തി ഇപ്പോള് ലോകം മുഴുവന് അഭിനന്ദിക്കുകയാണ്. കാഞ്ചന് കന്യ എക്‌സ്പ്രസ് സ്‌പെഷ്യല് - ട്രെയിനിന്റെ ലോക്കോ പൈലറ്റായ ഡി. ദുരൈയുടെ സഹാനുഭൂതിയോടെയുള്ള ഒരു നടപടിയാണ് ഇപ്പോള് വൈറലായിരിക്കുന്നത്. കാടിന് നടുവിലൂടെയുള്ള റെയില് പാളങ്ങളിലൂടെ, ട്രെയിന് ഓടിക്കുമ്പോഴാണ് ട്രാക്കില് ഒരു കാട്ടാന നില്‍ക്കുന്നത് ദുരൈ ശ്രദ്ധിച്ചത്. രണ്ടാമതൊന്ന് ആലോചിക്കാതെ ആ കൊമ്പനെ രക്ഷിക്കുന്നതിനായി ദുരൈ, എമര്‍ജന്‍സി ബ്രേക്ക് വലിച്ചു.\nകൊമ്പനാന കാട്ടിലേക്ക് മടങ്ങുന്നതുവരെ ട്രെയിന് നിര്‍ത്തി അദ്ദേഹം ക്ഷമയോടെ കാത്തിരിക്കുകയും ചെയ്തു. ഇതെല്ലാം അദ്ദേഹത്തിന്റെ അസിസ്റ്റന്റ് ലോക്കോ പൈലറ്റായ പി. കുമാര് വീഡിയോയി പകര്‍ത്തുകയും ചെയ്തു. തുടര്‍ന്ന് നോര്‍ത്ത് ഈസ്റ്റ് ഫ്രോണ്ടിയര് റെയില്‍വേയുടെ അലിപുര്‍ദുവര് ഡിവിഷന്റെ ഔദ്യോഗിക ട്വിറ്റര് അക്കൗണ്ടിലൂടെ വീഡിയോ പങ്കുവച്ചു. ഇതോടെ ലോക്കോപൈലറ്റുമാരുടെ നടപടി ഇന്റര്‍നെറ്റ് ലോകത്തും മൃഗസ്‌നേഹികളിലും ശ്രദ്ധനേടി.\nഓഗസ്റ്റ് 25 ബുധനാഴ്ച, അലിപുര്‍ദുവര് ഡിവിഷന്റെ ഡിആര്‍എം ഈ വീഡിയോ പങ്കുവച്ച് കുറിച്ചിരിക്കുന്നത് ഇങ്ങനെയാണ് 'ലോക്കോപൈലറ്റ് ഡി.ദുരൈയുടെയും അസിസ്റ്റന്റ് ലോക്കോപൈലറ്റ് പി. കുമാറിന്റെയും നിയന്ത്രണത്തില് 03150Dn കാഞ്ചന്-കന്യ എക്‌സ്പ്രസ് ഇന്ന് 17.45 മണിക്ക് യാത്ര നടത്തുമ്പോള് നാഗരികട-ചല്‍സയ്ക്കിടയില് കെഎം 72/1 ലെ ട്രാക്കിനരികില് ഒരു കൊമ്പനാന നടക്കുന്നത് ശ്രദ്ധയില്‍പ്പെട്ടത്തോടെ അതിനെ സംരക്ഷിക്കുന്നതിനായി എമര്‍ജന്‍സി ബ്രേക്ക് വലിച്ച് ട്രെയിന് നിര്‍ത്തി.\nവീഡിയോ ട്വിറ്ററില് അപ്പ്‌ലോഡ് ചെയ്ത്, മിനിറ്റുകള്‍ക്കുള്ളില്, നിരവധി പേർ അത് റീട്വീറ്റ് ചെയ്യുകയും ഷെയര് ചെയ്യുകയും ചെയ്തു. ഒരു കാട്ടുമൃഗത്തിന്റെ ജീവന് രക്ഷിച്ച ആ ലോക്കോപൈലറ്റുമാര്‍ക്ക് അഭിനന്ദനാര്‍ഹമായ കമന്റുകള് കുറിക്കുന്നതിനായി ആളുകള് തിക്കിതിരക്കിയത്തോടെ വീഡിയോ ട്വിറ്ററില് ട്രെന്‍ഡിംഗായി. മൈക്രോബ്ലോഗിംഗ് പ്ലാറ്റ്ഫോമില് പങ്കുവച്ച ഈ വീഡിയോ, ഇതുവരെ എഴുപതിനായിരത്തിനടുത്ത് ആളുകള് കാണുകയും, 1500ഓളം ലൈക്കുകളും, ഇരുന്നൂറിലധികം റീട്വീറ്റുകളും നേടുകയും ചെയ്തു.\n'അനുകമ്പയുടെ ഒരു ശുദ്ധമായ ഉദാഹരണമാണ് ഈ വീഡിയോ' എന്ന് ഒരു ഉപയോക്താവ് കുറിച്ചപ്പോള് മറ്റൊരാൾ 'എല്ലാ റെയില്‍വേ ജീവനക്കാരും പഠിക്കേണ്ട ഒന്ന്' ആണ് ഈ നടപടി എന്ന് വ്യക്തമാക്കി. അതേ പ്രദേശത്ത് നിന്നുള്ള ഒരു ഉപയോക്താവ്, അവിടെ ആനകളുടെ ജീവന് അപഹരിക്കുന്ന തരത്തിലുള്ള അപകടങ്ങളെക്കുറിച്ച് പറയുകയും ലോക്കോപൈലറ്റുമാരുടെ നടപടിയില് നന്ദി പറയുകയും ചെയ്തു. കാട്ടാനയുടെ ജീവന് രക്ഷിച്ചതിലും ലോക്കോപൈറ്റലുമാരുടെ ഉത്തരവാദിത്തബോധത്തോടെയുള്ള നടപടിയെയും വാഴ്ത്തി കമന്റുകളുടെ പ്രവാഹമാണ് സോഷ്യൽ മീഡിയയിൽ.\nelephantloco pilottrainviral video


Prithviraj, Shaji Kailas, Simhasanam, Director, Script, Actor, പൃഥ്വിരാജ്, ഷാജി കൈലാസ്, സിംഹാസനം, നടന്, സംവിധായകന്, ഷൂട്ടിങ് - Malayalam Filmibeat\nAutomobiles പോരായ്‌മകളെല്ലാം പരിഹരിച്ച് പുത്തൻ ക്ലാസിക് 350; ജൂലൈയിൽ വിപണിയിലേക്കെന്ന് സൂചന\nഷാജി-പൃഥ്വി ടീമിന്റെ സിംഹാസനം തുടങ്ങുന്നു\n| Published: Monday, December 19, 2011, 10:18 [IST]\nമലയാളത്തിന്റെ അടുത്ത സൂപ്പര്‍താരമെന്ന് വിശേഷിപ്പിക്കുന്ന പൃഥ്വിരാജിന് അടുത്തിടെയായി കഷ്ടകാലമാണെന്നാണ് ചലച്ചിത്രലോകത്തെ അടക്കം പറച്ചില്. ചിത്രങ്ങള് ഒന്നിനുപുറകെ ഒന്നായി പരാജയപ്പെടുന്നതും കയ്യില്‍ക്കിട്ടിയ ചിത്രങ്ങള് പലതും നഷ്ടപ്പെടുന്നതും പൃഥ്വിയുടെ കാര്യത്തില് ഒരു തുടര്‍ക്കഥയാവുകയാണ്.\nഇതും പോരാഞ്ഞ് പൃഥ്വിയെ തേജോവധം ചെയ്യുകയും അധിക്ഷേപിക്കുകയും ചെയ്യുന്നതരത്തിലുള്ള ഓണ്‍ലൈന് കാംപെയിനുകളും സജീവം. എന്തായാലും എല്ലാകൊണ്ടും പ്രശ്‌നത്തിലകപ്പെട്ടിരിക്കുന്ന പൃഥ്വിയ്ക്ക് പുതിയ പ്രതീക്ഷയുമായി എത്തിയിരിക്കുകയാണ് സംവിധായകന് ഷാജി കൈലാസ്.\nപൃഥ്വിയെ നായകനാക്കി ഷാജിയൊരുക്കുന്ന ചിത്രമായ സിംഹാസനത്തിന്റെ ചിത്രീകരണം ഉടന് തുടങ്ങുമെന്നാണ് റിപ്പോര്‍ട്ട്. ഈ ചിത്രത്തെക്കുറിച്ചുള്ള ചര്‍ച്ചകള് വളരെ നേരത്തേ തന്നെ തുടങ്ങിയിരുന്നു. എന്നാല് പലകാരണങ്ങള് കൊണ്ട് ഇതുമായി ബന്ധപ്പെട്ട ജോലികള് വൈകുകയായിരുന്നു.\nഇതിനിടെ മമ്മൂട്ടി-സുരേഷ് ഗോപി ചിത്രമായ കിങ് ആന്റ് കമ്മീഷണറിന്റെ ജോലികളുമായി ബന്ധപ്പെട്ട് ഷാജി തിരക്കിലുമായിരുന്നു. ഇപ്പോള് ഈ ചിത്രം ഏതാണ്ട് പൂര്‍ത്തിയായിക്കഴിഞ്ഞു. അതിനാല് ഉടന്‍തന്നെ സിംഹാസനം തുടങ്ങുമെന്നാണ് കേള്‍ക്കുന്നത്.\nപൃഥ്വിയ്ക്ക് ഒരു തകര്‍പ്പന് തിരിച്ചുവരവ് സമ്മാനിക്കുന്നതായിരിക്കും ഈ ചിത്രമെന്നാണ് സൂചന. മാളവിക പ്രൊഡക്ഷന്‍സിന്റെ ബാനറില് ചന്ദ്രകുമാറാണ് ചിത്രം നിര്‍മ്മിക്കുന്നത്. ബാംഗ്ലൂരായിരിക്കും ചിത്രത്തിന്റെ പ്രധാന ലൊക്കേഷന്. ഹൈദരാബാദും, ഇടുക്കിയുമാണ് മറ്റു ലൊക്കേഷനുകള്. സായ് കുമാര് ചിത്രത്തില് പൃഥ്വിയുടെ അച്ഛനായി വേഷമിടും. മറ്റൊരു പ്രധാന വേഷത്തില് ജഗതി ശ്രീകുമാറും ഉണ്ട്. ഷാജി കൈലാസ് തന്നെയാണ് ചിത്രത്തിന്റെ തിരക്കഥ തയ്യാറാക്കിയിരിക്കുന്നത്.\nനേരത്തെ രഘുപതിരാഘവ രാജാറാം എന്നൊരു ചിത്രം തം പൃഥ്വിരാജിനെ നായകനാക്കി ഒരുക്കാന് ഷാജി കൈലാസ് പദ്ധതിയിട്ടിരുന്നു. ഇതിന്റെ ജോലികള് തുടങ്ങുകയും ചെയ്തിരുന്നു.\nഎന്നാല് സാമ്പത്തികപ്രശ്‌നങ്ങളും സമാനമായ കഥാപാത്രത്തെ പൃഥ്വി മറ്റൊരു സിനിമയില് അവതരിപ്പിച്ചതിനെയും തുടര്‍ന്ന് ചിത്രം ഉപേക്ഷിക്കുകായായിരുന്നു.\nRead more about: prithviraj shaji kailas simhasanam director script actor പൃഥ്വിരാജ് ഷാജി കൈലാസ് സിംഹാസനം നടന് സംവിധായകന് ഷൂട്ടിങ്\nPopular Malayalam film director Shaji Kailas and Malayalam actor Prithviraj are teaming up in their upcoming Malayalam movie Simhasanam. This new movie Simhasanam is being produced under the banner of Malavika Productions by Chandra Kumar\nStory first published: Monday, December 19, 2011, 10:18 [IST]


World cup: Airspace shut over stadium during India- Pak semi final - Malayalam MyKhel\n» ഇന്ത്യയെ ആകാശത്ത് നിന്ന് കളിയാക്കി തോല്‍പ്പിക്കാന് നോക്കേണ്ട!! ഒന്നും പറക്കില്ല, മുകളിലൂടെ...\nഇന്ത്യയെ ആകാശത്ത് നിന്ന് കളിയാക്കി തോല്‍പ്പിക്കാന് നോക്കേണ്ട!! ഒന്നും പറക്കില്ല, മുകളിലൂടെ...\nമാഞ്ചസ്റ്റര്: ലോകകപ്പില് ഇന്ത്യയും ന്യൂസിലാന്‍ഡും തമ്മിലുള്ള സെമി ഫൈനല് നടക്കുന്ന ഓള്‍ഡ് ട്രാഫോര്‍ഡിലെ സ്‌റ്റേഡിയത്തിനു മുകളിലൂടെ വിമാനങ്ങള് പറക്കുന്നതിന് വിലക്കേര്‍പ്പെടുത്തി. ഒരു ദിവസത്തേക്കാണ് പറക്കല് നിരോധിച്ചിരിക്കുന്നത്. ഇന്ത്യയും ശ്രീലങ്കയും തമ്മിലുള്ള തൊട്ടുമുമ്പത്തെ കളിക്കിടെ ഇന്ത്യയെ വിമര്‍ശിച്ചു കൊണ്ടുള്ള ബാനറുകളുമായി സ്വകാര്യ വിമാനം സ്റ്റേഡിയത്തിനു മുകളിലൂടെ കടന്നു പോയിരുന്നു. ഇതേ തുടര്‍ന്നാണ് സെമി ഫൈനലില് ഇംഗ്ലണ്ട് ആന്റ് വെയ്ല്‍സ് ക്രിക്കറ്റ് ബോര്‍ഡ് (ഇസിബി) ശക്തമായ നടപടി സ്വീകരിച്ചിരിക്കുന്നത്.\nപ്രാദേശിക അതോറിറ്റികളുമായി കൂടിയാലോചിച്ച ശേഷമാണ് ഇത്തരമൊരു തീരുമാനം കൈക്കൊണ്ടതെന്ന് ഇസിബി അറിയിച്ചു. സുരക്ഷാ ലംഘനമാണ് ഇത്തരം കാര്യങ്ങളെന്നും കളിക്കാരുടെ സുരക്ഷയുടെ കാര്യത്തില് ആശങ്കയുണ്ടെന്നും ഇസിബി അവരെ ബോധിപ്പിക്കുകയായിരുന്നു. മല്‍സരം നടക്കുന്ന ദിവസം ഓള്‍ഡ് ട്രാഫോര്‍ഡിനു മുകളില് നോ ഫ്‌ളൈ സോണ് ആയിരിക്കുമെന്ന് തങ്ങളെ ഇസിബി അറിയിച്ചതായി ബിസിസിഐ സിഇഒ രാഹുല് ജോഹ്‌റി പറഞ്ഞു.\nശനിയാഴ്ചയാണ് ഇന്ത്യയും ശ്രീലങ്കയും തമ്മിലുള്ള മല്‍സരം നടന്നത്. ഈ മല്‍സരത്തിനിടെ ബ്രാഡ്‌ഫോര്‍ഡ് മേഖലയില് നിന്നും ഹെഡിങ്‌ലെയെ ലക്ഷ്യമാക്കി ഒരു സ്വകാര്യ വിമാനം സ്റ്റേഡിയത്തിനു മുകളിലൂടെ ഒന്നിലേറെ തവണ പറന്നിരുന്നു. ഇന്ത്യക്കെതിരായ ബാനറുകള് പ്രദര്‍ശിപ്പിച്ചായിരുന്നു വിമാനത്തിന്റെ പറക്കല്. ഈ മല്‍സരത്തില് മാത്രമല്ല പാകിസ്താനും അഫ്ഗാനിസ്താനും തമ്മിലുള്ള കളിക്കിടെയും ബലോചിസ്ഥാന് നീതി വേണമെന്നുള്ള ബാനറോട് കൂടിയ വിമാനം സ്‌റ്റേഡിയത്തിനു മുകളിലൂടെ കടന്നുപോയിരുന്നു.\nRead more about: icc world cup 2019 world cup 2019 india newzealand semi final match ഐസിസി ലോകകപ്പ് 2019 ലോകകപ്പ് 2019 ഇന്ത്യ ന്യൂസിലാന്‍ഡ് സെമി ഫൈനല്


ഇടുക്കിക്കാരന്: November 2009\nഅഞ്ചാം ക്ലാസ് മുതല് ഞാന് ഇടവക പള്ളിയിലെ സജീവ അള്‍ത്താര ബാലനായിരുന്നു. എട്ടാം ക്ലാസ്സില്‍എത്തിയപ്പോള് അതില്‍ഒരു പ്രൊമോഷന് കിട്ടി. ഞായറാഴ്ച രാവിലത്തെ കാര്‍ന്നോന് മാരുടെ കുര്‍ബാനയ്ക്ക് അള്‍ത്താര ശുശ്രൂഷി ആകണം. വേദോപദേശം പഠിക്കുന്ന കുട്ടികള് 10.30 am നുള്ള "കുട്ടികളുടെ കുര്‍ബാന"യില് മാത്രമേ പങ്കെടുക്കാന് പാടുള്ളൂ.അതിനു ശേഷം വേദോപദേശ ക്ലാസ്. കുട്ടികളെരണ്ടാമത്തെ കുര്‍ബാനയ്ക്ക് മാത്രമേ വിടാവൂ എന്ന് വികാരിയച്ചന്റെ കര്‍ശനമായ നിര്‍ദേശം ഉണ്ടായിരുന്നു. രാവിലത്തെ കുര്‍ബാന കപ്യാര് കുഞ്ഞേട്ടായിക്ക് തന്നെ മാനേജ് ചെയ്യാന് പറ്റാത്തത് കൊണ്ട് സഹായിയായി ഞാനും കൂടി. ഏഴു മണിക്ക് പാലുമായി മില്‍മ ബൂത്തിലേക്ക്. അവിടെ നിന്ന് വന്നിട്ട് പാല് പാത്രം അടുത്തുള്ള ചായക്കടയില് വച്ച് 7. 30 നു കുര്‍ബാന. അതിനു ശേഷം വീണ്ടും 11.30 ആകുമ്പോള് വേദോപദേശ ക്ലാസ്സിനു വീണ്ടും പള്ളിയിലേക്ക്. ഇതായിരുന്നു എന്റെ സണ്‍ഡേ ടൈം ടേബിള്\nകുര്‍ബാനയ്ക്ക് ശേഷം നോട്ടീസ്, സണ്‍ഡേ ശാലോം, സത്യദീപം എന്നിവ വിതരണം ചെയ്യാന് എനിക്ക് വലിയ താല്പര്യമായിരുന്നു. ഇങ്ങനെ എല്ലാ ആഴ്ചയും ഓരോരോ വിതരണങ്ങളുമായി പോകുമ്പോള് ഞാന് ഒരു കാര്യം ശ്രദ്ധിക്കാറുണ്ടായിരുന്നു. കുര്‍ബാന കഴിഞ്ഞു ആളുകള് പള്ളിയില് നിന്ന് പുറത്തേക്കിറങ്ങുന്ന ഇരമ്പലിനു മുകളിലൂടെ കുഞ്ഞേപ്പ് ചേട്ടന്റെ ശബ്ദം ഉയരും...\n"പാലൊരു കുപ്പി, പത്തു രൂപ..." അല്ലെങ്കില് " താറാമൊട്ട പത്തെണ്ണം, ഇരുപതു രൂപ..."\nഅന്ന് ലേലം എന്താണെന്ന് പോലും അറിയില്ലായിരുന്ന എനിക്ക് ഈ "പരിപാടി" വളരെ ഇഷ്ടപ്പെട്ടു. ഒരാള് പത്ത് എന്ന് പറയുമ്പോള് മറ്റെയാള് പന്ത്രണ്ട് എന്ന് പറയും, അപ്പോള് അടുത്തയാള് പതിനഞ്ച് എന്ന് പറയും. വെരി ഇന്ററസ്റ്റിംഗ്...\n"പതിനഞ്ച് രൂപ ഒരു തരം... പതിനഞ്ച് രൂപ ഒരു തരം...."\nകുഞ്ഞേപ്പ് ചേട്ടന് ഒരു കുപ്പി പാലുമായി ലേലം വിളിക്കുന്നു. അപ്പൊ ദേ അടുത്തയാള് "പതിനാറു രൂപ"\n"നീയല്ലേ പതിനെട്ടു രൂപയ്ക്ക് പാല് വിളിച്ചത്?"\n"ഹേയ്...പാലോ? ഞാനോ? ന്റെ ചേട്ടാ, രാവിലെ പത്ത് ലിറ്റര് പാല് മില്‍മയില് കൊടുത്തിട്ട് വന്ന എനിക്കെന്തിനാ ഒരു കുപ്പി പാല്? വീട്ടില് ഷ്ട്ടം പോലെയുണ്ട്..."\n"അതൊന്നും എനിക്കറിയില്ല. നീയല്ലേ പതിനെട്ടു രൂപയ്ക്ക് പാല് വിളിച്ചത്?" കുഞ്ഞേപ്പ് ചേട്ടന്റെ ശബ്ദം ഉയര്‍ന്നു. ആളുകള് കൂടി, ഞാന് ആകെ ആപ്പിലായി.\n"ന്താ...ന്താ പ്രശ്നം?" ആളുകള് ഇടപെട്ടു തുടങ്ങി.\n"മത്തായീടെ ചെര്‍ക്കന് ഒരു കുപ്പി പാല് വിളിച്ചു. ഇപ്പൊ പറേന്നു വേണ്ടാന്ന്..."\nമത്തായീടെ ചെര്‍ക്കനായ ഞാന് കണ്ണടച്ച് ഒരു കാച്ചങ്ങു കാച്ചി. " ഹേയ്, ഞാന് ലേലം വിളിച്ചിട്ടില്ല. അല്ലേലും എനിക്കെന്തിനാ പാല്? വീട്ടില് ഇഷ്ടം പോലെയുള്ളതല്ലേ...?\n"ശരിയാണല്ലോ, അവന്റെ വീട്ടില് കറവയുള്ളതാ..." ഒരു നല്ല അയല്‍വാസി മൊഴിഞ്ഞു.\n"പക്ഷെ, അവന് പതിനെട്ടു രൂപാന്നു പറേണതു ഞാന് കേട്ടതാ"\nകാര്യങ്ങള് ഇത്രയും ആയപ്പോഴേക്കും മത്തായി അതായത് എന്റെ അപ്പന് വിവരമറിഞ്ഞ് അങ്ങോട്ട് വന്നു. "എന്താ പ്രശ്നം...?" "എന്താടാ?" എന്നോടാണ്.\n"ന്റെ മത്തായീ, നിന്റെ ചെര്‍ക്കന് 18 രൂപയ്ക്ക് ഒരു കുപ്പി പാല് ലേലം വിളിച്ചു. ഇപ്പ പറേണു വിളിച്ചില്ലാന്ന്"\n"എന്തിനാടാ പാല് വിളിച്ചത്? നമ്മുടെ വീട്ടില് ഇഷ്ടം പോലെ പാല് ഉള്ളതല്ലേ?"\nഇടം വലം നോക്കാതെ ഞാന് പറഞ്ഞു: "ഞാന് വിളിച്ചിട്ടില്ല"\n"അല്ല മത്തായീ, അവന് വിളിക്കുന്നത് ഞാന് കേട്ടതാ" ആദ്യം പറഞ്ഞ കെളവന്...ഈ തെണ്ടി ഇത് വരെ പോയില്ലേ...?\nഅങ്ങനെ നില്‍ക്കുമ്പോള് അച്ചാച്ചന് കുഞ്ഞേപ്പ് ചേട്ടന്റെ കയ്യില് നിന്നും പാല് വാങ്ങി എന്റെ കയ്യില് തന്നു. ലേലത്തുക മുഴുവന് കുഞ്ഞെപ്പു ചേട്ടന് നല്‍കി.\n"നിന്നെ തല്ലിയത് പാല് ലേലം വിളിച്ചതിനല്ല. അത്രയും ആളുകളുടെ മുന്‍പില് വച്ച് കള്ളം പറഞ്ഞതിനാണ്"\nPosted by Simil Mathew at 11:07 AM5comments:


PLASTIC BAN | മുഖ്യമന്ത്രിയുടെ ഫോട്ടോയുടെ സ്ഥാനത്ത് മോഹന്‍ലാലിന്റെ ഫോട്ടോ; പ്ലാസ്റ്റിക് നിരോധനത്തെ അനുകൂലിച്ച് തയ്യാറാക്കിയ പോസ്റ്ററിലാണ് സംഭവം! - Malayalivartha.com Widgets Magazine\nമുഖ്യമന്ത്രിയുടെ ഫോട്ടോയുടെ സ്ഥാനത്ത് മോഹന്‍ലാലിന്റെ ഫോട്ടോ; പ്ലാസ്റ്റിക് നിരോധനത്തെ അനുകൂലിച്ച് തയ്യാറാക്കിയ പോസ്റ്ററിലാണ് സംഭവം!\n09 DECEMBER 2019 05:10 PM IST\nകേരള സര്‍ക്കാര് 2020 ജനുവരി ഒന്ന് മുതല് നടപ്പാക്കുന്ന പ്ലാസ്റ്റിക് നിരോധനത്തെ പിന്തുണച്ച് ഉത്തരേന്ത്യന് കമ്പനി സോഷ്യല് മീഡിയയില് പ്രചരിപ്പിച്ച പോസ്റ്ററില് മുഖ്യമന്ത്രിയുടെ ഫോട്ടോക്ക് പകരം കയറിക്കൂടിയത് നടന് മോഹന്‍ലാലിന്റെ ചിത്രം. പിണറായി വിജയന്റെ ക്യാരക്ടര് സ്‌കെച്ചെന്ന് കരുതി മോഹന്‍ലാലിന്റെ ചിത്രം അബദ്ധത്തില് പോസ്റ്ററില് ചേര്‍ക്കുകയായിരുന്നു. ഗുരുഗ്രാം ആസ്ഥാനമായി പ്രവര്‍ത്തിക്കുന്ന യൂറോസേഫ്റ്റി ഗ്രൂപ്പാണ് പടം മാറി പോസ്റ്റര് പ്രചരിപ്പിച്ചത്.\nസിംഗിള് യൂസ് പ്ലാസ്റ്റിക് ഉല്‍പ്പന്നങ്ങള് നിരോധിക്കാനുള്ള കേരള സര്‍ക്കാരിന്റെ തീരുമാനത്തെ പിന്തുണച്ചായിരുന്നു പോസ്റ്റര് ഇറക്കിയത്. ഫേസ്ബുക്കില് പലരും തെറ്റ് ചൂണ്ടിക്കാണിച്ചതോടെ പോസ്റ്റര് എഡിറ്റ് ചെയ്ത യൂറോസേഫ്റ്റി കമ്പനി പകരം പിണറായി വിജയന്റെ യഥാര്‍ത്ഥ ചിത്രം ചേര്‍ത്തിട്ടുണ്ട്. മുഖ്യമന്ത്രിയുടേതെന്ന് തെറ്റിദ്ധരിച്ച് കമ്പനി പോസ്റ്ററില് ചേര്‍ത്തത്, സംവിധായകന് ശ്രീകുമാര് മേനോന് മുമ്പ് പുറത്തിറക്കാന് പദ്ധതിയിട്ടിരുന്ന സിനിമയിലെ ഒരു ക്യാരക്ടര് സ്‌കെച്ചാണ്.\nമോഹന്‍ലാലിനെ നായകനാക്കി കോമ്രേഡ് എന്ന സിനിമ നിര്‍മ്മിക്കാന് മുമ്പ് ആലോചിച്ചിരുന്നതാണെന്നും എന്നാല് ഈ പദ്ധതി ഉപേക്ഷിച്ചതാണെന്നും ശ്രീകുമാര് മുമ്പ് പറഞ്ഞിരുന്നു. എന്തായാലും മോഹന്‍ലാലിന്റെ ആരാധകര് ഈ സംഭവമങ്ങ് ആഘോഷമാക്കിയെന്ന് പറഞ്ഞാല് മതിയല്ലോ.


ക്ഷീണം മാറി; ഇനി വളര്‍ച്ച കൂടുമെന്നു സാമ്പത്തിക സര്‍വേ : Deepika.com Business News\nന്യൂഡല്‍ഹി: സാമ്പത്തികരംഗത്തു ക്ഷീണം മാറി. ഇനി വളര്‍ച്ചത്തോതു മെച്ചപ്പെടും: ഇന്നലെ ലോക്സഭയില് അവതരിപ്പിച്ച സാമ്പത്തിക സര്‍വേയിലെ സന്ദേശമതാണ്.ഈ മാര്‍ച്ചിലവസാനിക്കുന്ന വര്‍ഷം രാജ്യത്തു സാമ്പത്തിക (ജിഡിപി) വളര്‍ച്ച അഞ്ചു ശതമാനമായിരിക്കും എന്നു സര്‍വേ പറയുന്നു. കഴിഞ്ഞ വര്‍ഷം 6.2 ശതമാനമായിരുന്നു. അടുത്ത വര്‍ഷം വളര്‍ച്ച 6.1-6.7 ശതമാനമാകുമെന്നാണു പ്രതീക്ഷ. ആഗോള വളര്‍ച്ച മെച്ചപ്പെടുമെന്നും നല്ല കാലവര്‍ഷം കിട്ടുമെന്നുമുള്ള കണക്കുകൂട്ടലിലാണ് ഈ നിഗമനം.\nകഴിഞ്ഞ വര്‍ഷത്തെ സര്‍വേ 2012-13 ലെ വളര്‍ച്ച ആറു ശതമാനത്തിനു മുകളിലാകുമെന്ന പ്രതീക്ഷ പ്രകടിപ്പിച്ചതാണ്. പക്ഷേ യാഥാര്‍ഥ്യം വളരെ താഴെയായിപ്പോയി.മാര്‍ച്ച് അവസാനത്തോടെ പൊതു വിലക്കയറ്റത്തോത് 6.2-6.6 ശതമാനമായി താഴുമെന്നാണു നിഗമനം. എന്നാല് ഭക്ഷ്യവിലക്കയറ്റം കുറെ മാസങ്ങള്‍കൂടി ഇരട്ടക്കയത്തില് തുടര്‍ന്നേക്കും.\nധനമന്ത്രാലയത്തിലെ മുഖ്യ സാമ്പത്തിക ഉപദേഷ്ടാവ് ഡോ. രഘുറാം രാജന്റെ നേതൃത്വത്തിലാണു സര്‍വേ തയാറാക്കിയത്. ധനമന്ത്രി പി. ചിദംബരം സര്‍വേ ലോക്സഭയില് സമര്‍പ്പിച്ചു.ബജറ്റ് വരുമാനം കൂട്ടാന് നികുതി അടിത്തറ വലുതാക്കാന് സര്‍വേ നിര്‍ദേശിക്കുന്നു. നികുതി നിരക്കു കൂട്ടുന്നതിനെ സര്‍വേ അനുകൂലിക്കുന്നില്ല.\nചെലവു ചുരുക്കല് മാത്രമല്ല കമ്മി കുറയ്ക്കല് മാര്‍ഗം. നികുതി പിരിവ് കൂട്ടാം. ജിഡിപിയുടെ 9.9 ശതമാനമാണു കഴിഞ്ഞ വര്‍ഷം നികുതിയായി പിരിച്ചത്. ഇതു 11 ശതമാനത്തിനു മുകളിലാക്കണം. അതിനു നികുതിദായകരുടെ സംഖ്യ കൂട്ടണമെന്നു സര്‍വേ ആവശ്യപ്പെടുന്നു.കഴിഞ്ഞ വര്‍ഷം രാജ്യത്തിന്റെ വിദേശനാണ്യശേഖരം കാര്യമായി കുറഞ്ഞില്ല എന്നതില് സര്‍വേ സംതൃപ്തി പ്രകടിപ്പിച്ചു. ഡിസംബര് അവസാനം 29560 കോടി ഡോളറുണ്ട് വിദേശനാണ്യശേഖരം.


വികൂനയുടെ പ്രിയശിഷ്യന് ബ്ലാസ്റ്റേഴ്‌സിലെത്തില്ലേ? നീക്കം തടയപ്പെടുന്നു\nകേരള ബ്ലാസ്റ്റേഴ്‌സിലെത്തുമെന്ന് കരുതപ്പെടുന്ന കൗമാര വിസ്മയം എസ്‌കെ സാഹിലുമായുളള കരാര് പുതുക്കാനൊരുങ്ങി മോഹന് ബഗാന്. ലയനത്തിന് ശേഷം പുതിയ രൂപത്തിലാക്കപ്പെട്ട മോഹന് ബഗാന് നിലനിര്‍ത്തേണ്ട കളിക്കാരുടെ പട്ടികയിലാണ് സാഹിലിനെ ഉള്‍പ്പെടുത്തിയിരിക്കുന്നത്. ഇതോടെ ഹബാസിന് കീഴില് എടികെ-മോഹന് ബഗാന് സീനിയര് ടീമില് കളിക്കാനാണ് സാഹിലിന് വഴിയൊരുങ്ങുന്നത്.\nസാഹിലിനെ കൂടാതെ മോഹന് ബഗാന് അക്കാദമി താരമായ സുബോ ഘോഷുമായും മോഹന് ബഗാന് സീനിയര് ടീമിലേക്ക് കരാര് പുതുക്കും.\nകഴിഞ്ഞ സീസണില് മോഹന് ബഗാന്റെ കോച്ചായിരുന്ന കിബു വികൂനയുടെ പ്രിയശിഷ്യനാണ് 20കാരനായ സാഹില്. മോഹന് ബഗാന് ഐലീഗ് കിരീടം നേടിയ കഴിഞ്ഞ സീസണില് വികൂനയുടെ കീഴില് സാഹില് ഗംഭീര പ്രകടനം തന്നെ നടത്തിയിരുന്നു.\nഇന്ത്യയിലെ തന്നെ മികച്ച ടാലന്റുകളില് ഒന്നായാണ് സാഹിലിനെ ഫുട്‌ബോള് ലോകം വിലയിരുത്തുന്നത്. എന്നാല് മോഹന് ബഗാനുമായി നാലുവര്‍ഷത്തെ കരാറിലാണ് താരമിപ്പോള്. അതുകൊണ്ട് തന്നെ സാഹിലിനെ വാങ്ങണം എങ്കില് കേരള ബ്ലാസ്റ്റേഴ്‌സ് വന് തുക തന്നെ നല്‍കേണ്ടി വരും.\nസാഹിലിന്റെ കരിയറിലെ തന്നെ വഴിത്തിരിവാകുന്ന ഇടപെടല് നടത്തിയ പരിശീലകനായി കിബു വികൂന. സഹിലിനെ ആദ്യം സെന്റര് ബാക്കായി കളിപ്പിച്ച വികൂന പിന്നീട് താരത്തെ മിഡ്ഫീല്‍ഡറാക്കി മാറ്റുകയായിരുന്നു. ഇത് വലിയ വഴിത്തിരിവാണ് സാഹിലിന്റെ കരിയറില് ഉണ്ടാക്കിയത്. സാഹില് ബ്ലാസ്റ്റേഴ്‌സിലെത്തുകയാണെങ്കില് സഹല് അബ്ദുല് സമദിന് ലക്ഷണമൊത്തൊരു കൂട്ടാളിയെ ആകും ലഭിക്കുക.\nബംഗാള് സ്വദേശിയായ സാഹിലന്റെ വരവിനായി ബ്ലാസ്റ്റേഴ്സ് ആരാധക കൂട്ടായിമയും കാത്തിരിക്കുമ്പോളാണ് ഇടീതീ പോലെ പുതിയ വാര്‍ത്തയെത്തുന്നത്.


XPyLIB എന്ന് പേരിട്ടിരിക്കുന്ന Linux ആപ്പാണിത്, ഇതിന്റെ ഏറ്റവും പുതിയ പതിപ്പ് codetpl.zip ആയി ഡൗൺലോഡ് ചെയ്യാം. വർക്ക് സ്റ്റേഷനുകൾക്കായുള്ള സൗജന്യ ഹോസ്റ്റിംഗ് ദാതാവായ OnWorks-ൽ ഇത് ഓൺലൈനായി പ്രവർത്തിപ്പിക്കാം.\nXPyLIB എന്ന് പേരിട്ടിരിക്കുന്ന ഈ ആപ്പ് OnWorks-നൊപ്പം സൗജന്യമായി ഓൺലൈനായി ഡൗൺലോഡ് ചെയ്ത് പ്രവർത്തിപ്പിക്കുക.\nപൈത്തണിനുള്ള ലൈബ്രറി, ബോവ കൺസ്ട്രക്റ്റർ പ്ലഗ്-ഇന്നുകൾ.\nഇത് https://sourceforge.net/projects/xpylib/ എന്നതിൽ നിന്നും ലഭിക്കാവുന്ന ഒരു ആപ്ലിക്കേഷനാണ്. ഞങ്ങളുടെ സൗജന്യ ഓപ്പറേറ്റീവ് സിസ്റ്റങ്ങളിലൊന്നിൽ നിന്ന് ഏറ്റവും എളുപ്പമുള്ള രീതിയിൽ ഓൺലൈനിൽ പ്രവർത്തിപ്പിക്കുന്നതിനായി ഇത് OnWorks-ൽ ഹോസ്റ്റ് ചെയ്‌തിരിക്കുന്നു.


പ്രതീക്ഷയുടെ ഫസ്റ്റ് ബെല്ലടിച്ച് പുതിയ അധ്യയന വർഷം; പ്രവേശനോത്സവം മുഖ്യമന്ത്രി ഉദ്ഘാടനം ചെയ്തു | PravasiExpress\nHome Lifestyle Education പ്രതീക്ഷയുടെ ഫസ്റ്റ് ബെല്ലടിച്ച് പുതിയ അധ്യയന വർഷം; പ്രവേശനോത്സവം മുഖ്യമന്ത്രി ഉദ്ഘാടനം ചെയ്തു\nതിരുവനന്തപുരം: കോവിഡ് മഹാമാരിക്കിടയിലും പുത്തൻ പ്രതീക്ഷകളുമായി കുരുന്നുകൾ പുതിയ അധ്യയന വർഷത്തിലേക്ക്. പ്രവേശനോത്സവം മുഖ്യമന്ത്രി പിണറായി വിജയന് വെര്‍ച്ച്വലായി ഉദ്ഘാടനം ചെയ്തു. പുതിയ അധ്യായന വര്‍ഷത്തില് ക്ലാസുകള് ഓണ്‍ലൈന് ആയതിനാല് ഉത്സാഹം കുറയേണ്ടെന്ന് മുഖ്യമന്ത്രി. കുട്ടികള്‍ക്ക് നേരിട്ട് ആശയവിനിമയം നടത്താന് സംവിധാനമൊരുക്കുമെന്നും അദ്ദേഹം പറഞ്ഞു. പ്രവേശനോത്സവത്തിന്റെ സംസ്ഥാന തല ഉദ്ഘാടനം ഓണ്‍ലൈനിലൂടെ നിര്‍വ്വഹിച്ചുകൊണ്ട് സംസാരിക്കുകയായിരുന്നു അദ്ദേഹം.\nഎല്ലാ പാഠഭാഗങ്ങളും ഇക്കുറി കുട്ടികള്‍ക്ക് അവരുടെ അധ്യാപകര് തന്നെ ഡിജിറ്റലായി പഠിപ്പിക്കും. എല്ലാ വിദ്യാര്‍ത്ഥികള്‍ക്കും ഡിജിറ്റല് പഠനം ഉറപ്പാക്കുമെന്ന് വിദ്യാഭ്യാസമന്ത്രി വി ശിവന്‍കുട്ടി പറഞ്ഞു.\nമന്ത്രിമാരായ വി ശിവന്‍കുട്ടി, ജി ആര് അനില്, ആന്റണി രാജു എന്നിവര് ആണ് ചടങ്ങുകളില് നേരിട്ട് പങ്കെടുതത്. ചടങ്ങിന് മമ്മൂട്ടി, മോഹന്‍ലാല്, മഞ്ജു വാര്യര് തുടങ്ങിയ താരങ്ങള് ആശംസകള് നേർന്നു. ശാസ്ത്ര, സാമൂഹിക രംഗത്തെ പ്രമുഖര് കുട്ടികളുമായി ഓണ്‍ലൈനില് സംവദിച്ചു.\nകൊവിഡ് അതിജീവനത്തിനിടയില് തുടര്‍പഠനം വിദ്യാര്‍ത്ഥികള് ഓണ്‍ലൈനിലൂടെ നടത്തും. പത്താം ക്ലാസ് വരെ 38 ലക്ഷം വിദ്യാര്‍ത്ഥികളാണ് അധ്യാപകരെ കാണാതെ പഠനം നടത്തുക.രണ്ടാം തവണയാണ് സംസ്ഥാനത്ത് ഓണ്‍ലൈന് പ്രവേശനോത്സവം നടത്തുന്നത്.3ലക്ഷത്തോളം കുട്ടികള് ഓണ്‍ലൈന് വഴി ഒന്നാം ക്ലാസില് ചേര്‍ന്നു.\nPrevious articleനോര്‍ക്ക റൂട്ട്‌സ് സര്‍ട്ടിഫിക്കറ്റ് അറ്റസ്റ്റേഷന് നാളെ മുതല് പുനരാരംഭിക്കും\nNext article‘വരനെ ആവശ്യമുണ്ട്’ സിനിമയിൽ നിന്നും ഒഴിവാക്കിയ രംഗങ്ങൾ പുറത്തുവിട്ട് അനൂപ് സത്യൻ


സംസ്ഥാന പുരസ്‌കാരം പ്രഖ്യാപിച്ചു ; മികച്ച ജനപ്രിയ ചിത്രം സുഡാനി ഫ്രം നൈജീരിയ - metromatinee.com Lifestyle Entertainment & Sports\nസംസ്ഥാന പുരസ്‌കാരം പ്രഖ്യാപിച്ചു ; മികച്ച ജനപ്രിയ ചിത്രം സുഡാനി ഫ്രം നൈജീരിയ\n2018 ലെ സംസ്ഥാന അവാർഡ് പ്രഖ്യാപിച്ചു. മികച്ച ജനപ്രിയ ചിത്രമായി സുഡാനി ഫ്രം നൈജീരിയ\nറ്റെതെരഞ്ഞെടുക്കപ്പെട്ടു. ഈ സിനിമയിലെ അഭിനയത്തിന് സൗബിന് മികച്ച നടനുള്ള പുരസ്കാരവും ലഭിച്ചു.\n104 ചിത്രങ്ങളാണ് ജൂറിയുടെ പരിഗണനയിലെത്തിയത്. അന്തിമ പട്ടികയിലുണ്ടായിരുന്നത് 20 ചിത്രങ്ങളാണ്. ഉച്ചക്ക് 12 മണിക്ക് സാംസ്‌കാരിക വകുപ്പ് മന്ത്രി എ.കെ ബാലനാണ് പുരസ്‌കാരങ്ങള് പ്രഖ്യാപിച്ചത്.\n49-ാമത് കേരള സംസ്ഥാന ചലച്ചിത്ര പുരസ്‌കാരങ്ങളാണ് പ്രഖ്യാപിച്ചത്. ജയസൂര്യ, ഫഹദ് ഫാസില്, ജോജു ജോര്‍ജ് , മോഹന്‍ലാല് തുടങ്ങിയവര് മികച്ച നടനുള്ള അവസാന പട്ടികയിലുണ്ടായിരുന്നു. മഞ്ജു വാരിയര്, ഉര്‍വശി, നസ്രിയ , ഐശ്വര്യ ലക്ഷ്മി തുടങ്ങിയവരാണ് മികച്ച നടിക്കായുള്ള മല്‍സരത്തില് പങ്കെടുത്തത്.\nഅവാര്‍ഡ് പ്രഖ്യാപിക്കാനായി ഇന്നലെ രാത്രിയും സിനിമകള് കണ്ടാണ് ജഡ്ജിങ്ങ് കമ്മിറ്റി പുരസ്‌കാര നിര്‍ണയം പൂര്‍ത്തിയാക്കിയത്. കുട്ടികളുടെ നാല് ചിത്രങ്ങളടക്കം 104 സിനിമകളാണ് കമ്മിറ്റി പരിഗണിച്ചത്. ടൊവിനൊ, സുരാജ് വെഞ്ഞാറമൂട് , നിവിന് പോളി , ദിലീപ് തുടങ്ങിയവര് പരിഗണനയിലുണ്ടെങ്കിലും ഞാന് മേരിക്കുട്ടി ,കാപ്റ്റന് എന്നീ ചിത്രങ്ങളിലൂടെ ജയസൂര്യയും വരത്തന് , കാര്‍ബണ് തുടങ്ങിയവയിലൂടെ ഫഹദും ജോസഫിലൂടെ ജോജു ജോര്‍ജും ഒടിയനിലൂടെ മോഹന്‍ലാലുമായിരുന്നു കൂടുതല് സാധ്യത കല്‍പ്പിച്ചിരുന്നത്.\nമത്സരിച്ച ചിത്രങ്ങളിൽ അതില് 100 എണ്ണം ഫീച്ചര് വിഭാഗത്തില് ഉള്‍പ്പെടുന്നു. പ്രമുഖ സംവിധായകന് കുമാര് സാഹ്നിയാണ് ഇത്തവണത്തെ ജൂറി ചെയര്‍മാന്. സംവിധായകരായ ഷെറി ഗോവിന്ദന്, ജോര്‍ജ് കിത്തു, ഛായാഗ്രാഹകന് കെ.ജി ജയന്, നിരൂപകരായ വിജയകൃഷ്ണന്, എഡിറ്റര് ബിജു സുകുമാരന്, സംഗീത സംവിധായകന് പി.ജെ ഇഗ്നേഷ്യസ്, നടി നവ്യാ നായര്, മോഹന്‍ദാസ് എന്നിവരും ജൂറി അംഗങ്ങളാണ്.\nbest popular filim award win sudani from nigeria\nആത്മഹത്യയെക്കുറിച്ച് ചിന്തിച്ചു; മലയാളികളുടെ സുഡു മോന് ഇന്ത്യയിലേക്ക് തിരിച്ചെത്തണം; ഹൃദയസ്പർശിയായ കുറിപ്പ്!\nപൗരത്വ ഭേദഗതി നിയമത്തിൽ പ്രതിഷേധിച്ച് ദേശീയ അവാര്‍ഡ് വിതരണ ചടങ്ങില്‍നിന്നും വിട്ടുനില്‍ക്കുമെന്ന് ‘സുഡാനി ഫ്രം നൈജീരിയ’യുടെ അണിയറ പ്രവർത്തകർ!\nRelated Topics:state awards, Sudani from Nigeria\nസംസ്ഥാന പുരസ്‌കാരം പ്രഖ്യാപിച്ചു ; മികച്ച നടനുള്ള പുരസ്‌കാരം പങ്കിട്ട് ജയസൂര്യയും സൗബിൻ ഷാഹിറും\nസംസ്ഥാന പുരസ്കാരങ്ങൾ പ്രഖ്യാപിച്ചു – പുരസ്‌കാര പട്ടിക ..


scooba divers – Media Mangalam\nമോഡലുകളുടെ മരണം; ഹാർഡ് ഡിസ്കിനായി കൊച്ചി കായലിൽ വീണ്ടും തെരച്ചിൽ; ഇത്തവണ തെരച്ചിൽ മുങ്ങൽ വിദഗ്ദ്ധരുടെ സഹായത്തോടെ\nകൊച്ചി: കൊച്ചിയിലെ വാഹനാപകടത്തിൽ മോഡലുകൾ മരിച്ച സംഭവുമായി ബന്ധപ്പെട്ട ഹാർഡ് ഡിസ്കിനായി കൊച്ചി കായലിൽ തിരച്ചിൽ. സ്കൂബ ഡൈവേഴ്‌സിന്റെ സഹായത്തോടെയാണ് തിരച്ചിൽ നടത്തുന്നത്. സിസിടിവി ദൃശ്യങ്ങൾ അടങ്ങിയ…


കിസാൻ സഭയുടെ നേതൃത്വത്തിൽ കർഷക സമര വിജയ ദിനമാചരിച്ചു. - കണ്ണൂരാൻ വാർത്ത\nHome Unlabelled കിസാൻ സഭയുടെ നേതൃത്വത്തിൽ കർഷക സമര വിജയ ദിനമാചരിച്ചു.\nകിസാൻ സഭയുടെ നേതൃത്വത്തിൽ കർഷക സമര വിജയ ദിനമാചരിച്ചു.\nകിസാൻ സഭയുടെ നേതൃത്വത്തിൽ കർഷക സമര വിജയ ദിനമാചരിച്ചു. ഇതിൻ്റെ ഭാഗമായി ഇന്നു രാവിലെ എൻ.ഇ ബലറാം മന്ദിരത്തിൽ നിന്ന് നഗരം ചുറ്റി ആഹ്ലാദ പ്രകടനം നടത്തി. തുടർന്ന് പഴയ ബസ് സ്റ്റാൻ്റ് പരിസരത്ത് ചേർന്ന പൊതുയോഗം കിസാൻ സഭ ജില്ലാ സിക്രട്ടറി സി.പി.ഷൈജൻ ഉൽഘാടനം ചെയ്തു. രാജ്യം കണ്ട ഐതിഹാസികമായ സമര ചോരാട്ടങ്ങളിൽ ഒന്നായിരുന്നു കർഷക സമരം.\nകാർഷിക നിയമങ്ങൾ പിൻവലിക്കണം എന്നാവശ്യപ്പെട്ട കർഷകരെ രാജ്യദ്രോഹികളെന്നായിരുന്നു മോദിയും അമിത്ഷായും ആദ്യം കുറ്റപ്പെടുത്തിയത്. എന്നാൽ അതേ കർഷകരുടെ ആവശ്യങ്ങൾ നടപ്പാക്കി ഓടി രക്ഷപ്പെടുകയാണ് പ്രധാനമന്ത്രി പിന്നീട് ചെയ്തതെന്ന് സി.പി ഷൈജൻ പറഞ്ഞു. കെ.പി.കുഞ്ഞിക്കണ്ണൻ അദ്ധ്യക്ഷത വഹിച്ചു. അബ്ദുൾ നിസ്സാർ വായ്പറമ്പ് , പി.കെ.മധുസൂദനൻ, മാമ്പ്രത്ത് രാജൻ, കണ്ണാടി ഭാസ്കരൻ എന്നിവർ സംസാരിച്ചു.


ഇരിക്കുന്ന കൊമ്പില് കോടാലി വെക്കുന്ന ബുദ്ധി, രാഹുല് ഇന്നും അമുല് ബേബി: വിഎസ് - Indian Express Malayalam\nഇരിക്കുന്ന കൊമ്പില് കോടാലി വെക്കുന്ന ബുദ്ധി, രാഹുല് ഇന്നും അമുല് ബേബി: വിഎസ്\nആരുടെയൊക്കെയോ ഉപദേശങ്ങളില് കുരുങ്ങി, വസ്തുനിഷ്ഠമായി സാഹചര്യങ്ങളെ വിലയിരുത്താനാവാത്ത കുട്ടിയെപ്പോലെ പെരുമാറുകയാണ് രാഹുല് ഗാന്ധിയെന്നും വിഎസ്\nUpdated: April 1, 2019 6:30:58 pm\nകൊച്ചി: രാഹുല് ഗാന്ധിക്കെതിരെ രൂക്ഷവിമര്‍ശനവുമായി ഭരണ പരിഷ്‌കാര കമ്മീഷന് ചെയര്‍മാന് വിഎസ് അച്യുതാനന്ദന്. പണ്ട് താന് രാഹുലിനെ അമുല് ബേബിയെന്ന് വിളിച്ചിരുന്നുവെന്നും അത് ഇ്ന്നും പ്രസക്തമാണെന്നുമായിരുന്നു വിഎസിന്റെ പ്രതികരണം. ആരുടെയൊക്കെയോ ഉപദേശങ്ങളില് കുരുങ്ങി, വസ്തുനിഷ്ഠമായി സാഹചര്യങ്ങളെ വിലയിരുത്താനാവാത്ത കുട്ടിയെപ്പോലെ പെരുമാറുകയാണ് രാഹുല് ഗാന്ധിയെന്ന് വിഎസ് പറഞ്ഞു.\nഇരിക്കുന്ന കൊമ്പില് കോടാലി വെക്കുന്ന ഈ ബുദ്ധിയെയാണ് അന്ന് ഞാന് അമുല് ബേബി എന്ന് വിളിച്ചത്. ആ വിളിതന്നെ ഇന്നും പ്രസക്തമാണെന്നും വിഎസ് ഫെയ്‌സ്ബുക്ക് പോസ്റ്റില് പറയുന്നു. രാഹുല് ഗാന്ധി വയനാട്ടില് ലോകസഭാ തിരഞ്ഞെടുപ്പില് മത്സരിക്കുന്നതിനെയായിരുന്നു വിഎസ് വിമര്‍ശിച്ചത്.\n”മുമ്പൊരിക്കല് രാഹുല് ഗാന്ധിയെ ഞാന് അമുല് പുത്രന് എന്ന് വിളിച്ച് കളിയാക്കുകയുണ്ടായി. അത് ഞാന് വെറുതെ പറഞ്ഞതായിരുന്നില്ല. ഇന്ത്യന് രാഷ്ട്രീയത്തിന്റെ ഗതിവിഗതികള് മനസ്സിലാക്കാതെ, ശിശുസഹജമായ അതി വൈകാരികതയോടെ സാഹചര്യങ്ങളെ സമീപിക്കുന്നതുകൊണ്ട് പറഞ്ഞതായിരുന്നു.” വിഎസ് പറഞ്ഞു.\nRead More: ‘പപ്പു സ്ട്രൈക്ക്’ പ്രയോഗം അനുചിതം; ജാഗ്രത കുറവുണ്ടായെന്ന വിശദീകരണവുമായി ദേശാഭിമാനി\nഇന്ന് ഇന്ത്യ നേരിടുന്ന വിപത്ത് ബിജെപിയാണ്. ആ വിപത്തിനെ നേരിടാന് ഇന്ത്യയിലെമ്പാടും ജനങ്ങള് തയ്യാറുമാണ്. വലുതും ചെറുതുമായ രാഷ്ട്രീയ പാര്‍ട്ടികളും മുന്നണികളും തൊഴിലാളി-കര്‍ഷകാദി ജനങ്ങളോടൊപ്പം നിന്ന് ബിജെപിയെ അധികാരത്തില്‍നിന്ന് തൂത്തെറിയാന് രംഗത്തിറങ്ങുന്നുണ്ട്. അക്കാര്യത്തില് ഇന്ത്യയിലെ ഇടതുപക്ഷ പ്രസ്ഥാനങ്ങള് നേതൃത്വപരമായ പങ്ക് വഹിക്കുന്നുണ്ടെന്നും വിഎസ് പറഞ്ഞു.\nആരുടെയൊക്കെയോ ഉപദേശങ്ങളില് കുരുങ്ങി, വസ്തുനിഷ്ഠമായി സാഹചര്യങ്ങളെ വിലയിരുത്താനാവാത്ത കുട്ടിയെപ്പോലെ പെരുമാറുകയാണ് രാഹുല് ഗാന്ധി. ഡല്‍ഹിയില് ആം ആദ്മിക്കാരോട് സഹകരിക്കേണ്ടതില്ല എന്ന് ഷീലാ ദീക്ഷിത് പറഞ്ഞാല്, അങ്ങോട്ട് ചായും. കേരളത്തില് ഇടതുപക്ഷത്തെ തകര്‍ക്കുകയാണ് ലക്ഷ്യമെന്ന് ചെന്നിത്തലയും ആന്റണിയും ഉപദേശിച്ചാല് അങ്ങോട്ടും ചായും. അങ്ങനെയാണ്, രാഹുല് ഇപ്പോള് വയനാടന് ചുരം കയറി ഇടതുപക്ഷത്തോട് യുദ്ധത്തിന് വന്നിട്ടുള്ളതെന്നും വിഎസ് കൂട്ടിച്ചേര്‍ത്തു.\nരാഹുല് ഗാന്ധിയാവട്ടെ, ബിജെപിക്കെതിരെ വിശാലമായ മുന്നണി വേണമെന്ന് പറയുകയും അത്തരം മുന്നണികളെ ശിഥിലമാക്കുകയും ചെയ്യുകയാണ്. അങ്ങ് വടക്ക് ഡല്‍ഹിയില് ആം ആദ്മി പാര്‍ട്ടിക്കാണ് ശക്തി. ഇങ്ങ് തെക്ക് കേരളത്തില് സിപിഐ-എമ്മിന്റെ നേതൃത്വത്തിലുള്ള എല്‍ഡിഎഫിനും. ആം ആദ്മി പാര്‍ട്ടിയായാലും എല്‍ഡിഎഫ് ആയാലും ബിജെപിക്കെതിരെ സന്ധിയില്ലാ സമരത്തിലുമാണ്.\nഎന്നാല്, ആരുടെയൊക്കെയോ ഉപദേശങ്ങളില് കുരുങ്ങി, വസ്തുനിഷ്ഠമായി സാഹചര്യങ്ങളെ വിലയിരുത്താനാവാത്ത കുട്ടിയെപ്പോലെ പെരുമാറുകയാണ് രാഹുല് ഗാന്ധി. ഡല്‍ഹിയില് ആം ആദ്മിക്കാരോട് സഹകരിക്കേണ്ടതില്ല എന്ന് ഷീലാ ദീക്ഷിത് പറഞ്ഞാല്, അങ്ങോട്ട് ചായും. കേരളത്തില് ഇടതുപക്ഷത്തെ തകര്‍ക്കുകയാണ് ലക്ഷ്യമെന്ന് ചെന്നിത്തലയും ആന്റണിയും ഉപദേശിച്ചാല് അങ്ങോട്ടും ചായും. അങ്ങനെയാണ്, രാഹുല് ഇപ്പോള് വയനാടന് ചുരം കയറി ഇടതുപക്ഷത്തോട് യുദ്ധത്തിന് വന്നിട്ടുള്ളത്.\nRahul GandhiVS AchuthanandanWayanad\nWeb Title: Vs calls rahul gandhi amul baby again\n‘പപ്പു സ്ട്രൈക്ക്’ പ്രയോഗം അനുചിതം; ജാഗ്രത കുറവുണ്ടായെന്ന വിശദീകരണവുമായി ദേശാഭിമാനി


രണ്ട് പേര്‍ക്ക് യാത്ര ചെയ്യാം, കുഞ്ഞന് ഇലക്ട്രിക് കാറുമായി ടൊയോട്ട വരുന്നു | toyota to showcase two seater electric car at tokyo motor show\nOct 21, 2019, 08:34 PM IST\nഒറ്റചാര്‍ജില് 100 കിലോമീറ്റര് ദൂരം സഞ്ചരിക്കാന് വാഹനത്തിന് സാധിക്കും. മണിക്കൂറില് 60 കിലോമീറ്ററാണ് പരമാവധി വേഗത.\nരണ്ട് പേര്‍ക്ക് മാത്രം യാത്ര ചെയ്യാവുന്ന ചെറു ഇലക്ട്രിക് കാറുമായി ടൊയോട്ട. വരുന്ന 2019 ടോക്യോ മോട്ടോര് ഷോയിലാണ് പുതിയ അള്‍ട്രാ കോംപാക്ട് ടൂ സീറ്റര് ബാറ്ററി ഇലക്ട്രിക് വെഹിക്കിള് (BEV) ടൊയോട്ട പ്രദര്‍ശിപ്പിക്കുക. നഗര യാത്രകള്‍ക്കനുയോജ്യമായി പ്രത്യേകം രൂപകല്‍പന ചെയ്ത മോഡലാണിത്.\nസ്ഥിരമായി ഹ്രസ്വദൂര യാത്രകള് ചെയ്യുന്ന ഉപഭോക്താക്കളെ ലക്ഷ്യമിട്ടുള്ളതാണ് ഈ ചെറു ഇലക്ട്രിക് കാറെന്ന് ടൊയോട്ട വ്യക്തമാക്കുന്നു. അടുത്ത വര്‍ഷത്തോടെ ഈ കുഞ്ഞന് കാര് ജാപ്പനീസ് നിരത്തുകളിലേക്കെത്തും. ഒറ്റചാര്‍ജില് 100 കിലോമീറ്റര് ദൂരം സഞ്ചരിക്കാന് വാഹനത്തിന് സാധിക്കും. മണിക്കൂറില് 60 കിലോമീറ്ററാണ് പരമാവധി വേഗത. എളുപ്പത്തില് വളച്ചെടുക്കാന് ഷോര്‍ട്ട് ടേണിങ് റേഡിയസാണ് വാഹനത്തിനുള്ളത്. ബാറ്ററി പാക്ക് സംബന്ധിച്ച വിവരങ്ങളൊന്നും കമ്പനി വ്യക്തമാക്കിയിട്ടില്ല.\nപുറത്തുവിട്ട ആദ്യ ചിത്രങ്ങള് പ്രകാരം തീര്‍ത്തും വ്യത്യസ്തമായ രൂപമാണ് ടൂ സീറ്റര് ഇലക്ട്രിക്കിനുള്ളത്. സ്പോര്‍ട്ടി ബോണറ്റിനൊപ്പം മുന്നില് നിരനിരയായാണ്5പോഡ് എല്‍ഇഡി ഹെഡ്ലാമ്പ്. ടേണ് ഇന്‍ഡികേറ്ററോടെയുള്ള റിയര്‍വ്യൂ മിറര്, വെര്‍ട്ടിക്കലായുള്ള ടെയില് ലാമ്പ്, സ്റ്റീല് വീല്, ഡിജിറ്റല് ഇന്‍സ്ട്രുമെന്റ് ക്ലസ്റ്റര് എന്നിങ്ങനെ നീളും ചെറു ഇലക്ട്രിക് കാറിന്റെ ഫീച്ചേഴ്സ്. രണ്ട് വശത്തെയും ഹെഡ്‌ലാമ്പുകള്‍ക്ക് നടുവിലായാണ് ഇതിലെ ചാര്‍ജിങ് പോര്‍ട്ട്. 2490 എംഎം നീളവും 1290 എംഎം വീതിയും 1560 എംഎം ഉയരവും മാത്രമാണ് വാഹനത്തിനുള്ളത്.\nContent Highlights; toyota to showcase two seater electric car at tokyo motor show


Cardiopril in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Cardiopril upayogangal, dossge, parswafalangal, prayojanangal, prathipravarthanangal, munnariyippu\nCardiopril നേട്ടങ്ങളും ഉപയോഗങ്ങളും- Cardiopril Benefits & Uses in Malayalam- Cardiopril nettangalum upayogangalum\nCardiopril ഡോസേജും കഴിക്കേണ്ട വിധവും- Cardiopril Dosage & How to Take in Malayalam - Cardiopril dosagum kazhikkenda vidavum\nCardiopril പാർശ്വഫലങ്ങൾ- Cardiopril Side Effects in Malayalam- Cardiopril paarswafalangal\nCardiopril ബന്ധപ്പെട്ട മുന്നറിയിപ്പുകൾ- Cardiopril Related Warnings in Malayalam- Cardiopril bandhappeṭṭa munnaṟiyippukaḷ\nCardiopril-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Cardiopril with Other Drugs in Malayalam- Cardiopril-nu marunnukaḷumāyulla theevra pravarthanam\nCardiopril വൈരുദ്ധ്യങ്ങൾ- Cardiopril Contraindications in Malayalam- Cardiopril vairudyangal\nCardiopril സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Cardiopril in Malayalam- Cardiopril sambandhichu pothuveyulla chodyangal\nCardiopril ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Cardiopril Interactions with Food and Alcohol in Malayalam- Cardiopril bhakshnavum madyavumaayulla prathipravarthanangal\nCardiopril നേട്ടങ്ങളും ഉപയോഗങ്ങളും - Cardiopril Benefits & Uses in Malayalam - Cardiopril nettangalum upayogangalum\nCardiopril പിൻവരുന്നവ ചികിത്സിക്കാൻ ഉപയോഗിക്കുന്നു\nCardiopril ഡോസേജും കഴിക്കേണ്ട വിധവും - Cardiopril Dosage & How to Take in Malayalam - Cardiopril dosagum kazhikkenda vidavum\nCardiopril-ന്റെ ചേരുവകൾ - Cardiopril Active Ingredients in Malayalam - Cardiopril-nte cheruvakal\nCardiopril പാർശ്വഫലങ്ങൾ - Cardiopril Side Effects in Malayalam - Cardiopril paarswafalangal\nCardiopril ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nCardiopril ബന്ധപ്പെട്ട മുന്നറിയിപ്പുകൾ - Cardiopril Related Warnings in Malayalam - Cardiopril bandhappeṭṭa munnaṟiyippukaḷ\nCardiopril-ന്റെ ഉപയോഗം ഗർഭിണികൾക്കു സുരക്ഷിതമാണോ?\nCardiopril കഴിക്കാൻ ആഗ്രഹിക്കുന്ന ഗർഭിണികൾ അത് ഉപയോഗിക്കുന്നതു സംബന്ധിച്ച് ആദ്യം ഡോക്ടറുടെ ഉപദേശം തേടുക. അല്ലാത്തപക്ഷം അതു നിങ്ങളുടെ ആരോഗ്യത്തെ ഹാനികരമായി ബാധിക്കും.\nCardiopril-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nCardiopril-ന് മുലയൂട്ടുമ്പോഴുള്ള പാർശ്വഫലങ്ങൾ ഇല്ലെന്നുതന്നെ പറയാം. അതുകൊണ്ട് ഡോക്ടറുടെ ഉപദേശം ഇല്ലാതെതന്നെ നിങ്ങൾക്ക് അതു കഴിക്കാം.\nCardiopril വൃക്കകളെ എങ്ങനെയാണ് ബാധിക്കുന്നത്?\nCardiopril-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nCardiopril കരളിനെ എങ്ങനെ ബാധിക്കുന്നു?\nCardiopril നിങ്ങളുടെ കരൾ ചെറുതായി ബാധിച്ചേക്കാം. കരൾ-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nCardiopril ഹൃദയത്തെ എങ്ങനെ ബാധിക്കുന്നു?\nCardiopril നിങ്ങളുടെ ഹൃദയം ചെറുതായി ബാധിച്ചേക്കാം. ഹൃദയം-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nCardiopril-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Cardiopril with Other Drugs in Malayalam - Cardiopril-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Cardiopril പിൻവരുന്ന മരുന്നുകളോടൊപ്പം ഉപയോഗിക്കരുത് -\nCardiopril വൈരുദ്ധ്യങ്ങൾ - Cardiopril Contraindications in Malayalam - Cardiopril vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Cardiopril കഴിക്കരുത് -നിങ്ങളോട്\nCardiopril സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Cardiopril in Malayalam - Cardiopril sambandhichu pothuveyulla chodyangal\nCardiopril ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Cardiopril-നോട് ആസക്തി ഉണ്ടാകുന്നില്ല.\nഇല്ല, Cardiopril കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, Cardiopril ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nഇല്ല, Cardiopril മാനസികരോഗങ്ങൾക്ക് ഫലപ്രദമല്ല.\nCardiopril ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Cardiopril Interactions with Food and Alcohol in Malayalam - Cardiopril bhakshnavum madyavumaayulla prathipravarthanangal\nആഹാരവും Cardiopril-ഉം തമ്മിലുള്ള പ്രതിപ്രവർത്തനം\nCardiopril-നോടൊപ്പം ചില ആഹാരസാധനങ്ങൾ കഴിക്കുന്നത് പ്രവർത്തനങ്ങളുടെ തുടക്കത്തെ മാറ്റിമാറിച്ചേക്കാം. ഇക്കാര്യം ഡോക്ടറുമായി ചർച്ച ചെയ്യുക.\nമദ്യവും Cardiopril-ഉം തമ്മിലുള്ള പ്രതിപ്രവർത്തനം\nCardiopril-നും മദ്യവും എങ്ങനെ പ്രതിപ്രവർത്തിച്ചേക്കാം എന്നതു സംബന്ധിച്ചുള്ള വിവരങ്ങൾ ലഭ്യമല്ല, കാരണം ആ വിഷയത്തെ കുറിച്ച് ഇതുവരെ ഗവേഷണം നടത്തിയിട്ടില്ല.\nCardiopril ന് പകരമുള്ള മറ്റു മരുന്നുകൾ എല്ലാം കാണുക - Substitutes for Cardiopril in Malayalam\nCardiopril വിലയും പാക്ക് സൈസും - Cardiopril Price and Pack Size in Malayalam - Cardiopril vilayum pack saisum\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Cardiopril കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Cardiopril കഴിച്ചുവോ ?\nനിങ്ങൾ എത്രമാത്രം Cardiopril ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Cardiopril കഴിച്ചത്?\nനിങ്ങൾ എപ്പോഴാണ് Cardiopril ഉപയോഗിക്കുന്നത് ?


സ്കൂളുകളിൽ എത്താൻ സാധിക്കാതെ കർണാടക അതിർത്തി ഗ്രാമങ്ങളിൽ നിന്നുള്ള വിദ്യാർഥികൾ\nവിദ്യാലയങ്ങൾ തുറന്നതോടെ കർണാടക നിലപാട് മാറ്റിയില്ലെങ്കിൽ നിരവധി വിദ്യാർഥികളുടെ പഠനം മുടങ്ങും\nകോവിഡിനെ തുടർന്ന് കർണാടകയിലേക്കുള്ള പ്രവേശനം സംസ്ഥാനപാതകൾ വഴി മാത്രമാക്കിയതും കബനീ നദിക്ക് കുറുകെ കടക്കാനുള്ള അനുമതി നിഷേധിച്ചതും മൂലം കർണാടക അതിർത്തി ഗ്രാമങ്ങളിൽ നിന്നുമുള്ള വിദ്യാർഥികൾ സ്കൂളുകളിൽ എത്താൻ സാധിക്കാതെ ബുദ്ധിമുട്ടുന്നു. കൂടാതെ ആർ.ടി.പി.സി ആർ നിർബന്ധമാക്കിയതും വിദ്യാർഥികളെ വലയ്ക്കുന്നുണ്ട്.\nതോണി കയറി മാത്രമേ കർണാടക അതിർത്തി ഗ്രാമങ്ങളിൽ ഉള്ള വിദ്യാർഥികൾക്ക് വയനാട്ടിലെ സ്കൂളിലും കോളേജിലും എത്താൻ സാധിക്കുകയുള്ളൂ. എന്നാൽ തോണി സർവീസ് പ്രതീക്ഷിച്ച് ഇന്ന് ബൈരക്കുപ്പ കടവിൽ എത്തിയവർക്ക് നിരാശയോടെ തിരിച്ചു പോകേണ്ടി വന്നു. ബൈരക്കുപ്പ പള്ളി ഭാഗങ്ങളിൽ നിന്നായി 100- ഓളം വിദ്യാർത്ഥികൾ വയനാട്ടിലെ വിവിധ വിദ്യാഭ്യാസ സ്ഥാപനങ്ങളിൽ പഠിക്കുന്നുണ്ട്.\nവിദ്യാലയങ്ങൾ തുറന്നതോടെ കർണാടക നിലപാട് മാറ്റിയില്ലെങ്കിൽ നിരവധി വിദ്യാർഥികളുടെ പഠനം മുടങ്ങും. കഴിഞ്ഞ ദിവസം വയനാട് ജില്ലാ കളക്ടർ കുട്ടികളെ വിദ്യാലയത്തിൽ എത്തിക്കാൻ നടപടി എടുക്കണമെന്ന് മൈസൂർ ഡെപ്യൂട്ടി കമ്മീഷനോട് ആവശ്യപ്പെട്ടിരുന്നു. വരും ദിവസങ്ങളിൽ ഇതിനൊരു പരിഹാരം ഉണ്ടാകുമെന്ന് അധ്യാപകരും, വിദ്യാർത്ഥികളും, മാതാപിതാക്കളും പ്രതീക്ഷിക്കുന്നു.\nകെഎസ്ആർടിസി വിദ്യാർത്ഥികൾക്ക് നൽകിയ യാത്രാപാസിന്റെ മറവിൽ ലക്ഷങ്ങളുടെ വെട്ടിപ്പ്


ഉദ്ഘാടന ദിവസം കണ്ണൂരില് നിന്ന് ആഭ്യന്തര വിമാന സര്‍വിസും • Suprabhaatham\nഉദ്ഘാടന ദിവസം കണ്ണൂരില് നിന്ന് ആഭ്യന്തര വിമാന സര്‍വിസും\nDecember 5, 2018 | 4:24 am IST\n#എം.പി മുജീബ് റഹ്മാന്\nകണ്ണൂര്: കണ്ണൂര് വിമാനത്താവളത്തില് നിന്ന് ഉദ്ഘാടന ദിവസം ആഭ്യന്തര സര്‍വിസും. ഡിസംബര് ഒന്‍പതിനു പ്രവര്‍ത്തനം തുടങ്ങുന്ന കണ്ണൂര് വിമാനത്താവളത്തില് നിന്ന് അന്നേ ദിവസം സ്വകാര്യ വിമാനക്കമ്പനിയായ ഗോ എയറാണു പ്രത്യേക സര്‍വിസ് നടത്തുന്നത്.\nഒന്‍പതിനു രാവിലെ 11.20ന് ബംഗളൂരുവില് നിന്നു പുറപ്പെടുന്ന വിമാനം ഉച്ചയ്ക്കു 12.20ന് കണ്ണൂരില് എത്തും. അന്നു വൈകിട്ട് മൂന്നിന് കണ്ണൂരില് നിന്നു പുറപ്പെട്ട് 4.15ന് തിരുവനന്തപുരത്ത് എത്തും. തിരുവനന്തപുരത്ത് നിന്ന് വിമാനം ബംഗളൂരുവിലേക്ക് തിരിക്കും. ബംഗളൂരു-കണ്ണൂര് യാത്രയ്ക്ക് 2,013 രൂപ സാധാരണ നിരക്കിലാണു ടിക്കറ്റ് ബുക്കിങ് ആരംഭിച്ചത്. 2,460 രൂപയാണു ഫഌക്‌സി നിരക്ക്. തിരുവനന്തപുരത്തേക്ക് 2,948 രൂപയാണു സാധാരണ നിരക്ക്. 3,395 രൂപയാണു ഫഌക്‌സി നിരക്ക്. ഗോ എയര് വെബ്‌സൈറ്റ് വഴി ടിക്കറ്റ് ബുക്കിങും ഇന്നലെ ആരംഭിച്ചു. എന്നാല് മറ്റു ദിവസങ്ങളിലെ സര്‍വിസിനു ഗോ എയര് ടിക്കറ്റ് ബുക്കിങ് ആരംഭിച്ചിട്ടില്ല.\nആഭ്യന്തര സര്‍വിസിനു ഡയരക്ടറേറ്റ് ജനറല് ഓഫ് സിവില് ഏവിയേഷന്റെ (ഡി.ജി.സി.എ) അനുമതി ലഭിച്ച സാഹചര്യത്തിലാണു ബുക്കിങ് ആരംഭിച്ചത്.\nകണ്ണൂരില് നിന്നു ആഭ്യന്തര വിമാന സര്‍വിസ് തുടങ്ങുന്ന ആദ്യ വിമാനക്കമ്പനിയാണു ഗോ എയര്. ഇവിടെ നിന്നും രാജ്യാന്തര സര്‍വിസിനും ഗോ എയറിനു പദ്ധതിയുണ്ട്.\nദോഹ, മസ്‌കത്ത്, ദമാം എന്നിവിടങ്ങളിലേക്കു രാജ്യാന്തര സര്‍വിസ് തുടങ്ങിയേക്കും. വൈകാതെ കുവൈത്തിലേക്കും സര്‍വിസ് തുടങ്ങുമെന്നു ഗോ എയര് പ്രതിനിധി അറിയിച്ചു. ചെന്നൈ, ഹൈദരാബാദ്, മുംബൈ എന്നിവിടങ്ങളിലേക്കു ആഭ്യന്തര സര്‍വിസ് നടത്താനും ഗോ എയര് അപേക്ഷിച്ചിട്ടുണ്ട്. ഉദ്ഘാടന ദിവസമായ ഒന്‍പതിന് എയര്‍ഇന്ത്യ എക്‌സ്പ്രസ് വിമാനമാണു രാജ്യാന്തര സര്‍വിസ് നടത്തുക. അന്നുരാവിലെ 10ന് മുഖ്യമന്ത്രി പിണറായി വിജയനും വ്യോമയാന മന്ത്രി സുരേഷ് പ്രഭുവും ചേര്‍ന്നാണു ആദ്യ വിമാനം ഫഌഗ് ഓഫ് ചെയ്യുക.


ന്യൂയോര്‍ക്ക്: ലോകത്ത് കൊവിഡ് വ്യാപനം അതിരൂക്ഷമായിതുടരുകയാണ്. കണക്കുകള് പ്രകാരം 34,817,610 പേര്‍ക്കാണ് ഇതുവരെ രോഗം സ്ഥിരീകരിച്ചത് . 1,032,709 ആണ് ലോകത്തെ ആകെ മരണസംഖ്യ . അതേസമയം, 25,881,196 പേര് കൊവിഡില് നിന്ന് മുക്തി നേടി. അമേരിക്ക, ഇന്ത്യ , ബ്രസീല് എന്നീ രാജ്യങ്ങളിലാണ് ഏറ്റവും കൂടുതല് രോഗികളുള്ളത്.\nഅമേരിക്കയില് കൊവിഡ് ബാധിതരുടെ എണ്ണം എഴുപത്തിയഞ്ച് ലക്ഷം കടന്നു. ഇതുവരെ 7,549,299 പേര്‍ക്കാണ് രോഗം സ്ഥിരീകരിച്ചത്. 213,523 പേര് മരണമടഞ്ഞു. സുഖം പ്രാപിച്ചവരുടെ എണ്ണം 4,774,463 ആയി.\nഇന്ത്യയില് ഇതുവരെ 64 ലക്ഷത്തിലധികം പേ‌ര്‍ക്കാണ് രോഗം സ്ഥിരീകരിച്ചത്. കൊവിഡ് മരണം ഒരു ലക്ഷം കടന്നു . എന്നാല് രോഗമുക്തി നിരക്കില് ലോകരാജ്യങ്ങള്‍ക്കിടയില് ഇന്ത്യ ഒന്നാം സ്ഥാനത്തുതന്നെ തുടരുകയാണ് . ഇതുവരെ 53,52,078 പേരാണ് സുഖം പ്രാപിച്ചത്. രോഗികളുടെ എണ്ണത്തില് ബ്രസീലാണ് മൂന്നാമത് . രാജ്യത്ത് ഇതുവരെ 4,882,231 പേര്‍ക്കാണ് കൊവിഡ് സ്ഥിരീകരിച്ചത് . 145,431 പേര് രോഗബാധയെ തുടര്‍ന്ന് മരിച്ചത് . രോഗമുക്തി നേടിയവരുടെ എണ്ണം 4,232,593 ആണ് .\nന്യൂഡല്‍ഹി: ഒക്ടോബര് 15ന് സ്കൂള് തുറക്കുന്നത് സംബന്ധിച്ച ഉത്തരവില് വ്യക്തതയുമായി കേന്ദ്രആഭ്യന്തര മന്ത്രാലയം. സ്കൂള് തുറക്കുന്നത് നിര്‍ബന്ധമല്ലെന്ന് വെള്ളിയാഴ്ച ഇറക്കിയ പുതിയ ഉത്തരവില് വ്യക്തമാക്കുന്നു. ഒക്ടോബര് 15 മുതല് സ്കുളുകള്‍ക്കും കോച്ചിങ് സെന്‍ററുകള്‍ക്കും തുറന്ന് പ്രവര്‍ത്തിക്കാന് കേന്ദ്രസര്‍ക്കാര് അനുമതി നല്‍കിയിരുന്നു. അണ്‍ലോക്ക് 5ന്‍െറ ഭാഗമായാണ് സ്കൂളുകളുടെ പ്രവര്‍ത്തനത്തിന് ഇളവ് അനുവദിച്ചത്. എന്നാല്, ഇക്കാര്യത്തില് അന്തിമ തീരുമാനം സംസ്ഥാനങ്ങള്‍ക്ക് എടുക്കാമെന്നും വ്യക്തമാക്കിയിരുന്നു. സ്കൂള് അധികൃതരുമായി കൂടിയാലോചിച്ച് കോവിഡ് സ്ഥിതി വിലയിരുത്തി മാത്രം […]


രണ്ടാം പിണറായി മന്ത്രിസഭയുടെ സത്യപ്രതിജ്ഞ തീയതി പ്രഖ്യാപിച്ചു – Kerala News Hunt\nതിരുവനന്തപുരം : രണ്ടാം പിണറായി മന്ത്രിസഭയുടെ സത്യപ്രതിജ്ഞ തീയതി പ്രഖ്യാപിച്ചു. കോവിഡ് പ്രോട്ടോക്കാള് പാലിച്ച് മെയ് 18 ചൊവ്വാഴ്ച രാജ്ഭവനില് വച്ചായിരിക്കും സത്യപ്രതിജ്ഞ നടക്കുന്നത്. സിപിഎമ്മിലെ കേരളത്തിലെ പിബി മെബര്‍മാര് തമ്മിലുള്ള യോഗത്തിലാണ് ഇക്കാര്യത്തില് തീരുമാനമുണ്ടായത്.\n2016 മെയ് 25നാണ് ഒന്നാം പിണറായി സര്‍ക്കാര് അധികാരമേറ്റത്. സത്യപ്രതിജ്ഞയ്ക്ക് മുന്‍പായി മന്ത്രിസഭാ രൂപീകരണം സംബന്ധിച്ച ഉഭയകക്ഷി ചര്‍ച്ചകള് പൂര്‍ത്തിയാക്കാനാണ് സിപിഎമ്മിലെ ധാരണ. 17ന് രാവിലെ എല്‍ഡിഎഫ് യോഗം ചേര്‍ന്ന് ഏതൊക്കെ പാര്‍ട്ടികള്‍ക്ക് എത്ര മന്ത്രിസ്ഥാനം എന്ന കാര്യത്തില് തീരുമാനമെടുക്കും. 18ന് രാവിലെ സിപിഎം സംസ്ഥാന സെക്രട്ടേറിയറ്റും പിന്നാലെ സിപിഎം സംസ്ഥാന സമിതിയും എകെജി സെന്‍്ററില് ചേരും.\nഅതേസമയം, മന്ത്രിസഭയിലേക്ക് പുതുമുഖങ്ങളെ പരിഗണിക്കുമെന്നും സൂചനയുണ്ട്. സി.പി.ഐ.എം കേന്ദ്ര കമ്മറ്റി അംഗങ്ങളായ എം.വി.ഗോവിന്ദന്, കെ. രാധാകൃഷ്ണന്, സംസ്ഥാന സെക്രട്ടേറിയറ്റ അംഗങ്ങളായ പി. രാജീവ്, കെ.എന് ബാലഗോപാല് എന്നിവര് മന്ത്രിമാരാകും. സാധ്യതാപട്ടിക പ്രകാരം കെഎന് ബാലഗോപാലനെ പൊതുഭരണവകുപ്പിലേക്ക് പരിഗണിക്കുന്നുണ്ട്. വ്യവസായ മന്ത്രിയായി എംവി ഗോവിന്ദന് മാസ്റ്ററെയാണ് പരിഗണിക്കുന്നത്. പി രാജീവ്, വീണാ ജോര്‍ജ്, പിപി ചിത്തരഞ്ജന് എന്നിവരും ഇതില് ഉള്‍പ്പെടും.\nഇടുക്കി: പറഞ്ഞത് വെറും വാക്കല്ലെന്ന് ഉടുമ്ബന്‍ചോലയിലെ യുഡിഎഫ് സ്ഥാനാര്‍ഥി ഇ.എം.ആഗസ്തി തെളിയിച്ചു. തെരഞ്ഞെടുപ്പ് തോല്‍വിക്ക് പിന്നാലെ ആഗസ്തി തല മൊട്ടയടിച്ചു. എതിര് സ്ഥാനാര്‍ഥി എം.എം.മണിക്ക് 20,000 കടന്ന ഭൂരിപക്ഷം ലഭിച്ചാല് തലമുണ്ഡനം ചെയ്യുമെന്ന് തെരഞ്ഞെടുപ്പിന് മുന്‍പേ ആഗസ്തി പ്രഖ്യാപിച്ചിരുന്നു. തെരഞ്ഞെടുപ്പില് 38,305 വോട്ടുകളുടെ ഭൂരിപക്ഷം നേടിയാണ് മണി വിജയിച്ചു കയറിയത്. തെരഞ്ഞെടുപ്പില് തോല്‍വിയും ജയവും സാധാരണമാണെന്നും ആഗസ്തി തീരുമാനത്തില് നിന്നും പിന്മാറണമെന്നും ഫലപ്രഖ്യാപനത്തിന് ശേഷം എം.എം.മണി ആവശ്യപ്പെട്ടിരുന്നു.


സുഖിയന്, ലാസര് ഷൈന് എഴുതിയ കഥ\nവാക്കുല്‍സവത്തില് ഇന്ന് ലാസര് ഷൈന് എഴുതിയ കഥ\nThiruvananthapuram, First Published Nov 6, 2019, 7:20 PM IST\nരഹസ്യവും പരസ്യവുമായി, പുതിയ കാലത്ത് നാം ജീവിക്കുന്ന ജീവിതങ്ങളുടെ വെളിമ്പുറത്തുണ്ട് ആ ചെമ്പോത്ത്. ഉയരത്തിലുള്ള മരച്ചില്ലയിലിരുന്ന് സര്‍വ്വതും കാണുന്ന ആ ചെമ്പോത്തിനെപ്പോലാണ്, ഒന്നിച്ചു വായിക്കുമ്പോള്, ലാസര് ഷൈനിന്റെ കഥ. വെറുതെ കാണുകയല്ല, നമുക്കൊപ്പം നമ്മിലൊരാളായി നില്‍ക്കുകയാണ് ആ ചെമ്പോത്ത്. അതിന്റെ കണ്ണിന്‍മുന്നിലുണ്ട്, ആര്‍ക്കും വേണ്ടാത്ത മനുഷ്യരുടെ അധോതല ജീവിതങ്ങള്. ഏവര്‍ക്കും വേണ്ടപ്പെട്ടവരുടെ കോമാളിജീവിതം. ആണും പെണ്ണും അതല്ലാത്തവരും ഒക്കെ ഉള്‍പ്പെടുന്ന മനുഷ്യബന്ധങ്ങളുടെ മഹാസങ്കീര്‍ണ്ണതകള്. പ്രകൃതിയിലെ സര്‍വ്വ ചരാചരങ്ങളും മനുഷ്യജീവിതവുമായി ഒരുമ്പെട്ടു കളിക്കുന്ന കളികള്. അധികാരത്തിന്റെ വെട്ടം പതിക്കുമ്പോള് മനുഷ്യര് മറ്റു പലതുമാകുന്ന വിധം. അതീവഗൗരവവും ഉല്‍ക്കണ്ഠാകുലവുമായി നാം സ്വയം കണക്കാക്കുന്ന ജീവിതങ്ങളുടെ തമാശയും അപഹാസ്യതയും. ഓരങ്ങളില് തീ തിന്നുമ്പോഴും ആനന്ദത്തിനു വേണ്ടി മനുഷ്യര് ചെന്നുകൊത്തുന്ന കളിതമാശകള്.\nവായിക്കുന്നൊരാളിനെ മുക്കിക്കൊല്ലുംവിധം കഥ പറയാനറിയാം ആ ചെമ്പോത്തിന്. അതിര് ബ്ലാക്ക് ഹ്യൂമറുണ്ട്. ആഞ്ഞു തറയ്ക്കുന്ന ആക്ഷേപഹാസ്യമുണ്ട്. വേദനയും ഒറ്റപ്പെടലും മഹാസങ്കടങ്ങളുമുണ്ട്. ലൈംഗികചിന്തകളുടെ അടുപ്പിന് കല്ലില് സദാ പൊരിയുമ്പോഴും മറ്റുള്ളവര്‍ക്കായി വിളമ്പുന്ന സദാചാര ടിപ്‌സുകളുണ്ട്. കള്ളനും കൊലപാതകിയും ലൈംഗിക തൊഴിലാളിയും അന്യസംസ്ഥാന തൊഴിലാളിയും ഒരു പണിയുമില്ലാത്തവരുമെല്ലാം നിത്യജീവിതത്തോട് നടത്തുന്ന മല്‍പ്പിടിത്തങ്ങളുണ്ട്. ആണത്തത്തിന്റെ മേല്‍മീശയ്ക്കുള്ളില് മറച്ചുവെക്കപ്പെട്ട അസംബന്ധങ്ങളുണ്ട്. സഹതാപാര്‍ഹമായ നെഞ്ചുവിരിക്കലുകളുണ്ട്. സ്വയം ഒറ്റുകൊടുക്കാന് വെമ്പുന്ന ഉടലുകളുണ്ട്. ഭാവനയും റിയലിസവും ഭ്രമാത്കതയുമെല്ലാം അതാതിന്റെ ഇടങ്ങളില് വന്നിരുന്ന് തിമിര്‍ത്താടുന്ന നാടകങ്ങളുണ്ട്. അവയെ അകമേ ആവാഹിക്കുന്ന അസാധാരണമായ ആഖ്യാനചാതുരിയുണ്ട്, ലാസര് ഷൈനിന്. ചടുലമായ ശില്‍പ്പഭദ്രത കഥയുടെ മരണക്കിണറുകളില് വായനക്കാരെ തനിച്ചാക്കുന്നു. രേഖീയവും അല്ലാത്തതുമായ ആഖ്യാനസാദ്ധ്യതകളിലെല്ലാം ആ കഥകള് വിസ്മയിപ്പിക്കുന്നത്, ലാസര് ഷൈന് എഴുത്തില് പുലര്‍ത്തുന്ന കൈയടക്കംകൊണ്ടു തന്നെയാണ്.\nറോസയ്ക്കിടാന് ആട്ടിന്‍കാട്ടം പെറുക്കി തിരിച്ചു വീട്ടിലെത്തിയ ചീമോനെ കാത്തിരുന്നത് അമ്മച്ചിയുടെ കെറുവാണ്.\n''ആ വെടിമാത്തന്റെ മോന് നിന്നേം തിരക്കി വന്നായിരുന്നു''\nചെടിക്ക് കാട്ടം ഇടുന്നതിനിടയില്, അരുണെന്തിനാണിപ്പോ തന്നെ തിരക്കിയതെന്ന് ചീമോന് മനസിലായി. ഉണ്ടയ്ക്കേ ആകു. അവന്റെ കല്യാണം കഴിഞ്ഞിടയ്ക്കായിരുന്നല്ലോ.\nഇപ്പോ വണ്ടീമെടുത്തു വിട്ടാ സ്‌കൂള് വളവിനപ്പുറം അവന് പോയിട്ടുണ്ടാവില്ല.\nവളവില്‍ത്തന്നെ അരുണ് തങ്ങി നില്‍പ്പുണ്ട്. ചീമോന് വണ്ടി നിര്‍ത്തിയപ്പോള്‍ത്തന്നെ അരുണ് വന്നു അനുസരണയോടെ പിന്നില് കയറി.\n''നീയിപ്പോ പണിക്കൊക്കെ പോകുന്നുണ്ടോ''\nവെടിമാത്തനാണ് അവന്റപ്പന്. പള്ളിയിലെ കുഴിവെട്ടും കതിനപ്പണിയുമാണ്. അവന്റെ അമ്മച്ചിയെ ചട്ടയും മുണ്ടും ഉടുത്ത് മാര്‍ക്കറ്റില് ഇരിക്കുന്നത് കാണാറുണ്ട്. പള്ളിപ്പണി കഴിഞ്ഞ് മാത്തന് വീശുന്ന മീന് വില്‍ക്കാനിരിക്കുന്നതാണ്. അരുണങ്ങനെ പണിക്കൊന്നും പോയിക്കണ്ടിട്ടില്ല. ഇടയ്ക്ക് ക്രിക്കറ്റ് കളിക്കുന്നിടത്ത് കാണാം. ആളു തികഞ്ഞില്ലെങ്കില് ഏതെങ്കിലും ടീം വിളിച്ചു കേറ്റിയാലായി. അവന്റെ ഒച്ച അങ്ങനെയാരും കേട്ടിട്ടുണ്ടാവില്ല. എപ്പോഴും എന്തോ കള്ളത്തരം ചെയ്തതു പോലെ തലയും താഴ്ത്തി നടക്കും. വല്ലതും പറഞ്ഞാലോ അതിലധികവും അബദ്ധം.\n''വിരുന്നും മറ്റുമൊക്കെ കഴിഞ്ഞോടാ''\n''അവള്‍ടെ വീട്ടില് കുറച്ചിടത്തൊക്കെ പോയി''\n''ഹണിമൂണിന് എങ്ങും പോയില്ലേ?''- ചീമോന് വണ്ടിയോടിച്ച് ചോദിച്ചു. എന്നിട്ടു മിററില് അരുണിന്റെ മുഖം നോക്കി. ഹണിമൂണെന്നു കേട്ടതിന്റെ ഇക്കിളി അവന്റെ ചുണ്ടിലൊരു ചിരിയായി തെളിഞ്ഞപ്പോള് ചീമോന് സന്തോഷമായി. അരുണുത്തരം പറഞ്ഞില്ല.\n''മൂന്നാറ് പോടാ... അവിടാകുമ്പോ നല്ല തണുപ്പാ. എന്റൊരു ഫ്രണ്ടവിടെ റിസോര്‍ട്ടിലുണ്ട്''- ചീമോന് ഇത്തിരി ഇറങ്ങിയിരുന്നു. അരുണിന്റെ സാധനത്തിന്റെ അനക്കം പരിശോധിക്കാമെന്നു കരുതി. ഒരനക്കവുമില്ല.\n''അതിനൊക്കെ കുറേ കാശുവേണ്ടേ...''- അരുണിന് അതൊക്കെ സങ്കടമാണ്\n''മൂന്നാറില് പോയാ അതൊരു വേറെ സുഖമാ. ഞാന് പോകാറുണ്ട്''- ചീമോന് അവനെ ഉണര്‍ത്താനുള്ള നമ്പരിട്ടു.\n''ഓ അതൊക്കെ എനിക്കറിയാം''- അരുണിന് പിന്നേം നാണം.\nഅങ്ങു പരക്കട്ടെ എന്നു കരുതി ചീമോന് പറയാറുള്ള കഥകള് നാട്ടില് ബാച്ചിലേഴ്സിനിടയിലുണ്ട്. നെറ്റിന്നൊക്കെ വായിക്കുന്ന കമ്പിക്കഥകളില് ചില ചെറിയ മാറ്റങ്ങള് വരുത്തി തട്ടും. കേള്‍ക്കുന്നവനൊരു സുഖം.\n''ആരാ... നീ പറ''- ചീമോന് പ്രോത്സാഹിപ്പിച്ചു.\n''പൊലീസുകാരിയല്ലേ?''- അരുണ് ചെവിയോടടുത്ത് ചോദിച്ചു.\nഞെട്ടിയത് ചീമോനാണ്. അതേതു കഥ!\nചീമോന്റെ ഒരു ഫ്രണ്ടിനെ വെള്ളമടിച്ച് പൊലീസ് പിടിച്ചു. ജാമ്യത്തിലിറക്കാന് സ്റ്റേഷനില് ചെന്നപ്പോഴാണ് പൊലീസുകാരിയെ ചീമോന് ആദ്യമായി കണ്ടത്. സ്റ്റേഷനില് കൊടുത്ത ചീമോന്റെ ഫോണ് നമ്പരില് പൊലീസുകാരി പിറ്റേന്ന് എന്തോ കാരണമുണ്ടാക്കി തിരിച്ചു വിളിച്ചു. സംസാരിച്ചാണ് തുടങ്ങിയത്. പിന്നെ ഒട്ടും വൈകിയില്ല. ഭര്‍ത്താവ് ഡ്യൂട്ടിക്കു പോയ സമയത്ത് ചീമോനെ പൈപ്പ് നന്നാക്കാനാന്നും പറഞ്ഞ് വിളിച്ചു വരുത്തി. വീട്ടില് ഭര്‍ത്താവിന്റെ അമ്മയുണ്ട്. പൈപ്പ് നന്നാക്കുകയാണെന്ന ഭാവേന ഫിറ്റിങ്സ് നടത്തി. ഉച്ചയ്ക്ക് അമ്മ ഉറങ്ങിയപ്പോള് ചറപറ. പിന്നെ ദിവസങ്ങള്‍ക്കുള്ളില് മൂന്നാറിനു വിട്ടു. ഇവര് മൂന്നാറില് കറങ്ങുന്നത് നാട്ടിലാരോ കണ്ടു- കഥ കേട്ട് ചീമോന് ഒന്നു ഞെട്ടി.\n''പൊലീസുകാരിയുടെ ഭര്‍ത്താവിന്റെ ജോലി അറിയാമോ?''\nഈ കഥയെങ്ങാനും പുള്ളിയറിഞ്ഞാല് ഇടിയും കള്ളക്കേസും ഉറപ്പാണല്ലോയെന്ന് ചീമോന് വിയര്‍ത്തു. ഇത് വെറും കഥയാണ് എന്നു തിരുത്തിയാലോയെന്ന് ചീമോന് തോന്നി. വേണ്ട തിരുത്തണ്ട ബാക്കിയുള്ള കഥയും കള്ളമാണെന്നു കരുതും. കഥയല്ലേ... പൊലീസുകാരയോ ഭര്‍ത്താവോ സത്യത്തിലില്ലല്ലോ എന്നാശ്വസിച്ചു.\n''ഞാനാ സാറിനെ കണ്ടിട്ടുണ്ട്''- അരുണ് തുടരുകയാണ്.\nചീമോന് സഡന് ബ്രേക്കിട്ടു. അരുണ് ചീമോന്റെ പുറത്തേയ്ക്ക് അമര്‍ന്നു വീണു.\n''പൊലീസുകാരിയുടെ ഭര്‍ത്താവിനെ''- അരുണിനതൊക്കെ പറയുമ്പോള് നാണത്തോട് നാണമാണ്.\n''നീയിനി ഇതാരോടും പറയണ്ട''- ചീമോന് വീണ്ടും ബൈക്ക് സ്റ്റാര്‍ട്ട് ചെയ്തു. കഥപറഞ്ഞ് അരുണുണര്‍ന്നു.\n''നീയിച്ചിരി ഇറങ്ങിയിരുന്നേ''- ചീമോന് അരുണിന്റെ ലൈംഗിക ശേഷിക്ക് കുറവില്ലെന്നു മനസിലായി.\n''നിന്നോട് പൊലീസുകാരിയുടേത് ആരാ പറഞ്ഞത്?''-ഷാപ്പിനു പിന്നില് ബൈക്ക് നിന്നു.\n''ക്രിക്കറ്റ് പാടത്ത് കേട്ടതാ''- അരുണങ്ങ് വിട്ടു പറയുന്നില്ല.\n''പറയണതല്ലല്ലോ... പൊലീസുകാരനെ നീ കണ്ടതല്ലേ''- ചീമോന് അല്‍പ്പം ദേഷ്യം വന്നു.\n''കോടതിക്കവലേല് എപ്പഴും കാണണ ആ പൊലീസുകാരനല്ലേ?''- അരുണതും പറഞ്ഞു.\nദൈവമേ അതേത് പൊലീസ്... ചീമോന് രണ്ടു കുപ്പിയും പറഞ്ഞ് ബഞ്ചിന് ആട്ടമുണ്ടോയെന്ന് ഇളകി നോക്കി.\nരണ്ടു ഗ്ലാസ് ചെന്നപ്പോ അരുണ് വന്നകാര്യം പറഞ്ഞു- ''ചേട്ടായി... ഒന്നുമങ്ങ് ശരിയാകുന്നില്ല. അവക്ക് ഭയങ്കര വേദനയാന്ന്''\nഅപ്പോ അതാണ് കാര്യം. ചീമോന് ബൈക്കിന്റെ കീ കൊടുത്തിട്ട് പോയി ഒരു ഷീറ്റ് വെള്ള പേപ്പറും ഒരു പേനയും വാങ്ങിക്കൊണ്ടു വരാന് പറഞ്ഞു. അരുണ് പോയപ്പോള് പൊലീസുകാരിയുടെ കഥ ചീമോന്റെ ഉള്ളില് തികട്ടി. ഫോണെടുത്ത് സനോജിനെ വിളിച്ചു. അവനോട് സംഭവം പറഞ്ഞു. അങ്ങനെയൊരു സംഭവമേയില്ലെന്നു പറഞ്ഞിട്ടും ഏതു പൊലീസുകാരിയാടാ അതെന്നു സനോജും ചോദിച്ചതോടെ ചീമോന് രണ്ടു ഗ്ലാസ് പടപടയടിച്ചു.\nചുണ്ടാണ് വരയ്ക്കുന്നതെന്ന് അരുണിന് തോന്നി. യോനിയാണെന്നു മനസിലായപ്പോള് മാറ്റാരെങ്കിലും കാണുന്നുണ്ടോയെന്നു ചുറ്റും നോക്കി.\nപേപ്പറും പേനയുമായി അരുണ് വന്നു. പേനയുടെ ക്യാപ്പൂരി പേപ്പറിനു മുകളില് തയ്യാറാക്കി വച്ച ശേഷം അരുണിനോട് ചോദിച്ചു- ''നിനക്ക് എത്ര ദ്വാരമുണ്ട്?''\n''ആറ്.. പിന്നെയോ''- ചീമോന് പ്രോത്സാഹിപ്പിച്ചു.\n''പിന്നെ താഴെ രണ്ട്''- അരുണ് എണ്ണിയൊപ്പിച്ചു.\n''അല്ല... കണ്ണും കൂടിയുണ്ട്. അങ്ങനെ ഒന്‍പത്... നവദ്വാരങ്ങള്''- 'അരുണ്-9' എന്നു മാര്‍ക്കു ചെയ്ത ശേഷം ചോദിച്ചു- ''ഒരു സ്ത്രീയ്ക്കോ?'' അരുണിന് ഒരു സംശയവുമില്ല- ''ഒന്‍പതു തന്നെ''\nചീമോന് പേപ്പറില് വരയ്ക്കാന് തുടങ്ങി. ചുണ്ടാണ് വരയ്ക്കുന്നതെന്ന് അരുണിന് തോന്നി. യോനിയാണെന്നു മനസിലായപ്പോള് മാറ്റാരെങ്കിലും കാണുന്നുണ്ടോയെന്നു ചുറ്റും നോക്കി. കൂടുതല് സമയമെടുത്തത് ചുറ്റുമുള്ള രോമം വരയ്ക്കാനാണ്. ഒരു പണിയെടുക്കുമ്പോ വൃത്തിക്ക് എടുക്കണമല്ലോ. എന്നിട്ട് രേഖാ ചിത്രം അരുണിന് നേരെ നീക്കി വിശദീകരിച്ചു- ''ഇത് മൂത്രാശയത്തിലേയക്ക്... ഇത് ഗര്‍ഭാശയത്തിലേയ്ക്ക്. അപ്പോ നീ പറഞ്ഞേ... എത്ര ദ്വാരമുണ്ട്''\nചീമോന് ധൃതിയില്ലാതെ രേഖാചിത്രത്തില് മലദ്വാരം കൂടി വരച്ചു താഴത്തെ മൂന്നു ദ്വാരങ്ങളും അടയാളപ്പെടുത്തി- ''നീ ഒന്നു കൂടി എണ്ണി നോക്കിക്കേ''\nഅരുണിന് എണ്ണിയിട്ടൊട്ട് കിട്ടുന്നില്ല. വെറുതെ ഒരു ചെറുപ്പക്കാരന് അപകര്‍ഷത ഉണ്ടാക്കണ്ടെന്നു കരുതി ചീമോന് തന്നെ പറഞ്ഞു കൊടുത്തു- ''പത്ത്. യോനിയ്ക്കുള്ളില് രണ്ട് ദ്വാരങ്ങളുണ്ട്''\nഅരുണിനത് ആദ്യത്തെ അറിവായിരുന്നു. അവന്റെ കണ്ണുകള് ആ അറിവില് വിടര്‍ന്നു.\n''എന്താ നിന്റെ ഭാര്യയുടെ പേര്''- ചീമോനിപ്പോള് ഒരു ഡോക്ടറുടെ ഗൗരവമാണ്.\nഅരുണ് പേരു പറഞ്ഞു. ''തുളസി-10'' എന്നു മാര്‍ക്കു ചെയ്തു.\nരണ്ടു ദ്വാരങ്ങളില് പേന തൊട്ട് ചീമോന് ചോദിച്ചു- ''നീ ഇതിലേതിലൂടെയാ ട്രൈ ചെയ്യുന്നത്''\nഅരുണിനിപ്പോള് മൂന്നെണ്ണത്തില് ഏതിലൂടെയാണ് എന്നു പോലും അറിയില്ല. അവനാകെ കണ്‍ഫ്യൂഷനിലായി- ''മൂന്നും അടുത്തടുത്തോണ്ടല്ലേ ചേട്ടാ... മാറിപ്പോകില്ലേ?''\n''നീ ലിംഗപ്രവേശനത്തിനു ശ്രമിക്കുന്നത് മൂത്രാശയത്തിലൂടെയുള്ളതിലാകും അതാണ് വേദന. മാത്രവുമല്ല നിന്റെ ഭാര്യ വെര്‍ജിനാകാനുള്ള സാധ്യതയുമുണ്ട്''- ചീമോന് നിഗമനത്തിലെത്തി.\nവെര്‍ജിന് എന്നു കേട്ടപ്പോള് അരുണിന്റെ മുഖം വാടി. എന്തെങ്കിലും കുഴപ്പമുണ്ടോ എന്നായി സംശയം.\n''വിര്‍ജിനോ''- അതെന്താ സാധനം എന്നനിലയ്ക്കു അരുണുടന് ചോദിച്ചു.\n''കന്യക''- ചീമോന് അതുപറഞ്ഞപ്പോള് അരുണിന്റെ മുഖം പിന്നെയും തുടുത്തു. നാണിച്ചു.\nശരിക്കും ലിംഗ പ്രവേശനം നടത്തേണ്ട സ്ഥലവും അതെങ്ങനെ തൊട്ടു കണ്ടെത്താമെന്നുമെല്ലാം വരച്ചും പറഞ്ഞും കാണിച്ചു കൊടുത്തപ്പോഴേയ്ക്കും ഒരു ഷീറ്റ് പേപ്പറിന്റെ നാലുവശവും തീര്‍ന്നു.. അരുണ് ആ പേപ്പര് വാങ്ങി ഭവ്യതയോടെ മടക്കി പോക്കറ്റിലിട്ടു. ഷാപ്പിലെ കാശും കൊടുത്ത് ഇറങ്ങാന് നേരം ചീമോന് ഒരഞ്ഞൂറിന്റെ നോട്ട് ചീമോന്റെ പോക്കറ്റിലിട്ടു. ആ കാശെടുത്ത് അരുണിന്റെ കയ്യില് തിരിച്ചേല്‍പ്പിച്ച് ചീമോന് നിന്നാടി- ''നിന്റെ സുഖം... അതാണെന്റെ സുഖം''\n'നീ ലിംഗപ്രവേശനത്തിനു ശ്രമിക്കുന്നത് മൂത്രാശയത്തിലൂടെയുള്ളതിലാകും അതാണ് വേദന. മാത്രവുമല്ല നിന്റെ ഭാര്യ വെര്‍ജിനാകാനുള്ള സാധ്യതയുമുണ്ട്''- ചീമോന് നിഗമനത്തിലെത്തി.\nവീട്ടില് മടങ്ങിയെത്തിയപ്പോള് പുകിലൊന്ന് വേറെയാണ്. അളിയന്റെ കൂട്ടുകാരാരോ അരുണിന്റെ കൂടെ ഷാപ്പില് ചീമാനെ കണ്ടത് പറഞ്ഞു. ചേച്ചിയത് അമ്മച്ചിയോടും. അപ്പന് മരിച്ച കാലം മുതലുള്ള വൈരാഗ്യമാണ്. കുഴിവെട്ടീത് അരുണിന്റപ്പന് വെടിമാത്തനാണ്. അമ്മച്ചി കരച്ചിലൊക്കെ കഴിഞ്ഞ് എഴുന്നേറ്റപ്പോ രണ്ടു ദിവസം കഴിഞ്ഞല്ലോ. അപ്പോഴാണ് അമ്മച്ചിയാ സത്യം തിരിച്ചറിഞ്ഞത്. അപ്പനെ വായിലുണ്ടായിരുന്ന സ്വര്‍ണ്ണപ്പല്ലോടെയാണ് അടക്കിയിരിക്കുന്നത്. സംഭവം കുഴിയിലായിപ്പോയില്ലേ. തഞ്ചത്തിന് മാത്തനോട് പറഞ്ഞ് ഇനി കുഴിമാന്തുമ്പോ അതെടുത്തു തരണം എന്നു ശട്ടം കെട്ടി. അപ്പന്റെ കുഴിമാന്തി എല്ലുമസ്ഥിയും എടുത്തോയെന്ന് വര്‍ഷങ്ങളോളം നോക്കി. ഒരു ദിവസം നോക്കുമ്പോഴുണ്ട്, കുഴിയൊക്കെ മാന്തിയിട്ടുണ്ട്. പല്ലും തിരക്കി അമ്മച്ചി മാത്തന്റെ വീട്ടില് ചെന്നു. പല്ലൊന്നും കിട്ടിയില്ലെന്ന് പുള്ളി. അതു നുണയാണെന്നും പല്ല് അയാള് കട്ടെന്നും അമ്മച്ചി. ഒന്നു പറഞ്ഞു രണ്ടു പറഞ്ഞ് അവരുതമ്മില് തല്ലോളമെത്തി. അതോടെ അമ്മച്ചിക്ക് പല്ലി മേരി എന്ന പേരും വീണു. ഭര്‍ത്താവിന്റെ കുഴിമാടം തോണ്ടി പല്ലെടുക്കാന് ശ്രമിച്ച അറുക്കീസായി.\n''ആ വീടുമായിട്ട് നിനക്കെന്താ പരുപാടി''- അമ്മച്ചി ഉറഞ്ഞു നില്‍ക്കുകയാണ്.\n''ഒന്നുമില്ല. അവനിച്ചിരി കള്ളു വാങ്ങി തന്നു. കുടിച്ചു''- ചീമോന് ഷര്‍ട്ടൂരി അയയില് തൂക്കി കാര്യം സിംപിളാക്കി.\nഅമ്മച്ചി പിന്നില് മറച്ചു പിടിച്ചിരുന്ന ചൂലെടുത്തു മുഖമാണോ പുറമാണോയെന്നു നോക്കാതെ അടിച്ചു. ചീമോന് ചൂലേറ്റ് പുളഞ്ഞ് പുറത്തേയ്ക്കോടുന്നതിനിടയില് ഉറക്കെ വിളിച്ചു- ''പോടി പല്ലീ''. ഒത്തപുറത്താണ് അടി കിട്ടിയത്. തടവാന് കൈപോലും എത്തുന്നില്ല. ഇനി രണ്ടു ദിവസത്തേയ്ക്ക് ആ വഴി ചെന്നിട്ടു കാര്യമില്ല. നേരെ അമ്മാവന്റെ വീട്ടിലേയ്ക്കു നടന്നു. ഷര്‍ട്ടില്ലെങ്കിലും കള്ള് മൂത്തതിന്റെ ഒരു പിടുത്തമുണ്ട്. അമ്മാവന്റെ വീട്ടില് ചെന്നു കയറിയപ്പോഴുണ്ട് വാതിലകത്തു നിന്നും പൂട്ടിയിരിക്കുന്നു. കൊട്ടിയിട്ടും തുറക്കുന്നില്ല. തുറന്ന ജനല്‍പാളിയിലൂടെ അകത്തേയ്ക്ക് വിളിച്ചു ചോദിച്ചു- ''ഉച്ചച്ചെത്താണേ... ഞാന് പുറത്തിരുന്നോളാം''\nചീമോന് ചെടികള്‍ക്കടുത്ത് കുത്തിയിരുന്ന് ഇലകള് നോക്കി. പുഴുകുത്തിയവ അടര്‍ത്തിക്കളഞ്ഞു. അമ്മായിയാണ് വാതില് തുറന്നത്. ''മഞ്ഞ റോസിന്നലെ പൂത്തു''- അകത്തേയ്ക്ക് കയറുംവഴി ചീമോന് പറഞ്ഞു. അകത്ത് അമ്മാവനെ കാണാഞ്ഞപ്പോ- ''ങ്ഹാ അപ്പോ അമ്മാവനല്ലായിരുന്നോ''യെന്ന് തലയിളക്കി ചിരിച്ചു. ''നീ വല്ലോമെടുത്ത് കഴിക്ക്... ഞാനൊന്നു കുളിക്കട്ടേ''യെന്നു പറഞ്ഞ് അമ്മായി അടുക്കള വാതിലു വഴിയിറങ്ങി. ''എനിക്കൊരു ഷര്‍ട്ടിങ്ങു തന്നാമതി ഞാന് പോണേപ്പോകാ''മെന്ന് ചീമോന് ചിരിച്ചു. കട്ടിലില് കിടന്ന ബ്രായെടുത്ത് അയയിലേയ്ക്കെറിഞ്ഞ് ചീമോന് കിടന്നു.\nവൈകുന്നേരത്തെ വെയിലു പൊള്ളി എഴുന്നേറ്റപ്പോ അടുത്ത് അമ്മായി കിടപ്പുണ്ട്. അമ്മാവന് ടീവീം വച്ചോണ്ടിരിപ്പുണ്ട്. കട്ടിലില് എഴുന്നേറ്റ് അമ്മായിയെ കവച്ചു കടന്ന് അടുക്കളേപ്പോയി വെള്ളവും രണ്ടു ഗ്ലാസും എടുത്ത് അമ്മാവന്റെ അടുത്തേയ്ക്ക് ടീപ്പോയ് നീക്കിയിട്ടു. അമ്മാവനത് ശ്രദ്ധിച്ചില്ല. മീനും കൂടി പാത്രത്തിലാക്കി വന്നപ്പോ സ്‌കൂട്ടറിന്റെ കീകൊടുത്തു. ചീമോന് പോയി സ്‌കൂട്ടറ് തുറന്ന് കുപ്പിയെടുത്തു.\nരണ്ടെണ്ണം വിട്ടപ്പോ- ''ഇന്നൊരുത്തന്റെ സംശയം കേക്കണാ അമ്മാവാ... ദ്വാരം എത്രയുണ്ടെന്ന്?''\n''അതെങ്ങനെ പത്ത്. ഒമ്പതല്ലേയുള്ളു''- അമ്മാവനും സംശയം.\n''ആണുങ്ങക്കൊന്‍പത്... പെണ്ണുങ്ങക്ക് പത്ത്''- ചീമോന് പറഞ്ഞു. താഴത്തു മൂന്നുണ്ടെന്നു പറഞ്ഞിട്ടും അമ്മാവനുണ്ടോ വിടുന്നു. രണ്ടും കൂടി തര്‍ക്കമായി. അതുകേട്ടാണ് അമ്മായി ഉണര്‍ന്നു വന്നത്. ''നീ പറ''- എന്നായി അമ്മാവന്.\n''ചിലേര്‍ക്ക് പതിനൊന്നാന്നാ വിചാര''മെന്ന് അമ്മായി. അമ്മാവനിട്ടാണ്. പൊക്കിളാകും ഉദ്ദേശിച്ചത്.\nകുറച്ചു ദിവസങ്ങള്‍ക്കു ശേഷം പിന്നെയും തിരക്കി വന്ന അരുണിനെ വഴിയില് വെച്ചു തന്നെ കണ്ടതിനാല് അമ്മച്ചിയുടെ തെറി കേള്‍ക്കേണ്ടി വന്നില്ല. അരുണാകെ നിരാശനാണ്. ചീമോന് സിനിമയ്ക്കിറങ്ങിയതായിരുന്നു. നിശബ്ദനായി അരുണും കൂടെ ചെന്നു. സിനിമ കഴിഞ്ഞിറങ്ങിയപ്പോള് കോടതിക്കവലയില് ഒരു പൊലീസുകാരന് നില്‍പ്പുണ്ടായിരുന്നു. ഇയാളുടെ ഭാര്യയാണോ ആ പൊലീസുകാരി എന്ന് ചോദിക്കണമെന്നു തോന്നിയെങ്കിലും ചോദിച്ചില്ല. അവനാകെ തകര്‍ന്ന മട്ടാണല്ലോ. നാട്ടില് തിരിച്ചെത്തിയിട്ടും അവനൊന്നും മിണ്ടണില്ല. എന്നാപ്പിന്നെ ബീച്ചില് പോയാലോടാ എന്നു ചോദിച്ചു. പോണമെന്നോ വേണ്ടന്നോ അവന് പറഞ്ഞില്ല.\n''എന്തായി''- ചീമോന് തന്നെ മണിക്കൂറുകള് നീണ്ട നിശ്ബദത അവസാനിപ്പിച്ചു.\n''ചേട്ടായീടെ ഉണ്ടയില്ലേ...''- അരുണ് പറഞ്ഞു തുടങ്ങി. കാര്യങ്ങള് മരുന്നിലേയ്ക്ക് എത്തി.\n''എത്ര സമയം കിട്ടുന്നൊണ്ടടാ''- ചീമോന് സാവകാശം ചോദിച്ചു.\n''പെട്ടന്നു തന്നെയങ്ങ്''- ജാള്യതയിലാണ് കക്ഷി.\n''നേരെയങ്ങ് അകത്തേയ്ക്കാണോ?''- ചീമോന് ചോദിച്ചു.\n''എന്നുവച്ചാ''- ഇവനെ കൊണ്ടു തോറ്റു. വിശദമായി പറഞ്ഞു കൊടുത്തു. ഏറെ സമയമെടുത്ത് തൊടുന്നതിനെ കുറിച്ചും. ഒരൊന്നൊന്നര മണിക്കൂര് ചെലവഴിക്കുന്നതിനെക്കുറിച്ചും. വരൂന്ന് തോന്നിയാല് അപ്പോ തന്നെ സങ്കടമുള്ള വല്ലതുമോ, ഇഷ്ടമില്ലാത്ത മുഖമോ, പേടിതോന്നുന്ന കാര്യങ്ങളോ ഓര്‍ത്താല് മതി എന്നുള്ളതടക്കം- ''കുരങ്ങിനെ ഓര്‍ത്താമതി അതാ ബെസ്റ്റ്''.\nമടങ്ങുമ്പോള് അരുണാകെ ഉഷാറിലായിരുന്നു. പാവം ഫോര്‍പ്ലേ എന്നൊന്നും കേട്ടിട്ടു പോലുമില്ല. മൂത്രം ഒഴിക്കുമ്പോള് പലവട്ടം പിടിച്ചു നിര്‍ത്തി ഗ്യാപ്പിട്ട് ഒഴിച്ചുള്ള എക്‌സര്‍സൈസും പറഞ്ഞു. നാട്ടിലെത്തിയപ്പോള് രാത്രിയായി. നല്ല ഇരുട്ടുണ്ട്. ആരുമില്ലാത്ത ഇടം നോക്കി ബൈക്ക് നിര്‍ത്തി ചീമോന് അരുണിനോട് ഒന്നു കാണിക്കാന് പറഞ്ഞു. അരുണ് മടിയില്ലാതെ മുണ്ടു പൊക്കി. ചീമോന് വിശദമായി പരിശോധിച്ചു.\n''നിന്റെ ഭാര്യ പോണ് സിനിമയൊക്കെ കാണുമോ?''- ചീമോന് ചോദിച്ചു. അരുണിനിത്തിരി ആത്മവിശ്വാസമായിക്കോട്ടെ എന്നു കരുതി ചീമോന് ബൈക്കില് തന്നെയിരുന്ന് അവയവം കാണിച്ചു കൊടുത്തു. അരുണിന്റത്ര പോലുമില്ല. അരുണ് അതില് പിടിച്ചു നോക്കി. ചീമോന് സൗകര്യത്തിന് ഇരുന്നുകൊടുത്തു. ഒരു സന്തോഷമല്ലേ...\n''നിന്റെ ഭാര്യ പോണ് സിനിമയൊക്കെ കാണുമോ?''- ചീമോന് ചോദിച്ചു.\nപുതിയൊരു ഫ്ളാറ്റിന്റെ പ്ലമ്പിങ് ജോലികളുമായി ചീമോന് കുറേനാള് ടൗണില്‍ത്തന്നെ നില്‍ക്കേണ്ടി വന്നു. ഒരു ദിവസം ദാ പിന്നില് താടിയൊക്കെ നീണ്ട അരുണ്. സനോജാണ് ഇവിടുണ്ടെന്നു പറഞ്ഞു കൊടുത്തത്. അരുണിപ്പോ ടൗണില് വെള്ളവുമായി ചെറിയ ലോറി ഓടിക്കുകയാണ്. പണിതീരും വരെ അവന് കാത്തുകിടന്നു. താമസിക്കുന്ന ലോഡ്ജിലേയ്ക്ക് അരുണ് വന്നു. ഭാര്യയെ ലേശം സംശയമായി തുടങ്ങിയിട്ടുണ്ട് അവന്. അവള്‍ക്കിതൊക്കെ നേരത്തെ അറിയാമെന്ന നിലയ്ക്കാണ് കാര്യങ്ങള്.\n''അതിപ്പോ ആര്‍ക്കാടാ അറിയാത്തത്''- ചീമോനൊരു ലോക സത്യം പറഞ്ഞു.\n''അതല്ല ചേട്ടായി... അവളിതിലെല്ലാം ഭയങ്കര എക്സ്പേര്‍ട്ടാന്നേ''- അരുണ് താന്‍നേരിടുന്നത് എന്തോ ഭീതിദമായ സംഭവമാണെന്ന നിലയ്ക്കാണ് പറയുന്നത്.\n''എന്നിട്ടാണോ അവക്കേത് തൊളയാന്നു പോലും അറിയാഞ്ഞത്?''\n''നീ മുന്‍പ് ആരോടെങ്കിലും ചെയ്തിട്ടുണ്ടോ?''\nചീമോന്റെ കയ്യിന്ന് ഉണ്ട സംഘടിപ്പിച്ചാല് എല്ലാ പ്രശ്നവും തീരും എന്നാണ് അരുണ് കരുതുന്നത്. അടുത്ത ശനിയാഴ്ച വരുമെന്നും അപ്പോള് ലിസ്റ്റ് തരാമെന്നും ചീമോന് വാക്കു പറഞ്ഞു. അരുണിനൊരു മൂഡുണ്ടായിരുന്നെങ്കിലും പണിയെടുത്തു ക്ഷീണിച്ചതിനാല് ചീമോന് അവനെ കെട്ടിപ്പിടിച്ച് കുറച്ച് ഉമ്മകളൊക്കെ കൊടുത്തതേയുള്ളു.\nശനിയാഴ്ച ചീമോന് വരുന്നതും നോക്കി വളവില്‍ത്തന്നെ അരുണ് നില്‍പ്പുണ്ടായിരുന്നു. ബൈക്ക് നേരെ അമ്മാവന്റെ വീട്ടിലേയ്ക്കു വിട്ടു. കൊച്ചിന്റെ ബുക്കിന്ന് പേപ്പറു കീറി ഒരു കിലോ നെല്ലിക്കയും നായ്ക്കുരണയും കടുക്കയുമെല്ലാമുള്ള ഒരു ലിസ്റ്റ് അരുണിന് എഴുതി നല്‍കി. അരുണ് പോയപ്പോള് ചീമോന് അമ്മായിയോട് പറഞ്ഞു- ''അവക്കെല്ലാം അറിയാം. ഇവനൊന്നും അറിയില്ല''\nഅമ്മാവന് പറഞ്ഞു- ''അതവള് ഇവനങ്ങ് പറഞ്ഞു കൊടുത്താപ്പോരേ''\n''അവക്കിത് എവിടന്നറിയാം എന്നാണിവന് ഡൗട്ട്''- ചീമോന് വേഗം രണ്ട് പെഗ്ഗടിച്ചു വീട്ടിലേയ്ക്കു വിട്ടു.\nനെല്ലിക്ക ഉണക്കി പൊടിച്ച് മറ്റു പച്ചമരുന്നുകളും ചേര്‍ത്താണ് ചീമോന് ഉണ്ടയുണ്ടാക്കുന്നത്. അമ്മായിയുടെ കൂട്ടാണ്. കൂടോത്രം ചെയ്യുന്നതു പോലെ രണ്ടാളും കൂടി രാത്രി ഒറക്കൊഴിച്ച് ഉണ്ടയുണ്ടാക്കും. ഇക്കാര്യത്തില് രണ്ടാള്‍ക്കും വലിയ താല്‍പ്പര്യമാണ്. അമ്മായിയും മകനും കൂടി ഉണ്ടയ്ക്കിരുന്നാല് അമ്മാവനെ കൂട്ടില്ല. പുള്ളി വര്‍ത്താനം പറഞ്ഞ് കണക്കു തെറ്റിക്കും. സുഖത്തിന്റെ അളവ് തെറ്റരുതെന്ന കണിശതയാണ് ഇരുവര്‍ക്കും. സുഖിയനെന്നാണ് ഇരുവരും ആ ചെറിയ ഗുളികകള്‍ക്ക് ഇട്ടിരിക്കുന്ന ചെല്ലപ്പേര്. മധുരം ചേര്‍ത്ത് പുഴുങ്ങിയ ചെറുപയര് ഉണ്ടയാക്കി അരിമാവില് മുക്കി എണ്ണയില് വറുത്തെടുക്കുന്ന സുഖിയനെന്ന പലഹാരത്തെ പറ്റിയാണ് അമ്മായിയും മകനും പറയുന്നതെന്നേ മറ്റുള്ളവര്‍ക്കു തോന്നു. ചീമോന്റെ ഈ പൊടിക്കൈ നാട്ടില് പലര്‍ക്കും അറിയാം. ചീമോനിത് പഠിപ്പിച്ചു കൊടുത്തത് അമ്മായിയാണ് എന്നാര്‍ക്കും അറിയില്ല. അമ്മായിക്ക് തലമുറയായി കൈവന്നതാണ്. അമ്മാവനായാണ് കെട്ടിക്കൊണ്ടു വന്ന ശേഷം ആദ്യമുണ്ടാക്കിയത്. ഞരമ്പിനു നല്ല ശക്തി കിട്ടും എന്നു പറഞ്ഞ് ചീമോനെക്കൊണ്ടും കുഞ്ഞുന്നാളിലെ കഴിപ്പിക്കുമായിരുന്നു. ''അമ്മായീടെ മരുന്നു കഴിച്ചാന്നു തോന്നുന്നു എന്റത് ചൊങ്ങിപ്പോയതെ''ന്ന് ചീമോന് തമാശ പറയും.\n''അവിടക്കൂടി കേറി വായി കൂടി എറങ്ങുകയൊന്നും വേണ്ടല്ലോ''- അമ്മായിക്ക് അതു സംബന്ധിച്ച് പലപ്പോഴും പല മറുപടിയാണ്. പുതിയതു കേള്‍ക്കാന് ഇടയ്ക്കിടയ്ക്ക് അതേ കാര്യം തന്നെ ചീമോന് പറഞ്ഞു കൊണ്ടേയിരിക്കും. ''വായിലാ രുചി... കുടലിന് നാവില്ലല്ലോ?''- ഭക്ഷണ സാധനങ്ങള് ചവച്ചരച്ച് വായില് ഏറെ നേരം വയ്ക്കുന്നതിനെ കുറിച്ചാണ് അമ്മായി പറയുന്നതെന്നേ പുറത്തു നിന്നൊരാള് കേട്ടാല് തോന്നു. റോസാപ്പൂക്കള് ചീനച്ചട്ടിയില് എണ്ണയൊഴിക്കാതെ വറുക്കുന്നതിനിടയില് അമ്മായി ചോദിച്ചു- ''അവന്റെ ഭാര്യയെ നീ കണ്ടിട്ടുണ്ടോ?''\nഉണ്ട കൊടുത്തപ്പോഴും അരുണ് കാശ് നീട്ടി. ചീമോന് അടിച്ചു നല്ല ഫിറ്റിലാടി നില്‍ക്കുകയാണ്- ''നിനക്കത്ര നിര്‍ബന്ധമാണേല്... നീ നിന്റെ വീട്ടിലൊന്ന് ആഞ്ഞ് തപ്പ്... എന്റപ്പന്റെ സ്വര്‍ണ്ണപ്പല്ല് കാണും'' അരുണിന് ആ പല്ലിന്റെ കഥ അറിയാവുന്നതാണ്. വീട്ടിലാണേല് അവനതു കണ്ടിട്ടുമില്ല.\nപലര്‍ക്കും ഉപദേശവും സുഖിയനുമൊക്കെ കൊടുത്തിട്ടുണ്ടെങ്കിലും ഏതാണ്ട് ഒരു മാസം കഴിഞ്ഞപ്പോള് അരുണില് നിന്നു കിട്ടിയതു പോലൊന്ന് ചീമോന് വറെ കിട്ടിയിട്ടില്ല. നല്ലൊരുച്ച. ഒരു സര്‍ബത്ത് കുടിക്കാന് ദാഹിച്ചിട്ടാണ് ബേക്കറിയിലേയ്ക്ക് കയറിയത്. പെട്ടെന്നു ചേട്ടായീന്നുള്ള വിളി കേട്ടതും തിരിഞ്ഞു നോക്കിയപ്പോള് അരുണ്. കൂടെ അവന്റെ ഭാര്യ. അവന് ഭാര്യയെ കൈപിടിച്ച് വലിയ സന്തോഷത്തോടെ ചീമോന്റെ അടുത്തേയ്ക്കു കൊണ്ടുവന്ന് ഒരൊറ്റ ചോദ്യം- ''എടീ നിനക്ക് ചേട്ടായിയെ മനസിലായോ?''\nഅവളെന്തു പറയുമെന്നു ചീമോനും സാകൂതപ്പെട്ടു.\n''ഇതാണ് നമ്മുടെ ചീമോന് ചേട്ടായി. നമ്മുടെ മറ്റേ സൂത്രമെല്ലാം ചേട്ടന്റെയാ''- അരുണങ്ങ് പറഞ്ഞതും അവന്റെ ഭാര്യ തെറ്റിക്കിടന്ന ചുരിദാറിന്റെ ഷാളങ്ങ് വലിച്ചിട്ടു നോട്ടം മാറ്റി. ചീമോന് തുണിയങ്ങുരിഞ്ഞതു പോലായി. ''തുളസി എന്നാണല്ലേ പേര്''- ചീമോന് ചോദിച്ചും പോയി. പെട്ടന്നവള് ചമ്മലോടെ ബേക്കറി വിട്ടിറങ്ങി. ചീമോന് അയ്യടാന്നായി. അരുണ് പിന്നെയും എന്തോ പറയുന്നുണ്ടായിരുന്നു. ചീമോനത് കേള്‍ക്കാന് പോലുമാവതില്ലാതെ നിന്നുരുകി. ഇക്കാര്യം സനോജിനോട് പറഞ്ഞപ്പോഴുണ്ട്, ഡോക്ടര് കളിച്ചിട്ടല്ലേ ഇങ്ങനെയിരിക്കും എന്നവന് പരിഹാസം. മൂത്രം മാത്രമല്ല പശയും വരുമെന്ന് സനോജിനും കാണിച്ചു കൊടുത്തതും ചീമോനാണ്. കല്യാണത്തിനു മുന്‍പ് അരുണിലും സംശയമായിരുന്നു സനോജിന്.\n''ഇതാണ് നമ്മുടെ ചീമോന് ചേട്ടായി. നമ്മുടെ മറ്റേ സൂത്രമെല്ലാം ചേട്ടന്റെയാ''- അരുണങ്ങ് പറഞ്ഞതും അവന്റെ ഭാര്യ തെറ്റിക്കിടന്ന ചുരിദാറിന്റെ ഷാളങ്ങ് വലിച്ചിട്ടു നോട്ടം മാറ്റി\nഅമ്മച്ചി പിടിച്ചിരുത്തി തലയില് എണ്ണ തേപ്പിക്കുന്നതിനിടയില് ഒരു കോളു വന്നു. ചീമോന് ഫോണെടുത്തു- ''ഹലോ ചേട്ടാ ഞാന് അരുണിന്റെ ഭാര്യയാണേ'' എന്നു കേട്ടതും എണ്ണതേപ്പ് പകുതിക്കാക്കി ചീമോന് എഴുന്നേറ്റ് വീടിന്റെ പിന്നിലെ ആളൊഴിഞ്ഞ തെങ്ങിന് തോപ്പിലേയ്ക്ക് പോയി- ''പറയ് മോളെ''\n''എനിക്ക് ചേട്ടനെ ഒന്നു കാണണം. നാട്ടില് വേണ്ട. വേറെവിടെയെങ്കിലും''- അവള് ഒളിച്ചു നിന്നാണ് ഫോണ് ചെയ്യുന്നത്.\n''അതിപ്പോ... എവിടാന്നു വെച്ചാ''- ചീമോന് പെട്ടെന്നൊരൂഹം കിട്ടിയില്ല.\n''ചേട്ടന് നാളെ ഒരുച്ചയ്ക്ക് രണ്ടിന് റെയില്‍വെ സ്റ്റേഷനില് വരാമോ...''- സ്ഥലമൊക്കെ അവള് തീരുമാനിച്ചിട്ടുണ്ട്.\n''എന്റമ്മായീ ഈ സെക്സൊന്നും പെണ്ണുങ്ങള്‍ക്ക് പറഞ്ഞു കൊടുക്കാനൊന്നും എനിക്കറിയത്തില്ലെന്നേ... അമ്മായി കൂടി ഒന്നു വരാമോ''- ചീമോന് സഹായം ചോദിച്ചു. ''സ്‌കൂളീന്നു വിളിച്ചേക്കുവല്ലേ രക്ഷകര്‍ത്താവിനേം കൂട്ടി ചെല്ലാന്. നീ ചെല്ല്. വല്ല ഒക്കണതുമാണേല് ഞാനായിട്ടു മുടക്കണോ''- അമ്മായിക്ക് വരാന് ഒരു താല്‍പ്പര്യവുമില്ല. ''കഥേം ചോദിച്ചു വാട്ടാ... ഞാന് കുന്തം പറയും''- ചീമോന് ഫോണ് വെച്ചു. അമ്മായി തിരിച്ചു വിളിച്ചു- ''ഞാന് വരണോടാ...'' പിണങ്ങിയെന്നോര്‍ത്തുള്ള വിളിയാണ്. വേണ്ട, ഇനി അമ്മായിയെക്കണ്ട് അവള് പരിഭ്രമിച്ചാലോ...\nലോക്കല് ട്രെയിന് നിര്‍ത്തുന്ന സ്റ്റേഷനാണ്. അങ്ങനൊന്നുണ്ടെന്ന് നാട്ടിലാരുരുമങ്ങ് ഓര്‍ക്കില്ല. എല്ലാവരും ബസിനെ ആശ്രയിക്കുന്നവരാണ്. ബൈക്കൊതുക്കി സ്റ്റേഷനിലേയ്ക്ക് കയറിയപ്പോള് പരിചയക്കാരാരും ഉണ്ടാകില്ലെന്നു ചീമോന് നൂറുറപ്പായിരുന്നു. എന്നാലും പേരിനൊരു ടിക്കറ്റെടുത്തു. ആരെയെങ്കിലും കണ്ടാല് കാണിക്കാനൊരു തുറുപ്പ്. പ്ലാറ്റ്ഫോമില് ഒറ്റനോട്ടത്തിനു കാണാത്ത ഒരു മറയുടെ പിന്നില് തുളസി നില്‍ക്കുന്നുണ്ടായിരുന്നു. ചീമോന് അടുത്തേയ്ക്ക് വന്നപ്പോള് ഏറെ പരിചയമുള്ള ഒരാളോടെന്ന വിധം ചിരിച്ചു പെട്ടന്നു കാര്യം പറഞ്ഞു- ''ചേട്ടാ രണ്ടു കാര്യങ്ങളാണ്. ഈ അരുണിന്റെ അവിടെ ഇപ്പോഴും തൊലി ചേര്‍ന്നു നില്‍ക്കുകയാണ്. ഒരു ഡോക്ടറെ കാണിച്ച് ഓപ്പറേഷന് ചെയ്യേണ്ടി വരും. ഞാനതു പറഞ്ഞാല് പുള്ളി എങ്ങനെ എടുക്കും എന്നറിയില്ല. മറ്റൊന്ന് അപ്പനെ കുറിച്ചാണ്. അടിയിലേതൊന്നും ഊരിയിടാന് പറ്റാത്ത സ്ഥിതിയാണ്. അരുണിനോട് അതും ഞാനെങ്ങനെ പറയും. ഭയങ്കര ഒളിഞ്ഞു നോട്ടോമുണ്ട്'' ഉത്തരവാദപ്പെട്ട ഒരാളെ വിവരം അറിയിക്കുന്ന ഗൗരവത്തോടെയാണ് തുളസി പറയുന്നത്. കാര്യം പറഞ്ഞു തീര്‍ത്ത് അവള് വേഗം പോയി.\nഅമ്മായി വിളിച്ചപ്പോള് വന്നിട്ടു പറയാമെന്നു പറഞ്ഞു. അരുണിന്റെ തൊലി നീങ്ങാത്ത കാര്യം താനും ശ്രദ്ധിച്ചില്ലല്ലോ എന്നു ചീമോന് കുറ്റബോധം തോന്നി. പിടിച്ച് മുഴുപ്പിച്ചിരുന്നങ്കില് മനസിലാകുമായിരുന്നു. സാരമില്ല, അതുപരിഹരിക്കാവുന്ന വിഷയമേയുള്ളു. വെടിമാത്തനെ കുറിച്ച് തുളസി പറഞ്ഞ പരാതി ചീമോനെ കൂടുതല് ഉത്സാഹിയാക്കി. അപ്പന്റെ സ്വര്‍ണ്ണപ്പല്ലു കട്ട നാറിയാണവന്.\nസംഭവം അറിഞ്ഞപ്പോള് അമ്മാവനും ഉഷാറായി. മാത്തന്റെ വെടി തീര്‍ക്കണ കേസായതിനാല് ആകെ ഉത്സാഹം. തുളസി പറഞ്ഞ് അറിഞ്ഞതാണെന്ന് ആരും അറിയാനും പാടില്ല. കുമ്പസാരത്തിലതങ്ങ് അച്ചനോട് പറഞ്ഞാലോ എന്നൊരാലോചന വച്ചതും അമ്മാവനാണ്. അച്ചനത് പുറത്തു പറയാനുമാകില്ല, എന്നാലത് വെച്ച് പെരുമാറുകേം ചെയ്യും. വെടിമാത്തന്റെ പണി കളയണ കാര്യമാണ് അമ്മാവന്റെ പദ്ധതി. അത് ആ കൊച്ചിനേ ദോഷമാകു എന്നമ്മായി തീര്‍ത്തു പറഞ്ഞു. അച്ചന് അതും മനസില് വച്ച് ആ കൊച്ചിന്റെ നെഞ്ചേലോട്ടാകും കേറുക. കുര്‍ബ്ബാന തരുമ്പോ പോലും നെഞ്ചിലാ അങ്ങേരുടെ നോട്ടമെന്നു അമ്മായി ഇടപെട്ടു. ''അവനു കടിയല്ലേ, അപ്പോ നന്നായിട്ടു മാന്തട്ടേ'' എന്ന ഗുട്ടന്‍സ പറഞ്ഞത് അമ്മച്ചിയാണ്.\nഞായറാഴ്ച പള്ളിയില് കണ്ടപ്പോ തുളസിയോട് അമ്മായി അങ്ങോട്ടു കയറി കുശലം പറഞ്ഞു- ''കൊച്ച് പ്രാര്‍ത്ഥനേം പാട്ടുമൊക്കെ പഠിച്ചാ''. അവള് ചിരിച്ചു.\n''തുളസീന്നു തന്നെയാണോ... മാമോദീസ പേരെന്താ''- അമ്മായി പിന്നെയും സംസാരിച്ചു. താന് ചീമോന്റെ അമ്മായിയാണെന്നു പരിചയപ്പെടുത്തി കാര്യവും പറഞ്ഞ് ഒരു പൊതിയും അവളുടെ കയ്യിലേയ്ക്കങ്ങ് വച്ചു കൊടുത്തു.\nതുളസി അടീലുള്ളതെല്ലാം കഴുകിയാ ഇപ്പോ നോക്കി നിന്നാ ഉണക്കുന്നത്. എന്നിട്ട് അലമാരയില് പൂട്ടി താക്കോല് പാത്തു വെയ്ക്കും. അലമാര തുറന്ന് ഷഡ്ഡികളില് രണ്ടെണ്ണവും ഒരു ബ്രായുമെടുത്ത് ചീമോന് കൊടുത്ത പൊതിയിലെ പൊടി അതില് കുടഞ്ഞ് ഉണക്കാനെന്ന ഭാവേന അയയിലിട്ടു. ഒരു രാത്രി ഷഡ്ഡികളും ബ്രായും അവിടത്തന്നെ കിടന്നു. പിറ്റേന്ന് രാവിലെ തുളസി ഉണര്‍ന്നു നോക്കിയപ്പോള് സാധനങ്ങള് അയയില് കാണാനില്ല. അതേസമയം മുറിക്കുള്ളില് അപ്പന്റെയും അമ്മയുടെയും ഉറക്കെയുള്ള സംസാരം കേട്ടു. അവിടെച്ചെന്ന് തുളസി എത്തിനോക്കി. തുള്ളി വിറച്ച് മാത്തനവിടെ നിപ്പുണ്ട്. ചിരിയടക്കാന് അവള് പാടുപെട്ടു.\nശരീരമാകെ ചൊറിഞ്ഞു പുളയുകയാണ് മാത്തന്. ഒച്ച കേട്ട് അരുണും എഴുന്നേറ്റു വന്നു- 'ഇച്ചായന് ചേരിന്റെ അടിയില് വല്ലോം പോയോ...?'- അമ്മച്ചി ചുവന്നു തിണര്‍ത്തു കിടക്കുന്നിടത്തെല്ലാം എണ്ണതേച്ചു.\nമുണ്ടിന്റകത്ത് കയ്യിട്ടാണ് മാത്തന് കൂടുതല് മാന്തിക്കൊണ്ടിരുന്നത്. അരുണ് ഓട്ടോ വിളിച്ച് അപ്പനെ ആശുപത്രിയിലേക്ക് കൊണ്ടുപോയി. എന്തോ അലര്‍ജിയാണെന്നു തോന്നുന്നു എന്നു ഡോക്ടര് വിധിയെഴുതി. മൂന്നാലു ദിവസം ആശുപത്രിയില്‍ത്തന്നെ ചെറിഞ്ഞു കിടന്നു. ആശുപത്രി വിട്ട് തിരിച്ചെത്തിയപ്പോഴേയ്ക്കും മരുമോളുടെ ജട്ടിയെടുത്ത് മേല് തൊടച്ച് മാത്തന് ചൊറിപിടിച്ചത് നാട്ടിലാകെ പടര്‍ന്നു. അരുണ് അതറിയാതിരിക്കാന് നാട് പ്രത്യേകം ശ്രദ്ധിച്ചു എന്നു പറയേണ്ടല്ലോ. ചൊറിച്ചിലിന് ഇപ്പോ കൊറവുണ്ടോടാ മാത്താ- കാണണവര് ചിരിയടക്കി കുശലാന്വേഷണം നടത്തി. മരുമോളുടെ ജട്ടി താനെടുത്ത വിവരം ഈ നാട്ടുകാരിതെങ്ങനെ അറിഞ്ഞുവെന്നോര്‍ത്ത് മാത്തനാകെ വിയര്‍ത്തു. മോളുടെ വീട്ടിലേയ്ക്ക് മാത്തന് കുറച്ചു നാളത്തേയ്ക്കെന്നും പറഞ്ഞ് താമസവും മാറ്റി.\nഅരുണിനെ ഓപ്പറേഷന് കയറ്റി പുറത്തിരിക്കുമ്പോള് തുളസി ചീമോനോട് പറഞ്ഞു- ''ഇതിനൊക്കെ പകരമിപ്പോ ചേട്ടനെന്നെ ചോദിക്കേന്നുമില്ലല്ലോ അല്ലേ?'' ചീമോന് ചിരിച്ചു.\n''പൊലീസുകാരിയുടെ കാര്യമൊക്കെ എനിക്കും അറിയാം''- തുളസി ഇത്തിരി അടുത്തോട്ടിരുന്നു രഹസ്യം പറഞ്ഞു.\nചീമോനും രഹസ്യം പറഞ്ഞു- ''എന്റെ കൊച്ചേ അതൊക്കെ പുളുവാ. അതൊക്കെ ഓരോരോ കഥയാന്നേയുള്ളു''\nതുളസിയത് വിശ്വസിച്ചതേയില്ല- ''കഥയൊന്നുമല്ല ചേട്ടന് എല്ലാമറിയാമല്ലോ?''\nവിവിധങ്ങളായ സെക്സ് പൊസിഷനുകളൊക്കെ അരുണിന് പറഞ്ഞു കൊടുത്തിട്ടുണ്ട്- ''ഞാനതൊക്കെ ഓരോ ബുക്കേന്നു വായിക്കുന്നതാ''\nചീമോന് നുണ പറയുകയാണെന്നാണ് തുളസി കരുതിയത്. അവളതിന്റെ പിണക്കം കാണിച്ചപ്പോള് ചീമോന് വെളിപ്പെടുത്തി. നേരിട്ടൊന്നു കണ്ടിട്ടു പോലുമില്ല എന്നതാണ് സത്യമെന്ന് അവളോട് പറഞ്ഞു. ഇയാളിനി കന്യകനായി ചമഞ്ഞ് തന്നെ വളക്കാന് ശ്രമിക്കുകയാണോയെന്ന് തുളസിക്കു തോന്നി. അതൊന്നറിയണമല്ലോ. തുളസി പിന്നേം ചോദിച്ചു- ''എന്നോടങ്ങനെ വല്ലതും തോന്നണുണ്ടോ''\n''എന്റപ്പന്റൊരു സ്വര്‍ണ്ണപ്പല്ല് വീട്ടിലുണ്ടാകും. നീയത് കണ്ടുപിടിച്ച് തന്നാ മതി''- ചീമോന് അവളോടങ്ങനെ തോന്നുന്നില്ലെന്ന് തീര്‍ത്തു പറഞ്ഞു. അവള് അളക്കുകയാണെന്നും മനസിലായി.\n''കൊച്ചിനൊരു കാര്യമറിയാമോ... ഇക്കാര്യമൊക്കെ കണ്ണു കൊണ്ടാ പറയുന്നതും കേക്കുന്നതും''- തുളസിയുടെ കണ്ണില് അടുപ്പമുള്ളൊരു കുസൃതി മാത്രമേ ചീമോന് കാണാനായുള്ളു.\n''കൊച്ചിന് എല്ലാമറിയമല്ലോ... എവിടെക്കൂടിയാന്നൊക്കെ... എന്നിട്ടെന്താ അവന് കാണിച്ചു കൊടുക്കാഞ്ഞത്''- ചീമോന് തിരിച്ചും അളന്നു.\n''അതുകേക്കാനുള്ള പാങ്ങ് അരുണേട്ടനുണ്ടെ്ന്ന് അന്നു തോന്നിയില്ല''- ആദ്യ രാത്രി വെള്ളത്തുണിയും വിരിച്ച് അരുണ് കിടന്നതൊക്കെ കേട്ട് ചീമോനും ലജ്ജ തോന്നി. എല്ലാ ദിവസവും ഇങ്ങനെ തുണി വിരിച്ചപ്പോള് സഹികെട്ട് അവള് വായ്ക്കകം കടിച്ച് ചോരവരുത്തി അതില് തുപ്പിവെച്ചെന്നു കേട്ടപ്പോള് ചീമോന് ചിരിച്ചു. തുളസിക്കത്ര ചിരി വന്നില്ല.\nആശുപത്രി വിട്ട് തിരിച്ചെത്തിയപ്പോഴേയ്ക്കും മരുമോളുടെ ജട്ടിയെടുത്ത് മേല് തൊടച്ച് മാത്തന് ചൊറിപിടിച്ചത് നാട്ടിലാകെ പടര്‍ന്നു.\n''അമ്മായി അന്നവള് ചുമ്മാ ഇളക്കിയതാ''- ആരുമില്ലാത്ത വീട്ടിലേയ്ക്ക് തുളസിയുടെ ക്ഷണം വന്ന വിവരം പറഞ്ഞ് ചീമോന് അമ്മായിയോട് തര്‍ക്കിച്ചു. ''എടാ നീ പറഞ്ഞു കൊടുത്തതേ ഗംഭീരം, അപ്പോ നീയാണെങ്കിലോ എന്നവള്‍ക്ക് തോന്നിയെങ്കിലോ''- അമ്മായി വല്ലാണ്ട് പ്രോത്സാഹിപ്പിക്കുകയാണ്. കല്യാണവും കഴിക്കില്ല, ചീത്തപ്പേരാണെങ്കില് നിറയെ ഉണ്ടുതാനും. എന്നാലൊരുത്തിയോ തൊടുമോ അതുമില്ല- ''നിനക്കീ ആമ്പിള്ളേരോടെ പറ്റൂള്ളന്നാ എനിക്ക് തോന്നണത്''\nപോകുന്നില്ലെന്നായിരുന്നു തീരുമാനിച്ചിരുന്നതെങ്കിലും തുളസിയുടെ മിസ്ഡ് കോളു വന്നപ്പോള് വരമ്പിലൂടെ അറിയാതങ്ങു നടന്നു. പേടി തോന്നിയതേയില്ല. അരുണിന്റെ വീടിന്റെ പിന്നിലെത്തുന്ന വഴിയിലേയ്ക്ക് കയറി. അടുക്കള വാതില് പതിയെ തള്ളിയപ്പോള്‍ത്തന്നെ തുറന്നു. ഇരുട്ടില് തടഞ്ഞു വീഴാതെ ചീമോന് അകത്തേയ്ക്ക് നടന്നു. ഒരു പൂച്ച കുറുകെ ചാടി ഓടി. നേരിയ വെളിച്ചമുള്ള മുറിയുടെ വാതില് അല്‍പ്പം തുറന്നു കിടപ്പുണ്ടായിരുന്നു. പെട്ടെന്നു അരുണ് ആ കിടപ്പറവാതില് വലിച്ചു തുറന്നു. അവന് ലവലേശം തുണിയില്ലായിരുന്നു. ചീമോന് പെട്ടന്നൊന്നു പകച്ചു. അരുണ് സര്‍പ്രൈസ് നല്‍കുന്ന ചിരിയോടെ ചീമോനെ അവരുടെ കിടപ്പു മുറിയിലേയ്ക്ക് കയ്യേല്‍പ്പിടിച്ചു കൂട്ടിക്കൊണ്ടു പോയി. തുളസിയും പൂര്‍ണ്ണ നഗ്നയായി ആ മുറിയിലുണ്ട്. അവളും ചിരിക്കുകയാണ്. ചീമോന് പെട്ടെന്നു ഭയം പോയി. ''ചേട്ടായി ഇരിക്ക്... എന്നിട്ടൊന്ന് നോക്ക്''- അരുണ് തുളസിയുടെ മുന്നില് ചമ്രം പടിഞ്ഞിരുന്നു. അവള് കാലെടുത്ത് അരുണിന്റെ മടിയില് വെച്ചു. അവനവളുടെ ചെറുവിരല് കുടിച്ചു തുടങ്ങി. രണ്ടാമത്തേത് തുടങ്ങിയപ്പോള്‍ത്തന്നെ ചീമോന് എഴുന്നേറ്റ് പോക്കറ്റില് കരുതിക്കൊണ്ടുവന്ന കോണ്ടം പാക്കറ്റ് പൊട്ടിച്ച് അരുണിന് കൊടുത്തു. അതിടാനറിയാതെ അരുണ് പാടുപെട്ടപ്പോള് തുളസിയും ചീമോനും കൂടി അതിട്ടുകൊടുത്തു.\nകാണ്‍കെ കാണ്‍കെ മുന്നിലൊരു നൃത്തമെന്ന നിലയ്ക്കായി. കാണാന് ആളുള്ളതിനാല് സഭാ കമ്പം കഴിഞ്ഞതും നര്‍ത്തകര് ആടിത്തിമിര്‍ക്കുകയാണ്. മുകളേത് താഴെയേത് കയ്യേത് കാലേതെന്നറിയാത്ത വിധം അരുണും തുളസിയും ചീമോനു മുന്നിലിരുന്നു. ''മതി എന്നു പറയുന്നിടത്തു നിന്നു തുടങ്ങണം''- വിശകലനം ചെയ്ത് കുറച്ചു നേരം ആലോചിച്ച ശേഷം ഒരു തിരുത്ത് ചീമോന് പറഞ്ഞു. തുണിയുടുക്കാതെ തന്നെ മുറിവിട്ടു പോയി ഒരു കുപ്പിവെള്ളവും കുടിച്ചു തുളസി തിരിച്ചു വന്നു. അരുണിനും കൊടുത്തു. കിതപ്പാറ്റാതെ തന്നെ അവര് വേഗം തീന്‍മേശ റെഡിയാക്കി.\nഭക്ഷണം കഴിച്ചു തുടങ്ങിയപ്പോള്, ചീമോന് എന്തിനെന്നറിയാതെ കരച്ചില് വന്നു. അരുണും തുളസിയും ചീമോനെ കെട്ടിപ്പിടിച്ച് ഇരു കവിളിലും ഉമ്മ വെച്ചു. അവര്‍ക്കു മൂവര്‍ക്കുമിടയില് അപ്പോള് സ്പര്‍ശം സംഭവിച്ചു. പിന്നീടാണവര് മൂന്നുപേരും കൂടി പരസ്പരം ഭക്ഷണം വാരിക്കൊടുത്തതും സ്വര്‍ണ്ണപ്പല്ല് തിരക്കാന് തുടങ്ങിയതും. ആ കളിക്കൊടുവില് ഭിത്തിയില് തൂക്കിയിട്ടിരുന്ന കുരിശില് കിഴുത്തയുണ്ടാക്കി പാത്തു വെച്ച പല്ല് അവര് മൂവരും ചേര്‍ന്നു കണ്ടെത്തി.\nനേരം വെളുത്തപ്പോള് തുളസിയും ചീമോനും കൂടി അടുക്കളയില് കയറി കട്ടന് ചായയിട്ടു കുടിച്ചു. അരുണ് നല്ല ഉറക്കത്തിലായിരുന്നു. തുളസി കളയാന് തന്നു വിട്ട കെട്ടിവെച്ച കോണ്ടം തോട്ടിലേയ്ക്ക് നീട്ടിയെറിഞ്ഞ് ചെറയിലേക്കിറങ്ങി. വാതിലില് കൊട്ടിവിളിച്ചു- ''പല്ലി മേരി... എടീ പല്ലി മേരി'' തെറിവിളിയുമായി വാതില് തുറന്ന അമ്മച്ചിയുടെ കയ്യിലേയ്ക്ക് അപ്പന്റെ സ്വര്‍ണ്ണപ്പല്ല് കൊടുത്തു.\nകൈവെള്ളയിലിരിക്കുന്ന പല്ല് കണ്ട് അമ്മച്ചി തിളങ്ങി. അമ്മച്ചി പൊട്ടിക്കരഞ്ഞ് ചീമോനെ കെട്ടിപ്പിടിച്ചു- പിന്നെയും സ്പര്‍ശം!\nമടുപ്പേറിയന് ഭൂപടത്തില് നിന്നൊരു സഞ്ചാരിയുടെ കുറിപ്പുകള്, അയ്യപ്പന് മൂലേശ്ശെരില് എഴുതിയ കവിതകള്\nഒരു അപസര്‍പ്പക ഫലിതം, പ്രദീപ് എം. നായര് എഴുതിയ കഥ\nഅരിനെല്ലിമരം, മീരാ രമേഷ് എഴുതിയ കവിതകള് ...\nLast Updated Nov 6, 2019, 7:27 PM IST


തൊടുപുഴ നഗരത്തിലെ അഴിയാക്കുരുക്ക്; ഗതാഗത സംവിധാനം പുനഃക്രമീകരിക്കും : Deepika.com Nattu Visesham\nFriday, November 15, 2019 10:21 PM IST\nതൊടുപുഴ: നഗരത്തിൽ കൂടുതൽ ഗതാഗതക്കുരുക്കനുഭവപ്പെടുന്ന മോർ ജംഗ്ഷനിലെ ഗതാഗത സംവിധാനങ്ങൾ പുനഃക്രമീകരിക്കാൻ ഇന്നലെ ചേർന്ന ഗതാഗത ക്രമീകരണ സമിതി തീരുമാനിച്ചു.\nനഗരത്തിലെ ഗതാഗത പ്രശ്നങ്ങൾക്ക് പരിഹാരം കാണുന്നതിനായി നഗരസഭാ ചെയർപേഴ്സൻ ജെസി ആന്‍റണിയുടെ അധ്യക്ഷതയിലാണ് യോഗം വിളിച്ചു ചേർത്തത്. 2017- മെയ് 29ന് ചേർന്ന ട്രാഫിക് അഡ്വൈസറി കമ്മിറ്റി തീരുമാനങ്ങൾ നടപ്പിലാക്കുന്നതിനെ സംബന്ധിച്ചും യോഗത്തിൽ ചർച്ച ചെയ്തു. മോർ ജംഗ്ഷനിലും വെങ്ങല്ലൂർ സിഗ്നൽ ജംഗ്ഷനിലമുള്ള ബസ് സ്റ്റോപ്പുകൾ പുനഃ ക്രമീകരിക്കുന്നതിനു തീരമാനമെടുത്തു.\nജംഗ്ഷനുകളിൽ നിന്നും മാറി യാത്രക്കാർക്ക് സൗകര്യപ്രദമായ സ്ഥലത്തേക്ക് മാറ്റിയായിരിക്കും ബസ് സ്റ്റോപ്പുകളുടെ പുനക്രമീകരണം. മോർ ജംഗ്ഷനിൽ നിന്നും മൂപ്പിൽ കടവ് പാലം വരെ റോഡ് വീതി കൂട്ടുന്നതിനുള്ള ക്രമീകരണം ചെയ്യും. ഇതിനായി റോഡിനിരുവശവും അനധികൃത കൈയേറ്റമുണ്ടെങ്കിൽ ഒഴിപ്പിച്ച് സ്ഥലം ഏറ്റെടുക്കാൻ പിഡബ്ല്യുഡിക്കു നിർദേശം നൽകി. കൂടാതെ ഇവിടെയുള്ള ട്രാഫിക് ഡിവൈഡറിന്‍റെ നീളം കുറച്ച് ഗതാഗതം സുഗമമാക്കും. വാഹനങ്ങൾ തിരിയാനുള്ള ബുദ്ധിമുട്ടും ഒഴിവാക്കും. സ്കൂളുകളും മറ്റുമുള്ള മേഖലകളിൽ റോഡിൽ സീബ്രാലൈനുകൾ വരയ്ക്കും.\nമാഞ്ഞു തുടങ്ങിയ സീബ്രാ ലൈനുകൾ തെളിക്കും. കൂടാതെ കാഴ്ച മറയ്ക്കുന്ന പരസ്യ ബോർഡുകൾ പൂർണമായും നീക്കം ചെയ്യും. ഗാന്ധി സ്ക്വയറിൽ നിന്നും മാർക്കറ്റ് റോഡു വഴി കോതായിക്കുന്നിലേക്ക് വാഹനങ്ങൾക്ക് വണ്‍വേ സംവിധാനം ഏർപ്പെടുത്തും. കൂടാതെ മുനിസിപ്പിൽ ബസ് സ്റ്റാൻഡിൽ സ്വകാര്യ വാഹനങ്ങൾ പ്രവേശിക്കുന്നതും പാർക്ക് ചെയ്യുന്നതും നിരോധിക്കും.\nനഗരത്തിൽ പാർക്കിംഗ് നിരോധനമുള്ള ഇടങ്ങളിലെ അനധികൃത പാർക്കിംഗും തടയും. പ്രധാനമായും ജില്ലാ ആശുപത്രി റോഡ്, അന്പലം റോഡ്, റെസ്റ്റ് ഹൗസ് റോഡ് എന്നിവിടങ്ങളിലെ പാർക്കിംഗ് പൂർണമായും നിരോധിക്കും. എന്നാൽ ഏറെ പരാതിയുള്ള ടൗണിലെ ഓട്ടോ സ്റ്റാൻഡുകളെ സംബന്ധിച്ച് കമ്മിറ്റിയിൽ ചർച്ച ചെയ്തില്ല. എടുത്ത തീരുമാനങ്ങൾ ഒരു മാസത്തിനകം നടപ്പിലാക്കാനാണ് നിർദേശം നൽകിയിരിക്കുന്നതെന്ന ചെയർപേഴ്സണ് പറഞ്ഞു. പുതിയ നിർദേശങ്ങൾ ഇനിയും ഉയർന്നു വന്നാൽ പരിഗണിക്കുമെന്നും ജെസി ആന്‍റണി പറഞ്ഞു. ഗതാഗത ക്രമീകരണ കമ്മിറ്റിയംഗങ്ങളായ ജോയിന്‍റ് ആർടിഒ എൻ.ശങ്കരൻപോറ്റി, സിഐ സജീവ് ചെറിയാൻ, ഡപ്യൂട്ടി തഹസീൽദാർ ജയകുമാർ , പിഡബ്ല്യുഡി അസി.എക്സിക്യുട്ടീവ് എൻജിനിയർ കെ.എസ്.ഷാലി എന്നിവരും യോഗത്തിൽ പങ്കെടുത്തു.


11 Years of Mumbai Attack 2008 | ഞെട്ടിക്കുന്ന ഓർമ്മയായി മുംബൈ ഭീകരാക്രണം; ഭീതിയുടെ 60 മണിക്കൂറുകൾക്ക് ഇന്നേക്ക് പതിനൊന്നാണ്ട്... - Malayalam Oneindia\n13 min ago സുഹൃത്തിന്റെ വീട്ടിൽ പോയി മടങ്ങവെ കിളിമാനൂരിൽ കാർ കലുങ്കിലിടിച്ച് തകർന്നു,4പേർ മരിച്ചു\n37 min ago കാര്‍ഷിക ബില്ലിനെതിരെ പ്രതിഷേധം ഇന്ത്യാ ഗേറ്റിലും; ട്രാക്ടര് കത്തിച്ചു\n1 hr ago ആലപ്പുഴയിലെ വിഗ്രഹ നിര്‍മ്മാണ ശാലയ്ക്ക് നേരെ ആക്രമണം; രണ്ട് കോടിയുടെ വിഗ്രഹം കവര്‍ന്നു\nMovies പൃഥ്വിരാജിന്‍റെ മാസ് എന്‍ട്രിയില് സച്ചിയുടെ സ്വപ്ന ചിത്രം, വിലായത്ത് ബുദ്ധയുമായി ജയന് നമ്പ്യാര്\nUpdated: Wed, Dec 18, 2019, 13:13 [IST]\nAnniversay Of Mumbai Attacks | Oneindia Malayalam\nരാജ്യത്തെ നടുക്കിയ മുംബൈ ഭീകരാക്രമണം നടന്നിട്ട് ഇന്നേക്ക് പതിനൊന്ന് വർഷം. 2008 നവംബർ 26 രാത്രിയിലാണ് കടൽ കടന്നെത്തിയ ലഷ്‌കറെ ത്വയ്യിബ ഭീകരർ മഹാനഗരത്തിന്റെ ഹൃദയത്തിലേക്ക് നിറയൊഴിച്ചത്. ഇന്ത്യയുടെ സാമ്പത്തിക തലസ്ഥാനമായ മുംബൈ വിറങ്ങലിച്ചുപോയ നാല് ദിനരാത്രങ്ങൾ... 2008 നവംബർ 26 രാത്രി തുടങ്ങിയ ആക്രമണം 29 വരെ നീണ്ടു നിൽക്കുകയയിരുന്നു.\nഛത്രപതി ശിവജി ടെർമിനൽസ്, ഒബ്‌റോയ് ട്രൈഡന്റ് ഹോട്ടൽ, താജ് പാലസ്, ലെപ്പേൽഡ് കഫെ, നരിമാൻ ഹൗസ് തുടങ്ങി മുംബൈയിലെ തിരക്കേറിയ എട്ട് കേന്ദ്രങ്ങളിലാണ് അന്ന് ലഷ്കറെ സംഘത്തിന്റെ ആക്രമണമുണ്ടായത്. കറാച്ചി കേന്ദ്രമാക്കി ഭീകരർ നടത്തിയ മാസങ്ങൾ നീണ്ട ആസൂത്രണത്തിന്റെ ഫലമായിരുന്നു മുംബൈ ആക്രമണം.\nആക്രമണത്തിന് പരിശീലനം ലഭിച്ചത് 26 പേർക്കാണെന്നായിരുന്നു റിപ്പോർട്ട്. അതിൽ തിരഞ്ഞെടുത്ത പത്തു പേരെ യന്ത്ര തോക്കുകളും ബോംബുകളുമായി അറബിക്കടൽ കടത്തി മുംബയിൽ എത്തിച്ചു. പത്തു ഭീകരരിൽ ഛത്രപതി ശിവജി ടെർമിനസ് ആക്രമിച്ച അജ് മൽ കസബിനെ മാത്രമാണ് ജീവനോടെ പിടി കൂടാൻ സാധിച്ചിരുന്നത്.\nരക്തസാക്ഷികളായ സുരക്ഷ ഉദ്യോഗസ്ഥർ\nഭീകരരുടെ തോക്കുകളിൽ നിന്ന് ജനങ്ങളെ രക്ഷിക്കാൻ ശ്രമിച്ച് രക്തസാക്ഷികളായ സുരക്ഷാ ഉദ്യോഗസ്ഥരെയും വിസ്മരിക്കാനാവില്ല. വെടിയേറ്റ് മരിച്ചവരിൽ 15 പൊലീസുകാരും മലയാളിയായ മേജർ സന്ദീപ് ഉണ്ണികൃഷ്ണൻ അടക്കം രണ്ടു എൻ എസ് ജി കമൻഡോകളും ഉൾപ്പെടുന്നു. മംബൈ പോലീസ് ജോയിന്റ് കമ്മീഷണർ ഹേമന്ത്ല കർക്കരയും അന്നത്തെ പോരാട്ടത്തിൽ വീരമൃത്യ വരിച്ച വ്യക്തിയാണ്.\nമൂന്ന് ദിവസം നീണ്ടു നിന്ന അരുംകൊല!\nമൂന്നു ദിവസം നീണ്ടുനിന്ന അരുംകൊലയില് വിദേശികളടക്കം 166 ആളുകളായിരുന്നു കൊല്ലപ്പെട്ടത്. നൂറുകണക്കിനാളുകള്‍ക്ക് പരിക്കേറ്റു.മുംബൈയിലെ പ്രശസ്തമായ താജ് ഹോട്ടലാണ് ഏറ്റവും അധികം ആക്രമണത്തിനിരയായത്. 31 ആളുകള് ഹോട്ടലിനകത്ത് കൊല്ലപ്പെട്ടു. അതിഥികളും ആദിതേയരും ഇതില് ഉള്‍പ്പെടുന്നു. സംഭവം കഴിഞ്ഞ് പതിനൊന്ന് വർഷം ആയെങ്കിലും 115 വര്‍ഷത്തെ പാരമ്പര്യമുള്ള ഹോട്ടലില് ഇന്നും അന്നത്തെ ഭീകരാക്രമണത്തിന്റെ ചിഹ്നങ്ങള് അവശേഷിക്കുന്നുണ്ട്.\nഒരു സ്മാരകമായി നിലനിൽക്കുന്നു\nതാജ് ഇപ്പോൾ ഒരു ഹോട്ടലല്ല, മരിച്ച് മുംബൈയുടെ സ്മാരകമാണ്. ആക്രമണത്തിന് ഇരയായവരുടെ സ്മാരകമാണ് താജിലെ അതിഥികളെ വരവേൽക്കുന്നത്. ഭീകരാക്രമണത്തില് പാകിസ്താന് തീവ്രവാദ സംഘടനായ ലഷ്‌കര് ഇ തൊയിബയുടെ പങ്ക് ഇന്ത്യ ചൂണ്ടിക്കാട്ടിയെങ്കിലും ഇസ്ലാമാബാദ് ഇത് നിഷേധിക്കുകയായിരുന്നു ചെയ്തിരുന്നത്.\nമുംബൈയിൽ സുരക്ഷ കൂട്ടി\nരാജ്യം നയതന്ത്രവുമായി മുന്നേറിയപ്പോള് താജ് ഹോട്ടല് ആക്രമണത്തിനിരയായവരുടെ കുടുംബങ്ങള്‍ക്ക് സഹായം ന‌ൽകി, ഹോട്ടലിനെ പഴയ പ്രതാപത്തിലേക്ക് തിരിച്ചുപിടിച്ചു.2വര്‍ഷം കൊണ്ട് താജ് പഴയപടിയായി എന്നതും പ്രത്യേകതകളാണ്. ആക്രമണത്തിന്റെ പ്രത്യാഘതങ്ങള് വളരെ വലുതായിരുന്നു എന്നതു കൊണ്ട് തന്നെ മുംബൈ ഭീകരാക്രമണം നഗരത്തെ കൂടുതല് സുരക്ഷിതമാക്കി എന്ന് തന്നെ പറയാം.\nകൊച്ചു കുട്ടിക്ക് പോലുമറിയാം 26/11 എന്ന നമ്പർ\nഅതുപോലെ മുംബൈ ഭീകരാക്രമണത്തെ ചരിത്രത്തിൽ അടയാളപ്പെടുത്തുന്നത് 26/11 എന്ന നമ്പറാണ്. ആദ്യആക്രമണം നടക്കുന്നത് രാത്രി 9.30 -ന്, മുംബൈ ഛത്രപതി ശിവാജി ടെർമിനസ് എന്ന പഴയ വിടി സ്റ്റേഷനിലാണ്. പതിനായിരങ്ങൾ മുംബൈയിൽ യാത്രക്ക് ആശ്രയിക്കുന്ന ലോക്കൽ ട്രെയിൻ സ്റ്റേഷനുകളിൽ ഏറ്റവും വലുതായിരുന്നു മുംബൈ സിഎസ്ടി. അവിടെ അജ്മൽ അമീർ കസബ്, ഇസ്മായിൽ ഖാൻ എന്നീ തീവ്രവാദികൾ ചെന്നുകയറി തലങ്ങുംവിലങ്ങും വെടിയുതിർതക്കുകയായിരുന്നു. ആ വെടിവെപ്പിൽ 50 പേർ മരിക്കുകയും നൂറോളം പേർക്ക് പരിക്ക് പറ്റുകയും ചെയ്തു.\nനരിമാൻ ഹൗസ് ആക്രമണം\nകൊളാബയ്ക്കടുത്തുള്ള നരിമാൻ ഹൗസ് എന്നൊരു ജനത്തിരക്കേറിയ ഭാഗത്ത് ഒരു പുരാതനമായ ജൂതഭവനം ആക്രമണത്തിനിരയായിരുന്നു. രാത്രി ഏകദേശം 9.45 അടുപ്പിച്ച് ബാബർ ഇമ്രാൻ എന്ന അബു അക്ഷ, നസീർ അഹമ്മദ് എന്ന അബു ഉമർ എന്നിവരായിരുന്നു ആക്രമണം നടതതിയത്. ആ വീട്ടിൽ താമസമുണ്ടായിരുന്ന ഇസ്രായേലി റബ്ബി, അദ്ദേഹത്തിന്റെ ഭാര്യ, ബന്ധുക്കളായ അഞ്ച് ഇസ്രായേലി പൗരന്മാർ എന്നിങ്ങനെ പലരെയും ബന്ദികളാക്കി. പോലീസിന് നേരെ തീവ്രവാദികൾ ഗ്രനേഡ് അടക്കം പ്രയോഗിച്ചിരുന്നു.\nമൂന്നാമത് ആക്രമിക്കപ്പെട്ട സ്ഥലം കൊളാബയിൽ തന്നെയുള്ള ലിയോപോൾഡ് കഫെ എന്ന റസ്റ്റോറന്റായിരുന്നു. അവിടെയും ഏകദേശം സിഎസ്ടി സ്റ്റേഷനിൽ ആക്രമണമുണ്ടായ അതേ സമയത്ത്, അതായത് രാത്രി 9.30 അടുപ്പിച്ചാണ് ആദ്യവെടിപൊട്ടുന്നത്. . റെസ്റ്റോറന്റിന് പുറത്തുനിന്നു തന്നെ സൊഹെബ് എന്നും അബു ഉമർ എന്നും പേരുള്ള രണ്ടു തീവ്രവാദികൾ തങ്ങളുടെ കലാഷ്നിക്കോവ് ഓട്ടോമാറ്റിക് തോക്കുകളിൽ നിന്ന് തുരുതുരാ വെടിയുതിർത്തു. പരിസരത്തുള്ള രണ്ടു ടാക്സികളിൽ ടൈം ബോംബ് സ്ഥാപിച്ചത് പൊട്ടിത്തെറിച്ചും അഞ്ചുപേർ കൊല്ലപ്പെട്ടു.\nമൂന്ന് ദിവസം താജ് ഹോട്ടലിലെ പോരാട്ടം\nതാജ് മഹൽ ഹോട്ടലിലെ പോരാട്ടം മൂന്നു ദിവസം നീണ്ടുനിൽക്കുകയും 31 പേരുടെ ജീവനെടുക്കുകയും ചെയ്തു. ട്രൈഡന്റിലും 30 പേർക്ക് ജീവഹാനി ഉണ്ടായി. താജ് ഹോട്ടലിൽ നിന്ന് 200-ലധികം പേരെ ഫയർ ഫോഴ്‌സ് രക്ഷിച്ചെടുത്തു. താജ് ഹോട്ടലിൽ തീവ്രവാദികൾ ഹോട്ടലിന്റഎ ഡോമിൽ അടക്കം ആറിടത്ത് സ്ഫോടനങ്ങൾ നടത്തി. താജ് പാലസിൽ കടന്നുകയറി തീവ്രവാദികളെ എതിരിട്ടത് എൻഎസ്ജിയുടെ കമാൻഡോകളാണ്. ആ സംഘത്തിന്റെ ഭാഗമായിരുന്ന മലയാളിയായ മേജർ സന്ദീപ് ഉണ്ണികൃഷ്ണൻ. സഹപ്രവർത്തനെ രക്ഷിക്കാൻ ശ്രമിക്കുന്നതിനിടെ വെടിയേറ്റ് മരിക്കുകയായിരുന്നു.\nഅറുപത് മണിക്കൂർ നഗരം മുൾമുനയിൽ\nഅറുപതു മണിക്കൂറോളം മുംബൈ നഗരത്തെ മുൾമുനയിൽ നിർത്തിയ ആ ആക്രമണം നവംബർ 29-ന് രാവിലെ എട്ടുമണിയോടെ, താജ് പാലസ് ഹോട്ടലിലെ അവസാന തീവ്രവാദിയെയും എൻഎസ്ജി വധിച്ചതോടെ അവസാനിക്കുകയായിരുന്നു. ആക്രമണത്തിനെത്തിയ പത്തു തീവ്രവാദികളിൽ ഒമ്പതുപേരും ആക്രമണത്തിനിടെ വധിക്കപ്പെട്ടു. ജീവനോടെ പിടിക്കപ്പെട്ട അജ്മൽ അമീർ കസബ് എന്ന പത്താമനെതിരെ എൺപതോളം കുറ്റങ്ങൾ ചുമത്തി വിചാരണ നടത്തപ്പെട്ടു. 2012ല് അവശേഷിച്ച ഒരേയൊരു ഭീകരനെ ഇന്ത്യ വധിച്ചു. എല്ലാം മറന്നു... എന്നാല് ഇന്നും മുറിവുണങ്ങാത്ത ഓര്‍മയില് നഗരം അതിന്റെ തിരക്കുകളിലേക്ക് നീങ്ങുന്നു.\nമുംബൈയിലെ ഭീവണ്ടിയില് കെട്ടിടം തകര്‍ന്ന സംഭവം; മരണം 37 ആയി; രക്ഷാ പ്രവര്‍ത്തനം തുടരുന്നു\nമുംബൈയില് പേമാരി; അരക്കൊപ്പം വെള്ളത്തില് ജനങ്ങള്... നിശ്ചലമായി നഗരം, കൊറോണക്കിടെ മറ്റൊരു പ്രഹരം\nmumbai terrorist attack pakistan india മുംബൈ ആക്രമണം മുംബൈ ഇന്ത്യ lashkaretoiba\n11 Years of Mumbai Attack 2008


ഉളിക്കലിൽ കണ്ടെയ്‌ൻമെൻറ് സോണിലെ വ്യാപാര സ്ഥാപനങ്ങൾ അടച്ചിടും - കണ്ണൂരാൻ വാർത്ത\nHome Unlabelled ഉളിക്കലിൽ കണ്ടെയ്‌ൻമെൻറ് സോണിലെ വ്യാപാര സ്ഥാപനങ്ങൾ അടച്ചിടും\nഉളിക്കലിൽ കണ്ടെയ്‌ൻമെൻറ് സോണിലെ വ്യാപാര സ്ഥാപനങ്ങൾ അടച്ചിടും\nഇരിട്ടി : ഉളിക്കലിൽ കണ്ടയ്ൻമെൻറ് സോണിൽ ഉൾപ്പെടുന്ന വ്യാപാരസ്ഥാപനങ്ങൾ ഏഴ് ദിവസം അടച്ചിടാൻ തീരുമാനം. ഉളിക്കൽ ഗ്രാമ പഞ്ചായത്ത് കോൺഫ്രൻസ് ഹാളിൽ തിങ്കളാഴ്ച ചേർന്ന കൊവിഡ് 19 സുരക്ഷാ സമിതിയുടെ യോഗത്തിന്റേതാണ് തീരുമാനം.\nമറ്റ് തീരുമാനങ്ങൾ. പോസിറ്റീവ് കേസുകൾ ഉള്ള വീടിന്റെ 100 മീറ്റർ ചുറ്റളവിൽ മൈക്രോ കണ്ടയിൻമെന്റ് സോണാക്കി മാറ്റി കർശന നിയന്ത്രണങ്ങൾ ഏർപ്പെടുത്തും. കണ്ടൈൻമെന്റ് സോണിൽ വരുന്ന പ്രദേശത്തെ ആരാധനാലയങ്ങളിൽ യാതൊരുവിധ പൊതു ചടങ്ങുകളും കൂടിച്ചേരലുകളും അനുവദിക്കുകയില്ല. പഞ്ചായത്ത് പ്രദേശത്തെ ടൗണുകളും വ്യാപാര സ്ഥാപനങ്ങളും അടിയന്തരമായി അണുനശികരണം നടത്തും. പഞ്ചായത്തിലെ വ്യാപാരസ്ഥാപനങ്ങൾ രാത്രി 8 മണിക്കും ഹോട്ടലുകൾ9മണിക്കും അടക്കും. പ്രദേശത്തെ മതാധികാരികളുമായി ചർച്ച ചെയ്ത് ആരാധനാലയങ്ങളിലെ നിയന്ത്രണങ്ങൾ ക്രമീകരിക്കുന്നതിനും തീരുമാനിച്ചു.


By santhisenanhs.15 02 2022\nമെക്സിക്കോയില് നൂറു കണക്കിന് പക്ഷികൾ ആകാശത്ത് നിന്ന് താഴേക്ക് പതിക്കുന്നതിന്റെ ദൃശ്യങ്ങളാണ് ഇപ്പോൾ സോഷ്യൽ മീഡിയയിൽ വൈറലാകുന്നത്. മഞ്ഞയും കറുപ്പും നിറത്തിലുള്ള ദേശാടന പക്ഷികളാണ് കൂട്ടത്തോടെ താഴേക്ക് പതിച്ചത്. എന്തു കൊണ്ടാണ് ഇത്തരത്തിൽ പക്ഷികൾ ആകാശത്ത് നിന്ന് താഴേക്ക് പതിച്ചത് എന്ന കാര്യത്തിൽ വ്യക്തതയില്ല. താഴേക്ക് വീണ പക്ഷികളിൽ പലതും തിരിച്ചു പറന്നു പോയെങ്കിലും ഇവയിൽ ചിലതൊക്കെ നിരത്തിൽ ചത്തു കിടക്കുന്നതും വീഡിയോയിൽ കാണാം.\nവടക്കൻ മെക്സിക്കോയിലെ കുഹ്തെമൊക് നഗരത്തിൽ നിന്നുള്ള ഈ ദൃശ്യങ്ങളുടെ കാരണം ദുരൂഹമായി തുടരുകയാണ്. ഫെബ്രുവരി ഏഴിനാണ് സംഭവം നടന്നതെന്ന് ദി ഗാർഡിയൻ റിപ്പോർട്ട് ചെയ്യുന്നു. ഇതിന്റെ ദൃശ്യങ്ങൾ റോയിട്ടേഴ്സ് അടക്കമുള്ള മാധ്യമങ്ങളും ട്വീറ്റ് ചെയ്തിട്ടുണ്ട്. കറുത്ത പുകമേഘം പോലെ ഒരു കൂട്ടം പക്ഷികൾ നിലത്തേക്ക് പതിക്കുന്നതാണ് സിസിടിവി ദൃശ്യങ്ങളിൽ പതിഞ്ഞിരിക്കുന്നത്.\nപരുന്ത് പോലെയുള്ള ഭീകരൻ പക്ഷി ഈ പക്ഷിക്കൂട്ടങ്ങളുടെ ഇടയിലേക്ക് ഇടിച്ച് കയറിയത് കൊണ്ടാവാം പക്ഷികൾ കൂട്ടത്തോടെ താഴേക്ക് പറന്ന് വീണതെന്നാണ് വിദഗ്ദർ പറയുന്നത്. എന്നാൽ5ജിയാണ് ഇതിന് കാരണമെന്ന് സോഷ്യൽ മീഡിയയിൽ ചർച്ചകളും കൊഴുക്കുന്നുണ്ട്.\nഉയർന്ന തോതിലുള്ള മലിനീകരണം, മരം കത്തിക്കുന്ന ഹീറ്ററുകൾ, കാർഷിക രാസവസ്തുക്കൾ, തണുത്ത കാലാവസ്ഥ തുടങ്ങിയവ കൊണ്ടാകാം ഇത്തരത്തിൽ പക്ഷികൾ കൂട്ടത്തോടെ താഴേക്ക് പതിച്ചത് എന്ന് സംഭവം ആദ്യം റിപ്പോർട്ട് ചെയ്ത പ്രാദേശിക പത്രം വിദഗ്ദരെ ഉദ്ധരിച്ചു കൊണ്ട് പറയുന്നു.


മരിച്ചു പോയ ‘ഭാര്യ’ തിരികെ വന്നൊരു പാലുകാച്ചൽ ചടങ്ങ് ..! - ഇ വാർത്ത | evartha Karnataka business man installs dead wife's statue in his new home\nമരിച്ചു പോയ ‘ഭാര്യ’ തിരികെ വന്നൊരു പാലുകാച്ചൽ ചടങ്ങ് ..!\nകര്‍ണാടകയിലെ വ്യവസായിയായ ശ്രീനിവാസ മൂര്‍ത്തിയുടെ വീട്ടിലെ കാഴ്ചയാണ് സമൂഹമാധ്യമങ്ങളിലെ ഇപ്പോഴത്തെ ചർച്ച വിഷയം. മൂന്ന് വര്‍ഷങ്ങള്‍ക്ക് മുന്‍പ് കാര് അപകടത്തില് മരിച്ച മൂര്‍ത്തിയുടെ ഭാര്യ മാധവി അതിഥികളെ സ്വാഗതം ചെയ്ത് ലിവിങ് റൂമില് ഇരിക്കുന്നു. കുടുംബത്തോട് അത്ര അടുപ്പമുള്ളവര് പോലും അമ്പരപ്പിക്കുന്നതാണ് ആ കാഴ്ച. സ്വീകരണമുറിയിൽ പിങ്ക് നിറത്തിലുള്ള സാരി ധരിച്ച് ആഭരണങ്ങളുമണിഞ്ഞ് പുഞ്ചിരിയോടെ സോഫയിലിരിക്കുന്ന ഭാര്യയെ കണ്ട് ഒരുനിമിഷം എല്ലാവരും അന്ധാളിച്ചു.\nമരിച്ചുപോയ വ്യക്തി ജീവനോടെയുണ്ടോയെന്നു വരെ സംശയിച്ചു. എന്നാൽ ചിരിച്ചുകൊണ്ടിരിക്കുന്ന ‘വ്യക്തി’ ഇരുന്നിടത്തുനിന്ന് അനങ്ങുന്നില്ലെന്ന് തിരച്ചറിഞ്ഞതോടെ തിരിച്ചുവരവിന്റെ രഹസ്യം തെളിഞ്ഞു. ഭാര്യയുടെ അതേ രൂപത്തിലുള്ള പ്രതിമയാണ് അതിഥികളെ വരവേറ്റത്. മക്കളോടൊപ്പം തിരുപ്പതിയിലേക്കുള്ള യാത്രയിലാണു ശ്രീനിവാസ മൂർത്തിയുടെ ഭാര്യ മാധവി അപകടത്തിൽ മരിക്കുന്നത്. കോളാറില് വച്ച് അമിത വേഗത്തിലെത്തിയ ട്രെക്കിലേക്ക് കാര് ഇടിച്ചു കയറുകയായിരുന്നു. സംഭവ സ്ഥലത്ത് വച്ച് തന്നെ മാധവി മരിച്ചു. എന്നാല് രണ്ട് മക്കളും ചെറിയ പരിക്കുകളോടെ രക്ഷപ്പെടുകയായിരുന്നു. മാധവിയുടെ മരണം കുടുംബത്തെ തകർത്തു.\nപുതിയൊരു വീടെന്നുള്ളത് മാധവിയുടെ എക്കാലത്തെയും സ്വപ്നമായിരുന്നു. മരണശേഷം ആ സ്വപ്നം സഫലീകരിക്കാനാണ് ശ്രീനിവാസ മൂർത്തി വീട് പണിതത്. എന്നാൽ അത്രമാത്രം പോര ഭാര്യയെ എന്നും ഓർക്കാൻ എന്തെങ്കിലും പ്രത്യേകത വീട്ടിൽ വേണമെന്ന് തോന്നി. ആ ആഗ്രഹമാണ് ഭാര്യയുടെ അതേ രൂപത്തിലുള്ള പ്രതിമ നിർമിക്കാൻ കാരണമായത്. ഭാര്യയുടെ സ്വപ്നമായിരുന്ന വീട്ടില് അവരുടെ സാന്നിധ്യമില്ലാതിരിക്കുന്നത് ശരിയല്ലെന്ന് തോന്നിയ മൂര്‍ത്തി സിലിക്കോണ് വാക്സിലാണ് മാധവിയുടെ ശില്‍പമുണ്ടാക്കിയത്. പ്രതിമയാണെന്ന് ആര്‍ക്കും തോന്നുക പോലും ചെയ്യാത്ത അത്ര കൃത്യതയോടെയാണ് മാധവിയുടെ ശില്‍പം നിര്‍മ്മിച്ചിട്ടുള്ളത്. ഒറ്റ നോട്ടത്തിൽ കണ്ടാൽ മാധവി ജീവനോടെയിരിക്കുകയല്ലെന്ന് ആരും പറയില്ല. അത്രയേറെ പൂർണ്ണതയാണ് പ്രതിമയ്ക്കുള്ളത്.\nഭാര്യയെ എന്നെന്നും ഓർക്കാൻ ഇതിലും മികച്ച ഒന്നില്ലെന്നാണ് അതിഥികളുടെ അഭിപ്രായം. 25ഓളം ആര്‍ക്കിട്ടെക്ടുമാരെ സമീപിച്ച ശേഷമാണ് സ്വപ്ന ഭവനത്തിലേക്ക് വഴി തുറന്നതെന്നാണ് ശ്രീനിവാസ മൂര്‍ത്തി പറയുന്നത്. കര്‍ണാടകയിലെ പ്രമുഖ പാവ നിര്‍മ്മാതാക്കളായ ഗോബേ മാനയാണ് മാധവിയുടെ ജീവസുറ്റ ശില്‍പം നിര്‍മ്മിച്ചിരിക്കുന്നത്. ജൂലൈ ആദ്യമാണ് വീടി പണി പൂര്‍ത്തിയായത്. ഭാര്യയുടെ സ്വപ്ന ഭവനത്തില് അവരുടെ സാന്നിധ്യം വേണമെന്ന് നിര്‍ബന്ധമുണ്ടായിരുന്നുവെന്ന മൂര്‍ത്തി ഒടുവിൽ ആ ആഗ്രഹം സഫലീകരിച്ചു .ഓഗസ്റ്റ് 8 ന് നടന്ന ചടങ്ങിന്‍റെ ദൃശ്യങ്ങള് പുറത്ത് വന്നതോടെ കര്‍ണാടകയിലെ കൊപ്പലിലെ ഈ വീടും മാധവിയും സമൂഹമാധ്യമങ്ങളില് വൈറലാണ് .\nTopics: karnataka srinivasa moorthi


shobha surendran | ഒടുവിൽ ശോഭാ സുരേന്ദ്രന്റെ മിടുക്ക് തിരിച്ചറിഞ്ഞ് ബിജെപി നേതൃത്വം; ലോകത്തെ ഏറ്റവും വലിയ പാർട്ടിയായി ബിജെപിയെ മാറ്റാനുള്ള അഞ്ചംഗ സമിതിയിൽ നിർണ്ണായക ചുമതലയുമായി കേരളത്തിന്റെ വനിതാ നേതാവും; സംസ്ഥാന നേതാക്കൾ തിരിഞ്ഞും മറിഞ്ഞും വെട്ടി നിരത്തിയിട്ടും വാടാതെ വളർന്ന് പന്തലിച്ച് ബിജെപിയുടെ തീയിൽ കുരുത്ത നേതാവ്; മുൻ മധ്യപ്രദേശ് മുഖ്യമന്ത്രി ചൗഹാൻ അധ്യക്ഷനായ അംഗത്വ വിതരണ മേൽനോട്ട സമിതിയുടെ തലപ്പത്ത് ശോഭാ സുരേന്ദ്രൻ വരുമ്പോൾ ഉറക്കം കെടുന്നത് ഗ്രൂപ്പ് നേതാക്കൾക്ക് - MarunadanMalayali.com\nJune 24, 2019 | 02:47 PM IST | Permalink\nകൊച്ചി: ഒടുവിൽ ശോഭാ സുരേന്ദ്രൻ ബിജെപിയിൽ താരമാവുകയാണ്. ഗ്രൂപ്പുകളുടെ പിന്തുണയില്ലാത്തതിനാൽ ഏവരാലും ഒതുക്കപ്പെട്ട ബിജെപിയുടെ വനിതാ നേതാവിന് അംഗീകാരം കിട്ടുന്നത് കേന്ദ്ര നേതൃത്വത്തിൽ നിന്നാണ്. മണ്ഡലം ഭാരവാഹികളിൽ തുടങ്ങി ദേശീയ അധ്യക്ഷനെ വരെ നിശ്ചയിക്കാനുള്ള സംഘടനാ തെരഞ്ഞെടുപ്പ് ഡിസംബറിൽ പൂർത്തിയാക്കാനാണ് ബിജെപി തീരുമാനം. ഇതിനായുള്ള അഞ്ചംഗ സമിതിയെ മധ്യപ്രദേശ് മുൻ മുഖ്യമന്ത്രി ശിവ്രാജ് സിങ് ചൗഹാനാണ് നയിക്കുന്നത്. കേരളത്തിലെ ജനറൽ സെക്രട്ടറിമാരിലൊരാളായ ശോഭാ സുരേന്ദ്രനാണ് സഹകൺവീനർ. പാർട്ടിയംഗത്വം 11 കോടിയിൽനിന്നു 14 കോടിയാക്കുകയാണു ലക്ഷ്യം. ദേശീയ നേതൃത്വത്തിന്റെ പരിഗണനയിലേക്ക് ശോഭാ സുരേന്ദ്രൻ സജീവമായി എത്തുന്നതിന് തെളിവാണ് ഇത്. ശോഭയെ ദക്ഷിണേന്ത്യയുടെ ചുമതലയാണ് ഏൽപ്പിരിക്കുന്നതെന്നുതും ശ്രദ്ധേയമാണ്. കേരളത്തിലും കർണ്ണാടകത്തിലും ആന്ധ്രയിലും തമിഴ്‌നാട്ടിലും ഓടി നടന്ന് പാർട്ടിയെ വളർത്തേണ്ട ഉത്തരവാദിത്തം.\nകേരളത്തിൽ മഹിളാ മോർച്ചയുടെ അധ്യക്ഷയെന്ന നിലയിൽ വലിയ ഇടപെടൽ ശോഭ നടത്തിയിരുന്നു. എല്ലാ തെരഞ്ഞെടുപ്പിലും വലിയ തോതിൽ വോട്ടുയർത്തുകയും ചെയ്തു. എന്നാൽ വി മുരളീധരന്റേയും പികെ കൃഷ്ണദാസിന്റേയും നേതൃത്വത്തിൽ രണ്ട് ചേരിയായി ബിജെപി മാറിയപ്പോൾ ശോഭാ സുരേന്ദ്രന് തിരിച്ചടിയായി. ബിജെപി ജനറൽ സെക്രട്ടറിയായപ്പോൾ പോലും നിർണ്ണായക ചുമതലകളൊന്നും ലഭിച്ചില്ല. ആവർ ആഗ്രിച്ച സീറ്റ് പോലും ലോക്‌സഭയിൽ മത്സരിക്കാൻ നൽകിയില്ല. എന്നിട്ടും ആറ്റിങ്ങലിൽ എത്തി മിന്നും പ്രകടനം നടത്തി. കേരളത്തിലെ നേതാക്കൾ പോലും ആറ്റങ്ങലിൽ ബിജെപിക്ക് നൽകിയത് ഒന്നര ലക്ഷം വോട്ടിന്റെ സാധ്യതയാണ്. ഇവിടെയാണ് രണ്ടര ലക്ഷത്തോളം വോട്ട് ശോഭ നേടിയത്. ഈ മികവാണ് ദേശീയ നേതൃത്വം അംഗീകരിക്കുന്നത്.\nബിജെപിയുടെ അംഗത്വ പ്രചാരണത്തിൽ കേരളത്തിന് പ്രത്യേക ശ്രദ്ധ നൽകുമെന്ന് പാർട്ടി ദേശീയ ഉപാധ്യക്ഷൻ ശിവരാജ് സിങ് ചൗഹാൻ വിശദീകരിച്ചിട്ടുണ്ട്. ബംഗാൾ, തമിഴ്‌നാട്, അന്ധ്ര, പുതുച്ചേരി, തെലങ്കാന, സിക്കിം, കശ്മീർ താഴ്‌വര തുടങ്ങിയ സംസ്ഥാനങ്ങൾക്കും പ്രദേശങ്ങൾക്കും കൂടുതൽ പ്രാധാന്യം നൽകുമെന്നും അംഗത്വ പ്രവർത്തനത്തിന് മേൽനോട്ടം വഹിക്കുന്ന സമിതിയുടെ കൺവീനർ കൂടിയായ ചൗഹാൻ വ്യക്തമാക്കിയിട്ടുണ്ട്. നിലവിൽ 11 കോടി അംഗങ്ങളാണ് ബിജെപിക്കുള്ളത്. ദേശീയ വൈസ് പ്രസിഡന്റ് ദുഷ്യന്ത് ഗൗതം, എംപി സുരേഷ് പൂജാരി, രാജസ്ഥാൻ മുൻ അധ്യക്ഷൻ അരുൺ ചതുർവേദി എന്നിവരെയും ശോഭാ സുരേന്ദ്രനൊപ്പം മേൽനോട്ട സമിതിയുടെ സഹ കൺവീനർമാരായി തെരഞ്ഞെടുത്തിരുന്നു. അമിത് ഷായുടെ പ്രത്യേക നിരീക്ഷണത്തിലാണ് സമിതി പ്രവർത്തിക്കുന്നത്. ഈ സമിതിയിലുള്ള ഏക വനിതാ നേതാവ് ശോഭയാണെന്നതും ശ്രദ്ധേയമാണ്.\nഅംഗത്വമെടുക്കാൻ മിസ്ഡ് കോൾ ചെയ്യുന്ന ഓരോരുത്തരെയും നേരിട്ടു കണ്ട് അവർ അംഗത്വമെടുക്കുന്നുണ്ടോ എന്ന് ഉറപ്പാക്കാനാണ് ബിജെപി തീരുമാനം. ബൂത്തു തലങ്ങളിൽ ഇതിനുള്ള സംവിധാനമുണ്ടാക്കും. അംഗത്വമെടുക്കുന്നുണ്ടെങ്കിൽ ഫോം പൂരിപ്പിച്ചു നൽകണം. കഴിഞ്ഞ തവണയാണു മിസ്ഡ് കോളിലൂടെ അംഗത്വമെടുക്കുന്ന പദ്ധതി പാർട്ടി കൊണ്ടുവന്നത്. 'സർവസ്പർശി ബിജെപി., സർവവ്യാപി ബിജെപി.' എന്ന മുദ്രാവാക്യം ഉയർത്തിയാണ് അംഗത്വപ്രചാരണപരിപാടിക്ക് ബിജെപി. തുടക്കം ഇട്ടത്. 'സബ്കാ സാഥ്, സബ്കാ വിശ്വാസ്, സബ്കാ വികാസ്' എന്ന നരേന്ദ്ര മോദി സർക്കാരിന്റെ മുദ്രാവാക്യത്തിന് സമാനമായിട്ടാണ് പുതിയ മുദ്രാവാക്യം ബിജെപി. മുന്നോട്ടുെവക്കുന്നതെന്ന് അംഗത്വ പ്രചാരണസമിതിയുടെ കോ-ഓർഡിനേറ്റർ കൂടിയായ ചൗഹാൻ വിശദീകരിച്ചിരുന്നു.\nലോക്‌സഭാ തെരഞ്ഞെടുപ്പിൽ കേരളത്തിൽ ബിജെപി മുന്നണി വയനാട് ഒഴികെ ബാക്കിയല്ലായിടത്തും വോട്ട് കൂട്ടിയിരുന്നു. എന്നാൽ കൗതുകമുയർത്തിയ ഒരു മണ്ഡലമായിരുന്നു ആറ്റിങ്ങൽ. എന്താണ് ആറ്റിങ്ങലിന്റെ പ്രത്യേകത എന്ന് ചോദിച്ചാൽ ബിജെപി എപ്ലസ് മണ്ഡലമായി തീരുമാനിച്ചിരുന്ന ഒന്നായിരുന്നില്ല ആറ്റിങ്ങൽ. തിരുവനന്തപുരം, പത്തനംതിട്ട തൃശ്ശൂർ, പാലക്കാട്, കാസർഗോഡ് എന്നിവയ്ക്ക് നൽകിയ ഗ്ലാമർ പക്ഷേ ആറ്റിങ്ങലിന് ഉണ്ടായിരുന്നില്ല. എപ്ലസ് മണ്ഡലങ്ങളായി തീരുമാനിച്ചിരുന്നവയ്ക്ക് പ്രത്യേകം ഫണ്ട് അനുവിക്കുകയും ചെയ്തിരുന്നു. തിരുവനന്തപുരത്ത് ഏഴര കോടിയും പത്തനംതിട്ടയിൽ ാറ് കോടിയും തൃശ്ശൂര് ചാലക്കുടി എന്നിവിടങ്ങളിൽ അഞ്ച് കോടി വീതവും ഒക്കെ കേന്ദ്രം നൽകി എന്നാണ് അനൗദ്യോഗികമായി ലഭിക്കുന്ന വിവരം. അത്തരത്തിൽ എപ്ലസ് മണ്ഡലങ്ങളിൽ കാശ് വാരി എറിയുമ്പോഴും ഒരു പണവും വാരിയെറിയാതിരുന്ന സാധാരണ ഫണ്ട് വിനിയോഗം മാത്രം നടത്തിയ ഒരു മണ്ഡലമാണ് ആറ്റിങ്ങൽ.\nആറ്റിങ്ങലിലെ വോട്ട് ശേഖരണം ഒരു പാഠമായി കാണേണ്ടത്. ഇത്തവണ കഴിഞ്ഞ തവണത്തെക്കാൾ വോട്ട് ഏറ്റവും അധികം വർധിപ്പിച്ചത് തൃശ്ശൂർ മണ്ഡലത്തിലാണ്. രണ്ടാമത് പത്തനംതിട്ടയിലാണ്. ഇത് രണ്ടും കഴിഞ്ഞാൽ ഏറ്റവും അധികം വോട്ട് ശേഖരിച്ചത് ആറ്റിങ്ങലാണ്. 2014 ലോക്സഭ തെരഞ്ഞെടുപ്പിൽ ഗിരിജ കുമാരി എന്ന സ്ഥാനാർത്ഥി നേടിയത് 90,528 വോട്ടുകളാണ്. എന്നാൽ ഇത്തവണ ഒന്നര ലക്ഷത്തോളം വോട്ടുകൾ വർധിച്ച് അത് എത്തി നിൽക്കുന്നത് 2,48,081 വോട്ടുകളിലാണ്. സരേന്ദ്രൻ പത്തനംതിട്ടയിൽ അധികമായി നേടിയത് ആറ്റിങ്ങലിൽ ശോഭ സുരേന്ദ്രൻ നേടിയതിനെക്കാൾ വെറും ആയിരം വോട്ടുകൾ മാത്രമാണ്. ഇതിൽ ശ്രദ്ധിക്കേണ്ട മറ്റൊരു കാര്യം എപ്ലസ് മണ്ഡലമല്ലായിരുന്നിട്ടും ഒരു ലക്ഷം വോട്ടിൽ താഴെ മാത്രമാണ് വർഷങ്ങളായി എംപിയായിരിക്കുന്ന സമ്പത്തിനെക്കാൾ ശോഭ സുരേന്ദ്രന് കുറവുള്ളത്.\nഎപ്ലസ് മണ്ഡലമല്ല പണം വാരിയൊഴുക്കിയില്ല എന്നതും ശ്രദ്ധിക്കണം. സിപിഎം കോട്ടകളായ ആറ്റിങ്ങൽ ചിറയൻകീഴ് എന്നിവിടങ്ങളിൽ സമ്പത്തിന്റെ വോട്ടുകൾ വളരെ വലിയ വിള്ളലുണ്ടാക്കിയതും ശോഭ സുരേന്ദ്രൻ നേടിയ വോട്ടുകളാണ്. നിയമസഭയിൽ 40000 വോട്ടിന് ബി സത്യൻ വിജയിച്ച മണ്ഡലത്തിൽ സമ്പത്ത് രണ്ടാമത് പോവുകയും ചെയ്തു. ശോഭ സുരേന്ദ്രനുമായുള്ള വ്യത്യാസമാകട്ടെ വെറും ആറായിരം വോട്ടുകളും. ശോഭ സുരേന്ദ്രന്റെ ഈ നേട്ടം കൂടുതൽ ശ്രദ്ധേയമാകുന്നത് അവർ ഒരു ഗ്രൂപ്പിന്റേയും ഭാഗമല്ല എന്നത്കൊണ്ടും കൂടിയാണ്. ഇതെല്ലാം ദേശീയ നേതൃത്വത്തിന്റെ ശ്രദ്ധയിൽ പെട്ടു. ഇതാണ് നിർണ്ണായക ചുമതലയിലേക്ക് ശോഭാ സുരേന്ദ്രൻ എത്തിയത്.\nഅവർക്ക് വേണ്ടി കാടിളക്കിയുള്ള പ്രചാരണവും ആറ്റിങ്ങലിൽ നടന്നിരുന്നില്ല. ശോഭ സുരേന്ദ്രൻ എവിടെ മത്സരിച്ചാലും അവിടെ വളരും വോട്ടുകൾ ഇരട്ടിയിലധികമാക്കും. വലിയ നേതാക്കളുടെ കണ്ണിലുണ്ണിയല്ല അവർ പാലക്കാട് കഴിഞ്ഞ നിയമസഭ തെരഞ്ഞെടുപ്പിൽ ഷാഫി പറമ്പിലിനും എൻഎൻ കൃഷ്ണദാസിനുമെതിരെ മത്സരിച്ച് അവർ രണ്ടാം സ്ഥാനത്ത് എത്തിയിരുന്നു. ഇടത് കോട്ടയിൽ കൃഷ്ണദാസിനെ അവർ മൂന്നാം സ്ഥാനത്തേക്ക് പിന്തള്ളുകയും ചെയ്തു. സ്ഥിരമായി ഒരു മണ്ഡലം നൽകിയാൽ അവർക്ക് വിജയിക്കാൻ കഴിയും എന്നതാണ് വസ്തുത. ഈ സാഹചര്യത്തിലാണ് ശോഭാ സുരേന്ദ്രന് കൂടുതൽ പരിഗണന നൽകാൻ ബിജെപി കേന്ദ്ര നേതൃത്വം തീരുമാനിക്കുന്നത്. ബരിമലയെ 'സുവർണാവസരം' ആക്കിയിട്ട് പോലും കേരളം പിടിക്കാൻ കഴിയാത്തതിന്റെ നിരാശ ബിജെപിക്കുണ്ട്. കേരളം പിടിക്കാതെ വിശ്രമമില്ലെന്നാണ് ജൂൺ 13 ന് ചേർന്ന പാർട്ടി സംസ്ഥാന അധ്യക്ഷന്മാരുടെ യോഗത്തിൽ അമിത് ഷാ പറഞ്ഞത്. കേരളത്തിൽ പാർട്ടിയുടെ മെമ്പർഷിപ്പ് കാമ്പെയ്‌ന് നേതൃത്വം നൽകുന്നത് ശോഭാ സുരേന്ദ്രനാണ്. ശോഭയ്ക്ക് കീഴിൽ അഞ്ചംഗ പാനൽ പ്രവർത്തിക്കും.\nപഠിക്കുമ്പോൾ വക്കീലാകാനായിരുന്നു ശോഭയുടെ ആഗ്രഹം വടക്കാഞ്ചേരിയിൽ കൃഷി ഉപജീവനമാക്കിയ കുടുംബത്തിലെ ഇളയ കുട്ടിയായിട്ടാണ് ശോഭയുടെ ജനനം. എട്ടിൽ പഠിക്കുമ്പോഴാണ് അച്ഛൻ മരിക്കുന്നത്. ആറ് മക്കൾ അമ്മ കല്യാണിയുടെ ചുമതലയായി. പ്രതിസന്ധികളെ ചങ്കൂറ്റത്തോടെ നേരിട്ട അമ്മയാണ് ശോഭയ്ക്ക് റോൾ മോഡൽ. 2014ലെ തിരഞ്ഞെടുപ്പിൽ പാലക്കാട് മത്സരിച്ച് രണ്ടാംസ്ഥാനം നേടിയ മികവുമായാണ് ശോഭാ സുരേന്ദ്രൻ ആറ്റിങ്ങലിൽ എത്തിയത്. അതും മികച്ച വോട്ടുയർത്തലിലേക്ക് കാര്യങ്ങളെത്തിച്ചു. ബിജെപി സംസ്ഥാന എക്സിക്യൂട്ടീവ് മെമ്പർ സുരേന്ദ്രനാണ് ഭർത്താവ്.\nരണ്ട് ആൺമക്കളാണ്. മൂത്തയാൾ ഹരിലാൽ കൃഷ്ണ എൻജിനിയറിംഗിന് പഠിക്കുന്നു.രണ്ടാമത്തെയാൾ യദുലാൽ കൃഷ്ണ പ്ലസ്ടുവിനാണ്. രണ്ട് പേരും ഹോസ്റ്റലിൽ.


വിൽക്കാനുണ്ട് പൊതുമേഖലാ ബാങ്കുകളും ; നിയമ ഭേദഗതി ബില്ലുകൾ ശീതകാല സമ്മേളനത്തിൽ | National | Deshabhimani | Monday Oct 25, 2021\nപൊതുമേഖലാ ബാങ്കുകളെ സ്വകാര്യവൽക്കരിക്കാനുള്ള ബാങ്കിങ് നിയമ ഭേദഗതി ബില്ലുകൾ പാർലമെന്റിന്റെ ശീതകാല സമ്മേളനത്തിൽ അവതരിപ്പിക്കാനൊരുങ്ങി കേന്ദ്ര സർക്കാർ. നാഷണൽ പെൻഷൻ സിസ്റ്റം ട്രസ്റ്റിനെ (എൻപിഎസ്) പെൻഷൻ ഫണ്ട് റെഗുലേറ്ററി ആൻഡ് ഡെവലപ്‌മെന്റ് അതോറിറ്റിയിൽ(പിഎഫ്‌ആർഡിഎ) നിന്ന് അടർത്തിമാറ്റാനുള്ള ഭേദഗതി ബില്ലും കൊണ്ടുവരും.\nബാങ്ക് സ്വകാര്യവൽക്കരണത്തിനായി ബാങ്കിങ് റെഗുലേഷൻ നിയമത്തിലും ബാങ്കിങ് കമ്പനീസ് (സ്ഥാപനങ്ങളുടെ ഏറ്റെടുക്കലും കൈമാറ്റവും) നിയമത്തിലുമാണ് ഭേദഗതി. ഈ നിയമം ഭേദഗതി ചെയ്‌തായിരുന്നു നേരത്തേ ബാങ്കുകൾ ദേശസാൽക്കരിച്ചത്. ഭേദഗതി കൊണ്ടുവരുമെന്ന് ധനമന്ത്രി നിർമല സീതാരാമൻ ബജറ്റിൽ പ്രഖ്യാപിച്ചിരുന്നു. എൻപിഎസിനെ കോർപറേറ്റ് സ്ഥാപനമാക്കുകയെന്ന ലക്ഷ്യത്തിലാണ് ഭേദഗതി. ഐഡിബിഐ ബാങ്കിനു പുറമെ രണ്ട് പൊതുമേഖലാ ബാങ്കും ഒരു ജനറൽ ഇൻഷുറൻസ് കമ്പനിയും 2021–-22ൽ വിൽക്കുമെന്നാണ് സർക്കാർ പ്രഖ്യാപനം.\nപൊതുമേഖലാ ബാങ്കുകൾ വിറ്റഴിക്കാനുള്ള കേന്ദ്രനീക്കത്തെ സിഐടിയു അപലപിച്ചു. പൊതുസ്വത്ത് സൗജന്യമായി കുത്തകകൾക്ക് കൈമാറുന്നു. എയർഇന്ത്യ വിൽപ്പന ഒടുവിലെ ഉദാഹരണം. കുത്തകകളുടെ വായ്‌പ എഴുതിത്തള്ളാൻ പൊതുമേഖലാ ബാങ്കുകളെ നിർബന്ധിതരാക്കിയശേഷമാണ് ഇപ്പോൾ അതേ കുത്തകകൾക്ക് ബാങ്കുകളെ കൈമാറുന്നത്.\nപൊതുസ്വത്ത് വിറ്റഴിക്കുകയും ജനങ്ങളുടെ പെൻഷൻ കവരുകയും ചെയ്യുന്ന കേന്ദ്രനീക്കത്തെ ചെറുത്തുതോൽപ്പിക്കണമെന്ന്- സിഐടിയു പ്രസ്‌താവനയിൽ അഭ്യർഥിച്ചു.\nനിയമ ഭേദഗതി ബില്ലുകൾ


ജാഗ്രത: ജീവകാരുണ്യപ്രവര്‍ത്തനം കുറ്റകൃത്യങ്ങള്‍ക്കുള്ള ലൈസന്‍സല്ല: സന്ദീപാനന്ദഗിരി\nജീവകാരുണ്യപ്രവര്‍ത്തനം കുറ്റകൃത്യങ്ങള്‍ക്കുള്ള ലൈസന്‍സല്ല: സന്ദീപാനന്ദഗിരി\nകൊച്ചി: ജീവകാരുണ്യപ്രവര്‍ത്തനം കുറ്റകൃത്യങ്ങള്‍ക്കുള്ള ലൈസന്‍സല്ലെന്ന് പ്രമുഖ പ്രഭാഷകന് സന്ദീപാനന്ദഗിരി. "ആള്‍ദൈവങ്ങള് വിചാരണചെയ്യപ്പെടുന്നു" എന്ന പേരില് ഡിവൈഎഫ്ഐ സംഘടിപ്പിച്ച പരിപാടി ഉദ്ഘാടനംചെയ്യുകയായിരുന്നു അദ്ദേഹം.\nഎല്ലാവരും വലുതും ചെറുതുമായ രീതിയില് ജീവകാരുണ്യപ്രവര്‍ത്തനത്തില് ഏര്‍പ്പെടുന്നുണ്ട്. അവരെല്ലാം ഇതു മുതലെടുത്ത് കുറ്റകൃത്യങ്ങള്‍ക്ക് ഇറങ്ങിത്തിരിച്ചാല് സമൂഹം നാമാവശേഷമാകും. വ്യക്ത്യാധിഷ്ഠിതമല്ല, മറിച്ച് തത്വാധിഷ്ഠിതമാകണം നമ്മുടെ നിലപാടുകള്. വ്യക്ത്യാധിഷ്ഠിത നിലപാട് കൈക്കൊള്ളുമ്പോഴാണ് വ്യക്തികളെ ആരാധിക്കേണ്ടിവരുന്നത്. വ്യക്തിആരാധന പാടില്ല. വിശ്വാസിയോ അവിശ്വാസിയോ അല്ല; അന്വേഷകനായാണ് ഓരോരുത്തരും മാറേണ്ടത്. വിശ്വാസത്തോടൊപ്പം സംശയവും ഉണ്ടാകും. ആത്മവിശ്വാസമാണ് നമുക്കു വേണ്ടത്. ആള്‍ദൈവങ്ങളോടുള്ള വിധേയത്വമാണ് അവര്‍ക്കെതിരെ പ്രതികരിക്കുന്നതിന് പലരെയും പിന്തിരിപ്പിക്കുന്നത്. അവരില് കോര്‍പറേറ്റ് മാധ്യമങ്ങളും ഉണ്ട്. ആരുടെയെങ്കിലും സൗജന്യംപറ്റി വിധേയരായാല് അവര്‍ക്കെതിരെ പ്രതികരിക്കാനാവില്ല. അമൃതാനന്ദമയീ മഠത്തിനെതിരായ വാര്‍ത്തകള് തമസ്കരിക്കപ്പെടുന്നത് ഇത്തരം വിധേയത്വത്തിന്റെ ഭാഗമാണെന്നും അദ്ദേഹം പറഞ്ഞു. സദസ്സിന്റെ ചോദ്യങ്ങള്‍ക്ക് സന്ദീപാനന്ദഗിരി മറുപടി നല്‍കി.\nഡിവൈഎഫ്ഐ ജില്ലാകമ്മിറ്റി അംഗം പി എസ് നൗഷാദ് അധ്യക്ഷനായി. ജില്ലാ സെക്രട്ടറി എസ് സതീഷ്, സംസ്ഥാന കമ്മിറ്റി അംഗം കെ ടി സൈഗാള്, ജില്ലാ വൈസ് പ്രസിഡന്റ് അഡ്വ. കെ എസ് അരുണ്‍കുമാര് എന്നിവര് സംസാരിച്ചു. ബ്ലോക്ക് സെക്രട്ടറി ആര് നിഷാദ് ബാബു സ്വാഗതവും ജില്ലാ സെക്രട്ടറിയറ്റ് അംഗം കെ വി അനില്‍കുമാര് നന്ദിയും പറഞ്ഞു


ഈ മനുഷ്യരുള്ള കാലത്തോളം എല്ലാ ദുരന്തങ്ങളെയും നമ്മള് അതിജീവിക്കും; ഇനിയാണ് പറയാതിരിക്കാനാവാത്ത കാഴ്ചകള് | Kairali News | kairalinewsonline.com\nതിരുവനന്തപുരം: പ്രളയദുരിതാശ്വാസ പ്രവര്‍ത്തനം പോലുള്ള മനുഷ്യസ്നേഹത്തിന്റെ കാഴ്ചകള് കരിപ്പൂര് വിമാനത്താവളത്തിലും തനിക്ക് കാണാനായെന്ന് ജലീല് എന്ന അധ്യാപകന്റെ കുറിപ്പ്.\nകുറിപ്പിന്റെ പൂര്‍ണ രൂപം: പ്രിയമുള്ളവരേ, എയര് പോര്‍ട്ടില് കോവിഡ് ഡ്യൂട്ടി കിട്ടുമ്പോള് ജീവിതത്തില് ഇങ്ങനെയൊരു അനുഭവമുണ്ടാകുമെന്ന് സ്വപ്നേപി വിചാരിച്ചിട്ടില്ല. ഇതെഴുതുമ്പോഴും അപകടത്തിന്റെ നേര്‍സാക്ഷ്യത്തിന്റെ ഞെട്ടലില് നിന്ന് മുക്തനായിട്ടില്ല.\nഇന്നലെ വൈകിട്ട്5മണിക്കാണ് ഞാന് എയര്‍പോര്‍ട്ടിലെത്തിയത്.5മണിക്കെത്തിയ ഷാര്‍ജ ഫ്ളൈറ്റിലെ യാത്രക്കാരെ സര്‍ക്കാര് ക്വാറന്റൈന് കേന്ദ്രങ്ങളിലേക്ക് പറഞ്ഞയച്ച് 6.45 ന് എത്തേണ്ട ദുബായ് വിമാനത്തിന് കാത്തിരിക്കുകയായിരുന്നു ഞങ്ങള്.\nനാലഞ്ച് കെഎസ്ആര്‍ടിസി ഡ്രൈവര്‍മാരും അവരുടെ വാഹനത്തിന് അകമ്പടി പോകേണ്ട പൊലീസുകാരും വിവിധ ജില്ലകളുടെ കൗണ്ടറിലുള്ള അധ്യാപകരും പൊലീസുകാരുടെ വെടി പറച്ചിലുമായി സമയം കളയുകയായിരുന്നു. അപ്പോള് വിളിച്ച പി.സി. ബാബു മാഷുമായി ഞാന് ഇനി എനിക്ക് എയര്‍പോര്‍ട്ട് ഡ്യൂട്ടി മതി എന്ന തമാശ പങ്കുവെച്ചപ്പോള് മാഷ്‌ക്ക് ഇപ്പോ ടീച്ചര്‍മാരെ വേണ്ട എയര് ഹോസ്റ്റസുമാരെ മതി എന്ന് പോലീസുകാര് കളിയാക്കി.\nഅങ്ങനെ തമാശകള് പറഞ്ഞിരിക്കുമ്പോഴാണ് വിമാനം7മണിക്കാണെന്നും പിന്നെ 7.15 എന്നും പിന്നെ 7.30 എന്നും ഡിസ്പ്ലേ കാണിക്കുന്നത്. അപ്പോഴാണ് പൊലീസുകാരുടെ ഹാന്‍ഡ് സെറ്റില് വിമാനം ക്രാഷ് ലാന്റിംഗ് എന്ന വോയ്സ് മെസേജ് വരുന്നത്. ഉടനെ എല്ലാവരും എഴുന്നേറ്റോടി. അപ്പോഴേക്കും എമര്‍ജന്‍സി ഡോര് തുറന്നുവെച്ചിരുന്നു. കനത്ത മഴയില് കുതിക്കുന്ന എയര്‍പോര്‍ട്ട് ഫയര്‍ഫോഴ്സ് വാഹനങ്ങളുടെ പിന്നാലെ റണ്‍വേയുടെ കിഴക്കേ അറ്റത്തേക്ക് എല്ലാവരും കുതിച്ചു.\nഅവിടെ എത്തിയപ്പോഴാണ് നടുക്കുന്ന കാഴ്ച കണ്ടത്. റണ്‍വേയും അതു കഴിഞ്ഞുള്ള സ്ഥലവും കടന്ന് 20 മീറ്ററിലധികം കുത്തനെ താഴ്ചയുള്ള കരിങ്കല് കെട്ടും കടന്ന് താഴെയുളള മതിലിലിടിച്ചാണ് വിമാനം നില്‍ക്കുന്നത്. കനത്ത മഴ വിമാനം തീ പിടിക്കാതെ കാത്തു. ഒപ്പം ഫയര്‍ഫോഴ്‌സ് യൂണിറ്റുകള് നിര്‍ത്താതെ വെള്ളം പമ്പു ചെയ്യുന്നുണ്ടായിരുന്നു.ഉടനെത്തന്നെ ഞങ്ങള് എയര്‍പോര്‍ട്ട് ടാക്സിക്കാര്‍ക്ക് വിളിച്ച് മുഴുവന് ടാക്സികളോടും റണ്‍വേയിലൂടെ വരാതെ പുറത്ത് വന്ന് എയര്‍പോര്‍ട്ട് ചുറ്റി പുറത്തെ റോഡിലെത്താന് പറഞ്ഞു.\nകുത്തനെയുള്ള സ്ഥലം വഴി താഴൊട്ടിറങ്ങാന് സാധിക്കുകയില്ല. അപ്പോഴേക്കും അപ്പുറത്തെ പ്രദേശവാസികള് പൊളിഞ്ഞ മതില് വഴി അകത്തു കടന്ന് ജീവന് പണയം വെച്ച് വിമാനത്തിനുള്ളില് വലിഞ്ഞുകയറി കിട്ടുന്നവരെയെല്ലാം പുറത്തേക്കെത്തിച്ചു.\nകിട്ടിയവരെക്കൊണ്ട് ആശുപത്രികളിലേക്ക് കുതിച്ചു. അപ്പോഴേക്കും ഫയര്‍ഫോഴ്സ് വാതിലൊക്കെ കട്ട് ചെയ്ത് സ്ട്രെച്ചറുകള് അകത്തെത്തിച്ചു. മൂന്ന് മണിക്കൂറിലെ കഠിന പ്രയത്നത്തിനൊടുവില് മുഴുവന് യാത്രക്കാരെയും ആശുപത്രികളിലെത്തിച്ചു. അല്ലെങ്കില് മരണ സംഖ്യ മൂന്നക്കം എത്തിയേനെ.\nഇനിയാണ് പറയാതിരിക്കാനാവാത്ത കാഴ്ചകള്.\nആംബുലന്‍സുകളെത്തുന്നതിനു മുമ്പേ സ്വന്തം വാഹനങ്ങളിലെത്തി പരിക്കേറ്റവരെയും കൊണ്ട് കുതിക്കുന്ന ചെറുപ്പക്കാര്, യാത്രക്കാരോട് മീറ്ററുകള്‍ക്കപ്പുറത്ത് നിന്ന് ഫേസ് ഷീല്‍ഡിനുള്ളിലൂടെ മാത്രം സംസാരിക്കുന്ന പൊലീസും ഉദ്യോഗസ്ഥരും ഇവരെ വാരിയെടുത്ത് ചുമലിലിട്ട് വാഹനങ്ങളിലേക്ക് കയറ്റുന്ന കാഴ്ച, ആശുപത്രികളിലെ അത്യാഹിത വിഭാഗത്തില് കയറി പഞ്ഞിയെടുത്ത് രക്തം തുടച്ച് മാറ്റി മുറിവ് കെട്ടുന്ന ടാക്സി ഡ്രൈവര്‍മാര്, രക്തം ദാനം ചെയ്യാന് വേണ്ടി തയ്യാറായി വന്നവരുടെ നീണ്ട ക്യൂ, ഇനി ബ്ലഡ് ആവശ്യമില്ലെന്ന് അറിയിപ്പ് കേട്ടപ്പോള് വാടാ വേറെ ആശുപത്രിയിലേക്ക് പോയി നോക്കാമെന്ന് പറഞ്ഞ് പറക്കുന്ന ഫ്രീക്കന്‍മാര് ……\nദുരന്ത മുഖത്തെ ഇങ്ങനത്തെ ചില കാഴ്ചകള് മറക്കില്ല. കോവിഡില്ല, സാമൂഹ്യ അകലമില്ല, ആര്‍ക്കും ഒരു പേടിയുമില്ല, ഒരു യാത്രക്കാരനെയെങ്കിലും രക്ഷിക്കാന് തനിക്കായാല് അതുതന്നെ ജീവിത സാഫല്യമെന്ന് കരുതുന്ന കുറെ പച്ച മനുഷ്യര്.\nഇന്ന് രാവിലെ കൊണ്ടോട്ടിയിലെ ആശുപത്രിക്കു മുന്നില് കണ്ട ഒരു കാഴ്ച കൂടി വിട്ടു പോയിക്കൂടാ.\nഎന്റെ ഭാര്യ തന്നയച്ചതാണെന്ന് പറഞ്ഞ് കുറിയരിക്കഞ്ഞിയും ഫ്ളാസ്‌കില് ചായയും നിറച്ച് വാര്‍ഡില് ഓടി നടക്കുന്ന ഒരു മധ്യവയസ്‌കന്.\nഇങ്ങനെ മനുഷ്യന് എന്ന മഹാപദത്തിന്റെ മുഴുവന് അര്‍ഥവും ആവാഹിച്ച കുറെ സാധാരണക്കാര്.\nനമിക്കണം അവരെ നാം ഒരു തത്വചിന്തകര്‍ക്കും ഇവര് നല്‍കുന്ന ദര്‍ശനം പഠിപ്പിക്കാനാവില്ല.\nകൈകളുടെ വിറയല് ഇപ്പോഴും മാറിയിട്ടില്ല. ചില സുഹൃത്തുക്കള് പറഞ്ഞത് ഞാന് ഏറ്റു പറയട്ടെ.\nഒരു കൊണ്ടോട്ടിക്കാരനായതില് ഞാന് അഭിമാനിക്കുന്നു. ഇങ്ങനെയുള്ള ‘ മനുഷ്യര്’ ഉള്ളിടത്തോളം കാലം എല്ലാ ദുരന്തങ്ങളെയും നാം അതി ജീവിക്കും. പൂര്‍ത്തിയാവാത്ത മോഹങ്ങളുമായി ഇന്നലെ യാത്രയായ കരിപ്പൂരിലെയും മൂന്നാറിലെയും സഹോദരങ്ങള്‍ക്ക് ആദരാജ്ഞലികള് അര്‍പ്പിക്കുന്നു.\nTags: Flight Accidentkaripur accidentkaripur airport


ആ നിമിഷം ഇപ്പോഴും ഓർക്കാന് കഴിയില്ല|women|viral news|viral post|manorama news|latest news|viral news\nമനോരമ ലേഖകൻ January 28, 2022 04:48 PM IST\nലോകമനഃസാക്ഷിയിൽ കൊത്തിവച്ച ചിത്രമാണത്. ഒരു വർഷം മുൻപ് മ്യാൻമറിൽ തോക്ക് ചൂണ്ടിനിൽക്കുന്ന പട്ടാളക്കാർക്കു മുന്നിൽ മുട്ടികുത്തി നിന്ന് ജീവനുവേണ്ടി അപേക്ഷിക്കുന്ന കന്യാസ്ത്രീയുടെ ചിത്രം. സിസ്റ്റർ ആൻ റോസ് നു ത്വാങ് ആയിരുന്നു ആ ചിത്രത്തിലുണ്ടായിരുന്നത്. സംഭവത്തിന് ഒരു വർഷത്തിനു ശേഷവും അന്നത്തെ രംഗം മറക്കാൻ അവർക്ക് കഴിഞ്ഞിട്ടില്ല. ബുദ്ധമതക്കാർക്ക് മേധാവിത്വമുള്ള മ്യാൻമറിൽ സൈനിക ഭരണകൂടത്തിനെതിരെ ജനാധിപത്യ പ്രക്ഷോഭം രൂക്ഷമായ കാലത്താണ് ആൻ റോസിന് ജനങ്ങളുടെ ജീവനു വേണ്ടി പട്ടാളക്കാരോട് കേണപേക്ഷിക്കേണ്ടിവന്നത്. രണ്ടു പേരെ അന്നു പട്ടാളക്കാർ ജനങ്ങൾ നോക്കിനിൽക്കേ വെടിവച്ചു കൊന്നിരുന്നു. പരുക്കേറ്റ കുട്ടിയെ എടുത്ത് ആശുപത്രിയിലേക്കു കൊണ്ടുപോയത് ആൻ റോസാണ്. അതിനിടെയാണ് തോക്കു ചൂണ്ടി വീണ്ടും കൊല്ലാൻ അടുക്കുന്ന പട്ടാളക്കാരോട് കൊല്ലരുതേ എന്ന് ആൻ റോസ് അപേക്ഷിച്ചത്. എന്നാൽ, അന്നത്തെ ബഹളത്തിൽ എപ്പോഴാണു താൻ അപേക്ഷ നടത്തിയതെന്നും ആരാണു തന്റെ ചിത്രമെടുത്തതെന്നുപോലും സിസ്റ്റർ ഓർമിക്കുന്നില്ല.\n‘അന്നു മുറിയിൽ തിരിച്ചെത്തിയപ്പോഴാണ് ചിത്രം വൈറലായിരിക്കുന്നു എന്നു ഞാൻ അറിഞ്ഞത്. എനിക്കെന്തെങ്കിലും സംഭവിച്ചോ എന്ന ആകാംക്ഷയിൽ വീട്ടുകാരും സുഹൃത്തുക്കളും ദുഖിതരായിരുന്നു. അന്ന് അമ്മ കരഞ്ഞുകൊണ്ട് എന്നെ ശകാരിക്കുകയും ചെയ്തു.’-ആൻ റോസ് പറയുന്നു. ചിത്രം കാണുമ്പോൾ ഇപ്പോഴും അവർക്ക് വിശ്വസിക്കാൻ കഴിയുന്നില്ല. താൻ തന്നെയാണു ചിത്രത്തിലുള്ളതെന്ന് അവർക്ക് ഇനിയും വിശ്വസിക്കാനും ആയിട്ടില്ല. ദൈവമാണ് എനിക്ക് ധൈര്യം തന്നത്. അതേ ദൈവത്തിന്റെ കൃപയിൽ ഇന്നും ഞാൻ ജീവിക്കുന്നു, പ്രാർഥിക്കുന്നു. ആൻ റോസ് പറയുന്നു.\nകുട്ടിക്കാലം മുതലേ പട്ടാളക്കാരിൽ നിന്ന് ജീവനും കൊണ്ട് രക്ഷപ്പെടാൻ ഓടുന്നത് സിസ്റ്റർക്കു പരിചിതമായിരുന്നു. ജീവിതത്തിൽ പലവട്ടം അത്തരം സാഹചര്യങ്ങളെ നേരിടേണ്ടി വന്നിട്ടുണ്ട്. പുരോഹിതനായിരുന്നു അച്ഛൻ. അമ്മ അധ്യാപികയും. 9-ാം വയസ്സിൽ തന്നെ വീട്ടിൽ നിന്ന് ഒളിച്ചോടേണ്ടിവന്നു ആൻ റോസിന്. പട്ടാളക്കാർ പിന്നാലെ തോക്കുമായി വരുന്ന ദൃശ്യമായിരുന്നു മനസ്സ് നിറയെ. വീട്ടിലോ പുറത്തോ പട്ടാളക്കാരെ കണ്ടാൽ ഓടിയൊളിക്കുന്നതായിരുന്നു ശീലം. എന്നാൽ ചിത്രമെടുത്ത മാർച്ച് മാസത്തിലെ ആ ദിവസം അവർ പട്ടാളക്കാരെ അഭിമുഖീകരിച്ചു. കൂടെയുള്ളവരുടെ ജീവനു വേണ്ടി യാചിച്ചു. തന്റെ കടമ അതാണെന്നാണ് അന്നവർക്കു തോന്നിയത്.പ്രതിഷേധക്കാരെ സഹായിക്കുകയും പിന്തുണയ്ക്കുകയും ചെയ്യേണ്ടത് എന്റെ കടമയാണെന്ന് അന്ന് എനിക്കു തോന്നി- ആൻ റോസ് പറയുന്നു.\n1400 ൽ അധികം സാധാരണക്കാരാണ് അന്നത്തെ പ്രക്ഷോഭങ്ങളിൽ കൊല്ലപ്പെട്ടത്. 10,000 ൽ അധികം പേർ അറസ്റ്റിലായി. ചിത്രം പ്രശസ്തമായതിനു ശേഷം പുറത്തേക്ക് ഇറങ്ങാനാവാത്ത അവസ്ഥയിലായാണവർ. പുറത്തേക്ക് ഇറങ്ങിയാൽ പട്ടാളക്കാർ തടയും. ചിത്രമെടുക്കും. രേഖകൾ ആവശ്യപ്പെടും. അന്നത്തെ സംഭവത്തിനു ശേഷം എനിക്കു നഷ്ടപ്പെട്ടത് സ്വാതന്ത്ര്യമാണ്. തനിച്ച് എങ്ങോട്ടും പോകാനാവാത്ത അവസ്ഥയിലാണ് ഞാൻ- അവർ നിസ്സഹായയായി പറയുന്നു. നഴ്‌സ് ആകാൻ പരിശീലനം നേടിയ ആൻ റോസ് വീടില്ലാതെ അലയുന്നവരെ പാർപ്പിച്ചിരിക്കുന്ന കേന്ദ്രത്തിൽ സഹായി ആയാണ് ഇപ്പോൾ ജോലി ചെയ്യുന്നത്. ഇന്നും ഞാൻ ജീവനോടെയിരിക്കുന്നതിന് ദൈവത്തിന് നന്ദി പറയുന്നു. ലോകത്തിനു നന്മ ചെയ്യാൻ ഞാൻ ജീവിച്ചിരിക്കണം എന്ന് ദൈവം ആഗ്രഹിക്കുന്നുണ്ടാകും- കണ്ണീരോടെ ആൻ റോസ് പറയുന്നു.\nEnglish Summary: The Myanmer Nun Who Faced Army\nhttps-www-manoramaonline-com-women-women-news video-component 5nerfnr2llidd7gjg7mmu6dnaa


Kodiyeri Balakrishnan likely to come back as CPM State Secretary | കോടിയേരി മടങ്ങി വരുന്നു? എ വിജയരാഘവൻ മത്സരരംഗത്തേക്കെന്ന്, സിപിഎമ്മിൽ പുതിയ നീക്കങ്ങൾ - Malayalam Oneindia\n2 min ago 22 വര്‍ഷത്തെ ചരിത്രം ഇത്തവണ മാറും; 'ട്രെന്‍ഡ്' ചെയ്യാന് ഇത്തവണ 'എന്‍കോര്'... എന്താണ് സംഭവം?\n5 min ago രാജസ്ഥാനിൽ ഒമ്പത് നഗരങ്ങളിൽ നൈറ്റ് കർഫ്യൂ: ഉത്തരവിറക്കി സർക്കാർ, 24 മണിക്കൂറിനുള്ളിൽ 6,200 കേസുകൾ\nതിരുവനന്തപുരം: പ്രതീക്ഷിച്ചതിലും നേരത്തെ തിരഞ്ഞെടുപ്പ് കമ്മീഷന് നിയമസഭാ തിരഞ്ഞെടുപ്പ് പ്രഖ്യാപിച്ചതോടെ സ്ഥാനാര്‍ത്ഥി നിര്‍ണയം വേഗത്തിലാക്കുകയാണ് ഇടത് മുന്നണി. ഇത്തവണ സംസ്ഥാനത്ത് ഭരണത്തുടര്‍ച്ച ഇടതുപക്ഷം സ്വപ്‌നം കാണുന്നുണ്ട്. പുറത്ത് വന്ന സര്‍വ്വേകളെല്ലാം ഇടതിനൊപ്പമാണ്.\nകയ്യിലുളള സീറ്റുകള് നഷ്ടപ്പെടാതെയും പുതിയ സീറ്റുകള് പിടിച്ചെടുത്തും കരുത്ത് ഉറപ്പിക്കാനുളള നീക്കങ്ങളാണ് ഇടത് പക്ഷം നടത്തുന്നത്. ഇടത് ക്യാമ്പില് സിപിഎം തിരഞ്ഞെടുപ്പിന് മുന്‍പായി കോടിയേരി ബാലകൃഷ്ണനെ സംസ്ഥാന സെക്രട്ടറി സ്ഥാനത്തേക്ക് മടക്കി കൊണ്ട് വരും എന്നാണ് റിപ്പോര്‍ട്ടുകള്.\nകോടിയേരി മടങ്ങി എത്തിയേക്കും\nചികിത്സയ്ക്കായി പാര്‍ട്ടിയില് നിന്നും താല്‍ക്കാലികമായി അവധിയെടുത്ത് മാറി നില്‍ക്കുന്ന കോടിയേരി ബാലകൃഷ്ണന് ഏപ്രില് 6ന് നടക്കുന്ന നിയമസഭാ തിരഞ്ഞെടുപ്പിന് മുന്‍പായി സിപിഎം തലപ്പത്തേക്ക് മടങ്ങി എത്തിയേക്കും. എല്‍ഡിഎഫ് കണ്‍വീനര് കൂടിയായ എ വിജയരാഘവനാണ് കോടിയേരിയുടെ അഭാവത്തില് പാര്‍ട്ടിയെ നയിക്കുന്നത്.\nഎന്നാല് ആക്ടിംഗ് സെക്രട്ടറി പദവി ഏറ്റെടുത്തതിന് ശേഷം എ വിജയരാഘവന് നടത്തിയ ചില പ്രസ്താവനകള് പാര്‍ട്ടിയെ പ്രതിരോധത്തിലാക്കിയിരുന്നു. തുടര്‍ഭരണം ലക്ഷ്യം കാണുന്ന പാര്‍ട്ടിക്കുള്ളില് അതുകൊണ്ട് തന്നെ കോടിയേരി നേതൃസ്ഥാനത്തേക്ക് തിരിച്ച് എത്തണം എന്നുളള വികാരം ഉയര്‍ന്നിട്ടുണ്ട്. ആരോഗ്യസ്ഥിതി മെച്ചപ്പട്ട നിലയ്ക്ക് കോടിയേരി തിരികെ എത്തുമെന്നാണ് സൂചന\nകോടിയേരി തിരികെ എത്തുന്നതോടെ എ വിജയരാഘവന് നിയമസഭാ തിരഞ്ഞെടുപ്പില് മത്സരിക്കാനിറങ്ങും. വിഎസ് അച്യുതാനന്ദന്റെ മണ്ഡലമായ മലമ്പുഴയിലാവും എ വിജയരാഘവന് മത്സരിക്കാന് ഇറങ്ങുക എന്നാണ് സൂചന. പ്രായാധിക്യം കാരണം ഭരണപരിഷ്‌ക്കാര കമ്മീഷന് സ്ഥാനവും അടുത്തിടെ ഒഴിഞ്ഞ് പൂര്‍ണമായും വിശ്രമ ജീവിതത്തിലേക്ക് മാറിയ വിഎസ് ഇനി തിരഞ്ഞെടുപ്പ് കളത്തിലേക്കുണ്ടായേക്കില്ല.\nമലമ്പുഴ സിപിഎമ്മിന് ശക്തമായ അടിത്തറയുളള മണ്ഡലമാണ്. എന്നാല് പാലക്കാട് ജില്ലയില് സ്വാധീനം ഉയര്‍ത്താന് ശ്രമിക്കുന്ന ബിജെപി ജില്ലയില് ലക്ഷ്യമിട്ടിരിക്കുന്ന പ്രധാന മണ്ഡലങ്ങളിലൊന്ന് മലമ്പുഴ. മലമ്പുഴ നിലനിര്‍ത്താന് ശക്തനായ സ്ഥാനാര്‍ത്ഥി എന്ന നിലയ്ക്കാണ് എ വിജയരാഘവനെ തന്നെ സിപിഎം ഇവിടേക്ക് പരിഗണിക്കുന്നത് എന്നാണ് റിപ്പോര്‍ട്ടുകള്.\nഇടത് മുന്നണിയില് സ്ഥാനാര്‍ത്ഥി ചര്‍ച്ചകള് സജീവമായി പുരോഗമിക്കുകയാണ്. സിപിഐയുമായുളള ആദ്യഘട്ട ചര്‍ച്ച സിപിഎം പൂര്‍ത്തിയാക്കി കഴിഞ്ഞു. ഇത്തവണ മുന്നണിയില് കഴിഞ്ഞ തവണത്തേക്കാള് കക്ഷികള് കൂടുതലാണ്. കേരള കോണ്‍ഗ്രസ് എമ്മും എല്‍ജെഡിയും പുതുതായി ഇടത് പക്ഷത്തേക്ക് ചേര്‍ന്നിട്ടുളളത്. പുതിയ കക്ഷികള്‍ക്ക് കൂടുതല് സീറ്റ് വിട്ട് നല്‍കാനാണ് പാര്‍ട്ടി തീരുമാനം.\nkerala assembly election 2021 കേരള നിയമസഭാ തിരഞ്ഞെടുപ്പ് 2021 cpmavijayaraghavan kodiyeri balakrishnan കോടിയേരി ബാലകൃഷ്ണൻ സിപിഎം politics\nKodiyeri Balakrishnan likely to come back as CPM State Secretary


Malayalam news || പ്ലാസ്റ്റിക് ഷീറ്റിനടിയില് നരകതുല്ല്യം ജീവിക്കുന്ന അന്നമ്മ കരുണ തേടുന്നു, വോകിംഗ് കാരുണ്യയോടൊപ്പം നിങ്ങളും സഹായിക്കില്ലേ?\nപ്ലാസ്റ്റിക് ഷീറ്റിനടിയില് നരകതുല്ല്യം ജീവിക്കുന്ന അന്നമ്മ കരുണ തേടുന്നു, വോകിംഗ് കാരുണ്യയോടൊപ്പം നിങ്ങളും സഹായിക്കില്ലേ?\nകുറ്റിയാടിയുടെ മലയോരപ്രദേശമായ കുണ്ടുതോട്ടില് താമസിക്കുന്ന കാഞ്ഞിരത്തിങ്കല് അന്നമ്മയും കുടുംബവും ഇന്ന് ദുരിതങ്ങളുടെ നടുവിലാണ്. മൂന്നു വര്‍ഷത്തോളമായി അന്നമ്മയുടെ ആന്തരിക അവയവങ്ങള് കാന്‍സര് എന്ന മഹാരോഗം കാര്‍ന്നു തിന്നുകയാണ്. ഈ കാലയളവിനുള്ളില് പതിമൂന്നു ലക്ഷത്തോളം രൂപ രണ്ട് സര്‍ജറിക്കും മറ്റു ചികിത്സകള്‍ക്കുമായി ചിലവാക്കിക്കഴിഞ്ഞു. നാട്ടുകാരുടെയും ബന്ദുക്കളുടെയും സഹായത്തോടെയാണ് ഇതുവരെ മുന്നോട്ടുപോയത്.\nലക്ഷംവീട് കോളനിയില് പ്ലാസ്റ്റിക് ഷീറ്റിനടിയിലാണ് സഹിക്കാന് കഴിയാത്ത വേദന കടിച്ചമര്‍ത്തി അന്നമ്മ ദിനങ്ങള് തള്ളിനീക്കുന്നത്. അസുഖം മാറിയില്ലെങ്കിലും ഈ കൊടിയ മഴക്കാലത്ത് നനയാതെ കിടക്കാന് ഒരു മേല്‍കൂര ഉണ്ടായിരുന്നെങ്കില് എന്നാണ് വേദന കടിച്ചമര്‍ത്തി അന്നമ്മ ആഗ്രഹിക്കുന്നത്. പാല് കച്ചവടക്കാരനായിരുന്ന അന്നമ്മയുടെ ഭര്‍ത്താവ് തങ്കച്ചന് ജോലിക്ക് പോകാന് സധിക്കാതെ അന്നമ്മയെ സുസ്രുഷിക്കുകയാണ്. അന്നമ്മയുടെ അഞ്ചുമക്കളില് ഏക മകന് ഓട്ടോ ഓടിച്ചു കിട്ടുന്ന തുച്ഛമായ വരുമാനം കൊണ്ടാണ് ഇന്ന് ഈ കുടുംബം അനുദിന ചിലവുകള് തള്ളിനീക്കുന്നത്. അന്നമ്മയുടെ ഇളയ മകളുടെ ഭര്‍ത്താവ് രണ്ടുമാസം മുന്‍പ് കാന്‍സര് വന്നു മരിച്ചു.\nഒരു മാസത്തെ മരുന്നിനുതന്നെ നാലായിരത്തിലധികം രൂപ വേണം. ഉടനടി ഒരു സര്‍ജറികൂടെ വേണമെന്നാണ് തലശ്ശേരി മലബാര് കാന്‍സര് സെന്‍ററിലെ ഡോക്ടര്‍മാര് നിര്‍ദ്ദേശിച്ചിരിക്കുന്നത്.\nഅന്നമ്മയുടെയും കുടുംബത്തിന്റെയും അവസ്ഥ അറിഞ്ഞ\nവോക്കിംഗ് കാരുണ്യ നാല്പത്തിഒന്‍പതാമത് ധനസഹായം അന്നമ്മയ്ക്ക് നല്കുവാൻ\nഈ കുടുംബത്തെ സാമ്പത്തികകമായി സഹായിക്കാൻ സന്മനസുള്ളവർ ജൂലൈ മാസം 2നു\nകാരുണ്യയുടെ താഴെ കാണുന്ന അക്കൌണ്ടിലേക്ക് നിങ്ങളാല് കഴിയുന്ന സംഭാവനകള്\nനിഷേപിക്കാന് എളിമയോടെ അറിയിക്കുന്നു.